**Anexa 10**

ACORD DE PARTENERIAT

(Model orientativ)

**nr. \_\_\_\_\_\_\_/\_\_\_\_\_\_\_\_\_\_**

**pentru realizarea proiectului <denumire proiect >**

##### Părțile

1. *denumirea completă a organizației*, cu sediul în <*adresa* *sediului**>*, codul fiscal[[1]](#footnote-1) *…,* având calitatea de **Lider de parteneriat**/**Solicitant** *<se vor insera datele de identificare ale liderului de parteneriat și conturile distincte deschise pe codurile de identificare fiscală ale acestuia>*
2. *denumirea completă a organizației*, cu sediul în <*adresa sediului>*, codul fiscal *…*, având calitatea de **Partener 1 <***se vor insera datele de identificare ale partenerului și, dacă este cazul, conturile distincte deschise pe codurile de identificare fiscală ale acestuia >*
3. *denumirea completă a organizației*, cu sediul în <*adresa sediului*>, codul fiscal …, având calitatea de **Partener n**, unde n = numărul total de membri ai parteneriatului <*se vor insera datele de identificare ale partenerului și conturile distincte deschise pe codurile de identificare fiscală ale acestuia*>

au convenit următoarele:

##### Obiectul

* 1. Obiectul acestui parteneriat este de a stabili drepturile şi obligațiile părților, contribuția financiară proprie a fiecărei părţi la bugetul proiectului, precum şi responsabilitățile ce le revin în implementarea activităților aferente proiectului cu titlul [*titlul proiectului]*, codMySMIS2021/SMIS2021+ [*cod*], denumit in continuare Proiect, care este depus în cadrul Programului Sănătate (PS), numit în continuare Program, Obiectiv specific ................, Prioritatea 9, apel de proiecte (*Cod generat MySMIS2021/SMIS2021+ si denumire*)...................., inclusiv pe perioada de durabilitate și sustenabilitate a proiectului.

## Prezentul acord se constituie anexă la cererea de finanțare.

* 1. Activitățile sunt desfășurate prin colaborare efectivă între partenerii proiectului, în sensul că părți independente urmăresc un obiectiv comun pe baza diviziunii muncii și definesc împreună domeniul de aplicare ale acestora, participă la conceperea activităților, contribuie la punerea lor în aplicare și împart riscurile financiare, tehnologice, științifice și de altă natură, precum și rezultatele acestora.

##### Roluri şi responsabilități în implementarea proiectului

* 1. Rolurile şi responsabilitățile sunt descrise în tabelul de mai jos şi corespund prevederilor din Cererea de finanțare – care este documentul principal în stabilirea activităților asumate de fiecare partener:

|  |  |  |
| --- | --- | --- |
| **Organizația** | **Activitate/ sub activitate** | **Roluri şi responsabilități** |
| Lider de proiect (Solicitant) |  | Se vor descrie activitățile şi sub activitățile pe care fiecare partener trebuie să le implementeze, în strânsă corelare cu informațiile furnizate în formularul cererii de finanțare si anexele la cerere, în special cu informațiile prezentate în Bugetul proiectului.  Se descriu resursele umane implicate, resursele materiale proprii puse la dispoziția proiectului si resursele ce vor fi achiziționate în cadrul proiectului.  Se descriu activitățile, serviciile subcontractate/ externalizate. |
| Partener 2 |  | idem |
| Partener n |  | idem |

* 1. Pentru activitățile desfășurate în conformitate cu cererea de finanțare și cu alin (1), Liderul de parteneriat și Partenerii vor angaja următoarele cheltuieli, după cum urmează:

| **Organizația** | **Activitate/sub activitate** | **Valoare estimată a cheltuielilor eligibile angajate pe perioada proiectului\* [lei]** | **Valoare estimată a cheltuielilor neeligibile angajate pe perioada proiectului\* [lei]** | **Valoare Contribuție proprie**  **(acolo unde este cazul)**  **[lei]** | **Valoare totală \* [lei]**  **(eligibilă + neeligibilă)** |
| --- | --- | --- | --- | --- | --- |
| Liderul de parteneriat (S) |  |  |  |  |  |
| Partener 2 |  |  |  |  |  |
|  |  |  |  |  |  |
|  |  |  |  |  |  |
| Partener n |  |  |  |  |  |
| Total\* |  |  |  |  |  |

*Notă : \* valorile menționate vor fi cele existente în cererea de finanțare.*

* 1. Contribuția la cofinanțarea cheltuielilor totale ale proiectului

Liderul de parteneriat și/sau Partenerii vor asigura contribuția proprie la cheltuielile totale ale proiectului aşa cum este precizat în Cererea de finanțare şi în prezentul acord**.**

|  |  |
| --- | --- |
| **Organizația** | **Contribuția (unde este cazul)** |
| Lider de parteneriat (S) | Valoarea contribuției la total cheltuieli eligibile (în lei și %)  Valoarea contribuției la total cheltuieli neeligibile (în lei și %)  Valoarea contribuției la valoarea totală a proiectului (în lei și %) |
| Partener 1 | idem |
| Partener n | idem |

## Plățile

Fluxuri financiare - Responsabilitățile privind derularea fluxurilor financiare se vor realiza în conformitate cu prevederile Normelor metodologice de aplicare a OUG nr. 133/2021 privind gestionarea financiară a fondurilor europene pentru perioada de programare 2021-2027 și ale Normelor metodologice de aplicare a prevederilor OUG nr. 133/2021 privind gestionarea financiară a fondurilor europene pentru perioada de programare 2021-2027, aprobate prin Hotărârea nr. 829/2022.

##### Perioada de valabilitate a acordului

Perioada de valabilitate a Acordului începe la data semnării prezentului Acord și încetează la data la care își încetează valabilitatea Contractul de Finanțare aferent Proiectului, așa după cum este acesta din urmă identificat la art. 2, alin. (1). Prelungirea perioadei de valabilitate a Contractului de finanțare conduce automat la extinderea Perioadei de valabilitate a prezentului Acord.

##### Drepturile şi obligațiile liderului de parteneriat

###### A. Drepturile liderului de parteneriat

* 1. Liderul de Parteneriat (Solicitant) are dreptul să solicite celorlalți parteneri furnizarea oricăror informații şi documente legate de proiect, în scopul elaborării rapoartelor de progres, a cererilor de rambursare/plată și altor documente necesare implementării proiectului și executării contractului de finanțare.

###### B. Obligațiile liderului de parteneriat

## Liderul de parteneriat va transmite Cererea de finanțare în sistemul electronic.

* 1. Membrii parteneriatului acordă prin prezenta un mandat de reprezentare Liderului de parteneriat, potrivit art. 2013 și următoarele din Codul civil, pentru a încheia contractul de finanțare cu AM responsabil, în numele Parteneriatului, precum și pentru a reprezenta membrii Parteneriatului față de AM responsabil, pentru orice aspect legat de implementarea Proiectului și derularea contractului de finanțare.
  2. Liderul de parteneriat reprezintă şi acționează în numele Parteneriatului în scopul executării Contractului de finanțare și va avea autoritatea necesară pentru a angaja legal toţi partenerii, în scopul îndeplinirii rolurilor şi responsabilităților, derulării activităților şi asigurarea resurselor umane/materiale, așa cum sunt acestea asumate de fiecare partener, în conformitate cu prevederile Acordului de parteneriat.
  3. Liderul de parteneriat va consulta partenerii cu regularitate, îi va informa despre progresul în implementarea proiectului şi le va furniza copii ale rapoartelor de progres şi financiare, precum și copii ale altor documente necesare implementării proiectului și executării contractului de finanțare
  4. Propunerile pentru modificări importante ale proiectului (ex. activități, parteneri etc.), trebuie să fie convenite cu partenerii înaintea solicitării aprobării de către Autoritatea de management a Programului Sănătate (numită în continuare AM).
  5. Liderul de parteneriat are obligația de a da curs solicitărilor partenerilor privind depunerea de cereri de prefinanțare/plată/rambursare, pentru cheltuielile previzionate/efectuate de către parteneri.
  6. Liderul de parteneriat este responsabil cu transmiterea cererilor de prefinanţare/plată/rambursare și a cererilor de rambursare aferente cererilor de prefinanțare/plată, împreună cu documentele justificative, rapoartele de progres etc., către AM responsabil, conform prevederilor contractului de finanţare și a legislației aplicabile.
  7. În cazul în care unul din parteneri, nu duce la îndeplinire una sau mai multe din obligațiile care le revin (ex. implementarea unor activități, asigurarea contribuției la cofinanţarea proiectului, respectarea normelor în vigoare privind procedura de atribuire a contractelor de achiziție publică), semnatarii prezentului acord de parteneriat înțeleg şi acceptă că se poate înlocui un Partener din cadrul Parteneriatului cu o altă entitate cu personalitate juridică care îndeplinește condițiile reglementate in Ghidul Solicitantului aferent apelului de proiecte, proporțional cu partea rămasă de executat din contract și care preia cel puțin obligațiile restante din cele asumate de partenerul pe care îl înlocuiește.
  8. Liderul de parteneriat are obligația îndosarierii și păstrării tuturor documentelor proiectului în original precum şi copii ale documentelor partenerilor, inclusiv documentele contabile, privind activitățile şi cheltuielile eligibile în vederea asigurării unei piste de audit adecvate, în conformitate cu legislația comunitară şi națională. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima.
  9. Ȋn cazul în care autorităţile cu competenţe în gestionarea fondurilor europene constată neîndeplinirea sau îndeplinirea parţială a indicatorilor de rezultat/obiectivelor proiectului, în conformitate cu prevederile art. 6 din OUG nr. 66/2011, în funcţie de gradul de realizare a indicatorilor de rezultat/obiectivelor aferenți activităților proprii, liderul de parteneriat și partenerii răspund proporțional sau în solidar pentru reducerile aplicate din sumele solicitate la rambursare/plată.

## În cazul rezilierii/revocării contractului/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect.

* 1. Liderulde parteneriat este responsabil pentru neregulile identificate în cadrul proiectului aferente cheltuielilor proprii, conform notificărilor și titlurilor de creanță emise pe numele său de către AM responsabil.

##### Art. 7 Drepturile şi obligațiile Partenerilor

###### Drepturile Partenerilor

* 1. Cheltuielile angajate de Parteneri sunt eligibile în același fel ca şi cheltuielile angajate de către liderul de parteneriat, corespunzător rolurilor și responsabilităților asumate de către fiecare partener, pentru implementarea proiectului. Partenerii au dreptul, prin transfer de către AM, la fondurile obţinute din procesul de rambursare/plată pentru cheltuielile angajate de către aceştia, care au fost certificate ca eligibile.
  2. Partenerii au dreptul să fie consultați cu regularitate de către liderul de parteneriat, să fie informați despre progresul în implementarea proiectului şi să li se furnizeze, de către liderul de parteneriat copii ale rapoartelor de progres şi financiare, precum și copii ale altor documente necesare implementării proiectului și executării contractului de finanțare.
  3. Partenerii au dreptul să fie consultați, de către liderul de parteneriat, în privința propunerilor pentru modificări importante ale proiectului (ex. activităţi, parteneri etc.), înaintea solicitării aprobării de către Autoritatea de management.
  4. Partenerii au dreptul să solicite Liderului de parteneriat depunerea de cereri de prefinanțare/ plată/ rambursare, pentru cheltuielile previzionate/efectuate de către aceștia, după caz.

###### Obligațiile Partenerilor

* 1. Partenerii au dreptul, prin transfer de către AM, la fondurile obţinute din procesul de rambursare/plată pentru cheltuielile angajate de către aceştia, care au fost certificate ca eligibile.
  2. Partenerii sunt obligați să transmită copii conforme cu originalul sau sub semnătura electronică după documentațiile complete aferente achizițiilor efectuate în cadrul proiectului, în scopul elaborării cererilor de plată/rambursare.
  3. Partenerii sunt obligați să pună la dispoziția Liderului de parteneriat documentele justificative necesare ce atestă realizarea activităților asumate şi a cheltuielilor efectuate.
  4. Partenerii sunt obligați să furnizeze orice documente și/sau informații de natură tehnică sau financiară legate de proiect, solicitate de către Autoritatea de Management sau de orice alt organism național sau european, abilitat de lege să verifice sau să realizeze auditul asupra modului de implementare a proiectelor cofinanțate din fonduri europene și să asigure condițiile pentru efectuarea verificărilor la fața locului.

## În vederea efectuării verificărilor prevăzute la alin. anterior, Partenerii au obligația să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, atât pe suport hârtie, cât și în format electronic. Documentele trebuie sa fie ușor accesibile și arhivate astfel încât, să permită verificarea lor.

* 1. Partenerii sunt obligați să furnizeze liderului de parteneriat orice informații sau documente privind implementarea proiectului, în scopul elaborării rapoartelor de progres precum și orice alte documente necesare implementării proiectului și executării contractului de finanțare.
  2. Partenerii sunt responsabili pentru neregulile identificate în cadrul proiectului, aferente cheltuielilor / acțiunilor / inacțiunilor proprii, conform notificărilor și titlurilor de creanță emise pe numele lor de către AM responsabil.
  3. Partenerii au obligaţia de a restitui AM, orice sumă ce constituie plată nedatorată/sume necuvenite plătite în cadrul prezentului contract de finanţare, în termen de 5 zile lucrătoare de la data primirii notificării.

## Partenerii sunt obligați să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.

## Să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale. Toate documentele vor fi păstrate cel puțin 5 (cinci) ani după expirarea perioadei de valabilitate a contractului de finanțare.

## În cazul rezilierii/revocării contractului/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect.

##### Art. 8 Achiziții publice

Achizițiile în cadrul proiectului vor fi făcute de către fiecare membru al parteneriatului, cu respectarea condițiilor din contractul de finanţare, a legislației aplicabile în domeniul achizițiilor publice pentru proiectele cu finanțare nerambursabilă şi/sau în conformitate cu documentele subsecvente emise de AM și/sau alte organisme abilitate, după caz.

##### Art. 9 Proprietatea

* 1. Părțile au obligația să mențină proprietatea imobilului construit/modernizat/reabilitat/extins, a bunurilor achiziționate/modernizate şi natura activității pentru care s-a acordat finanţare, pe o perioadă de cel puțin 5 ani de la efectuarea plății finale către beneficiar sau în termenul prevăzut de normele privind ajutoarele de stat, după caz, şi să asigure exploatarea şi întreținerea în această perioadă.
  2. Părțile au obligația de a asigura funcționarea tuturor bunurilor, echipamentelor achiziționate din finanțarea nerambursabilă, la locul de desfășurare a proiectului şi exclusiv în scopul pentru care au fost achiziționate, pe o perioadă de minim 5 ani de la efectuarea plății finale către beneficiar sau în termenul prevăzut de normele privind ajutoarele de stat, după caz.
  3. Părțile au obligația să nu înstrăineze, închirieze, gajeze bunurile achiziționate ca urmare a obținerii finanțării prin Program, pe o perioadă de 5 ani de la efectuarea plății finale către beneficiar sau în termenul prevăzut de normele privind ajutoarele de stat, după caz.
  4. Părțile au obligația de a stabili Drepturile de proprietate intelectuală care rezultă din derularea activităților comune în cadrul proiectului.

##### Art. 10 Confidențialitate

Părţile semnatare ale prezentului acord convin să păstreze confidențialitatea asupra informațiilor primite în cadrul şi pe parcursul implementării proiectului, cu respectarea obligațiilor prevăzute de contractul de finanțare cu privire la transparență, şi sunt de acord să prevină orice utilizare sau divulgare neautorizată a unor astfel de informații. Părțile înțeleg să utilizeze informațiile confidenţiale doar în scopul de a-şi îndeplini obligațiile din prezentul Acord de Parteneriat.

##### Art. 11 Legea aplicabilă

* 1. Prezentului Acord i se va aplica şi va fi interpretat în conformitate cu legea română.
  2. Pe durata prezentului Acord, părţile vor avea dreptul sa convină în scris asupra modificării anumitor clauze, prin semnarea unui act adițional la Acordul de parteneriat și aprobarea acestuia de către AM, prin act adițional la contractul de finanțare, oricând interesele lor cer acest lucru sau când aceste circumstanțe au loc şi nu au putut fi prevăzute în momentul în care s-a încheiat prezentul Acord de Parteneriat.

##### Art. 12 Dispoziții finale

* 1. Toate posibilele dispute rezultate din prezentul acord sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.
  2. Semnatarii prezentului acord de parteneriat înțeleg şi acceptă faptul că nerespectarea culpabilă a prezentului acord de parteneriat, îndeosebi în relația cu AM, poate atrage răspunderea civilă sau penală a parților, după caz.

Întocmit în *număr de ... exemplare originale*, în limba română, câte unul pentru fiecare parte şi un original pentru cererea de finanţare.

Semnături

|  |  |  |  |
| --- | --- | --- | --- |
| Lider de parteneriat (S) | Numele, prenumele şi funcția reprezentantului legal al organizației | Semnătura | Data |
| Partener 1 | Numele, prenumele şi funcția reprezentantului legal al organizației/instituției | Semnătura | Data |
| Partener 2 | Numele, prenumele şi funcția reprezentantului legal al organizației/instituției | Semnătura | Data |
| Partener n | Numele, prenumele şi funcția reprezentantului legal al organizației/instituției | Semnătura | Data |

1. Codul fiscal sau codul TVA, după caz [↑](#footnote-ref-1)