**Anexa 4: Definiții și mod de calcul indicatori**

1. **Definiția indicatorilor de realizare**

| **Cod indicator** | **Denumire indicator** | **Tip regiune** | **Unitate de măsură** | **Definiții și modalitate de calcul** |
| --- | --- | --- | --- | --- |
| RCO01 | Întreprinderi care beneficiază de sprijin (din care: micro, mici, medii, mari) | Regiuni mai dezvoltate/ Regiuni mai puțin dezvoltate | Întreprinderi | **Definiție:**  Indicatorul numără toate întreprinderile care primesc sprijin financiar din partea FEDR.  În cadrul prezentului apel de proiecte, indicatorii RCO01 și RCO02 vor avea aceeași țintă și vor reprezenta numărul de întreprinderi (IMM-uri, întreprinderi mari) implicate în proiect și sprijinite din proiect.  Întreprinderea este cea mai mică combinație de unități juridice care reprezintă o unitate organizațională producătoare de bunuri și servicii, care beneficiază de un anumit grad de autonomie în luarea deciziilor, în special în ceea ce privește alocarea resurselor sale. O întreprindere desfășoară una sau mai multe activități, în una sau mai multe locații. O întreprindere poate fi o unitate juridică unică. Unitățile juridice includ persoanele juridice a căror existență este recunoscută prin lege, independent de persoanele fizice sau instituțiile care le dețin sau sunt membri ai acestora, cum ar fi societățile în nume colectiv, societățile cu răspundere limitată, societățile pe acțiuni, etc.  (ESTAT în referințe, pe baza Regulamentului (CEE) nr. 696/93 al Consiliului, secțiunea III A din 15.03.1993)  Clasificarea întreprinderilor, în funcție de mărime:   * Micro-întreprindere (<= 10 angajați și cifra de afaceri anuală și/ sau bilanțul <= 2 milioane Euro); * Întreprindere mică (10-49 angajați și cifra de afaceri anuală și/ sau bilanțul > 2 și < = 10 milioane Euro); * Întreprindere medie (50-249 angajați și cifra de afaceri anuală > 10 milioane Euro și <= 50 milioane Euro sau bilanțul > 10 milioane Euro și <= 43 milioane Euro); * Întreprindere mare (>=250 angajați și cifra de afaceri anuală > 50 milioane Euro sau bilanțul > 43 milioane Euro).   (ESTAT pe baza Recomandărilor CE 2003/361/EC, Anexa, Articolele 2-3)  Mărimea întreprinderii sprijinite se măsoară la momentul depunerii cererii de finanţare.  **Modalitate de calcul:**  Modalitatea de calcul – suma estimată a numărului de întreprinderi care sunt implicate /partenere în proiect.  **Raportare**  Raportarea acestui indicator se realizează pe baza datelor colectate de la beneficiar pentru indicatorul asociat formei de sprijin acordat: grant (RCO02).  **Raportare funcție de regiunea de dezvoltare**  Stabilirea și raportarea indicatorului RCO01 pe tip de regiune de dezvoltare (regiune mai dezvoltată/regiune mai puțin dezvoltată), se face exclusiv funcție regiunea unde se află locația de implementare a proiectului. |
| RCO02 | Întreprinderi care beneficiază de sprijin prin granturi | Regiuni mai dezvoltate/ Regiuni mai puțin dezvoltate | Întreprinderi | **Definiție:**  Indicatorul numără toate întreprinderile care primesc sprijin financiar sub formă de grant.  Clasificarea întreprinderilor, în funcție de mărime:   * Micro-întreprindere (<= 10 angajați și cifra de afaceri anuală și/ sau bilanțul <= 2 milioane Euro); * Întreprindere mică (10-49 angajați și cifra de afaceri anuală și/ sau bilanțul > 2 și < = 10 milioane Euro); * Întreprindere medie (50-249 angajați și cifra de afaceri anuală > 10 milioane Euro și <= 50 milioane Euro sau bilanțul > 10 milioane Euro și <= 43 milioane Euro); Întreprindere mare (>=250 angajați și cifra de afaceri anuală > 50 milioane Euro sau bilanțul > 43 milioane Euro).   (ESTAT pe baza Recomandărilor CE 2003/361/EC, Anexa, Articolele 2-3)  Mărimea întreprinderii sprijinite se măsoară la momentul depunerii cererii de finanțare.  **Modalitate de calcul:**  Modalitatea de calcul – suma estimată a numărului de întreprinderi care vor beneficia de sprijin în proiect.  **Raportare:**  Beneficiarul va raporta valoarea realizată pentru acest indicator, în timpul implementării, dacă întreprinderile (IMM-urile, întreprinderile mari) sprijinite au finalizat activitățile din proiect.  **Raportarea în funcție de regiunea de dezvoltare**  Stabilirea și raportarea indicatorului RCO02 pe tip de regiune de dezvoltare (regiune mai dezvoltată/regiune mai puțin dezvoltată), se face exclusiv în funcție regiunea unde se află locația de implementare a proiectului. |
| RCO07 | Organizații de cercetare care participă la proiecte de cercetare comune | Regiuni mai dezvoltate/ Regiuni mai puțin dezvoltate | Organizații de cercetare | **Definiție:**  Numărul de organizații de cercetare (ex. institute/centre de cercetare, universități, ONG-uri) sprijinite, care cooperează în proiecte comune de cercetare. Un proiect comun de cercetare include cel puțin o organizație de cercetare și un alt partener (de ex. o întreprindere, o altă organizație de cercetare etc.).  **Organizaţie de cercetare** și diseminare a cunoştinţelor (pe scurt organizaţie de cercetare) - înseamnă o entitate (cum ar fi universităţile sau instituțiile de cercetare, agenţiile de transfer de tehnologie, intermediarii pentru inovare, entităţile de cercetare colaborativă fizică sau virtuală), indiferent de statutul său juridic sau de modalitatea de finanţare, al cărei obiectiv principal este de a efectua în mod independent cercetare fundamentală, cercetare industrială sau dezvoltare experimentală sau de a disemina la scară largă rezultatele unor astfel de activităţi prin predare, publicare sau transfer de cunoştinţe. În cazul în care entitatea desfăşoară şi activităţi economice, finanţarea, costurile şi veniturile activităţilor economice respective trebuie să fie contabilizate separat. Întreprinderile care pot exercita o influenţă decisivă asupra unei astfel de entităţi, de exemplu, în calitate de acţionari sau asociaţi, nu pot beneficia de acces preferenţial la rezultatele generate de aceasta.  **Modalitate de calcul:**  Suma organizațiilor de cercetare care cooperează în cadrul proiectului/apelului.  Vor fi luate în calcul și unitățile medicale publice, instituțiile publice care desfășoară și activități de cercetare și care participă la proiecte de cercetare comune. (în corespondență cu art. 7 și 8 din OG nr. 57/2002, cu modificările și completările ulterioare)  **Raportare:**  Beneficiarul va raporta valoarea realizată pentru acest indicator, la momentul semnării contractului de finanțare.  **Raportare funcție de regiunea de dezvoltare**  Stabilirea și raportarea indicatorului RCO07 în funcție de regiunea de dezvoltare (regiune mai dezvoltată/ regiune mai puțin dezvoltată) se face ținând cont de locația de implementare a activităților derulate de organizațiile de cercetare implicate în proiect. |
| RCO125 | Întreprinderi care beneficiază de sprijin sunt legate, în principal, de investiţii productive în tehnologiile digitale și inovaţiile în domeniul tehnologiilor profunde | Regiuni mai dezvoltate/ Regiuni mai puțin dezvoltate | întreprinderi | **Definiție:**  Indicatorul numără toate întreprinderile care primesc sprijin financiar sub formă de grant, legat, în principal, de investiţii productive în **tehnologiile digitale și inovaţiile în domeniul tehnologiilor profunde** .  Clasificarea întreprinderilor, în funcție de mărime:   * Micro-întreprindere (<= 10 angajați și cifra de afaceri anuală și/ sau bilanțul <= 2 milioane Euro); * Întreprindere mică (10-49 angajați și cifra de afaceri anuală și/ sau bilanțul > 2 și < = 10 milioane Euro); * Întreprindere medie (50-249 angajați și cifra de afaceri anuală > 10 milioane Euro și <= 50 milioane Euro sau bilanțul > 10 milioane Euro și <= 43 milioane Euro); Întreprindere mare (>=250 angajați și cifra de afaceri anuală > 50 milioane Euro sau bilanțul > 43 milioane Euro).   (ESTAT pe baza Recomandărilor CE 2003/361/EC, Anexa, Articolele 2-3)  Mărimea întreprinderii sprijinite se măsoară la momentul depunerii cererii de finanțare.  **Modalitate de calcul:**  Modalitatea de calcul – suma estimată a numărului de întreprinderi care vor beneficia de sprijin în proiect legat, în principal, de investiţii productive în tehnologiile digitale și inovaţiile în domeniul tehnologiilor profunde.  **Raportare:**  Beneficiarul va raporta valoarea realizată pentru acest indicator, în timpul implementării, dacă întreprinderile (IMM-urile, întreprinderile mari) sprijinite au finalizat activitățile din proiect.  **Raportarea în funcție de regiunea de dezvoltare**  Stabilirea și raportarea indicatorului RCO125 pe tip de regiune de dezvoltare (regiune mai dezvoltată/regiune mai puțin dezvoltată), se face exclusiv în funcție regiunea unde se află locația de implementare a proiectului. |
| RCO127 | Întreprinderi care beneficiază  de sprijin și care sunt legate, în principal, de investiţii productive în domeniul biotehnologiilor | Regiuni mai dezvoltate/ Regiuni mai puțin dezvoltate | Număr întreprinderi | **Definiție:**  Indicatorul numără toate întreprinderile care primesc sprijin financiar sub formă de grant, legat, în principal, de investiţii productive **în domeniul biotehnologiilor.**  Clasificarea întreprinderilor, în funcție de mărime:   * Micro-întreprindere (<= 10 angajați și cifra de afaceri anuală și/ sau bilanțul <= 2 milioane Euro); * Întreprindere mică (10-49 angajați și cifra de afaceri anuală și/ sau bilanțul > 2 și < = 10 milioane Euro); * Întreprindere medie (50-249 angajați și cifra de afaceri anuală > 10 milioane Euro și <= 50 milioane Euro sau bilanțul > 10 milioane Euro și <= 43 milioane Euro); Întreprindere mare (>=250 angajați și cifra de afaceri anuală > 50 milioane Euro sau bilanțul > 43 milioane Euro).   (ESTAT pe baza Recomandărilor CE 2003/361/EC, Anexa, Articolele 2-3)  Mărimea întreprinderii sprijinite se măsoară la momentul depunerii cererii de finanțare.  **Modalitate de calcul:**  Modalitatea de calcul – suma estimată a numărului de întreprinderi care vor beneficia de sprijin în proiect legat, în principal, de investiţii productive **în domeniul biotehnologiilor.**  **Raportare:**  Beneficiarul va raporta valoarea realizată pentru acest indicator, în timpul implementării, dacă întreprinderile (IMM-urile, întreprinderile mari) sprijinite au finalizat activitățile din proiect.  **Raportarea în funcție de regiunea de dezvoltare**  Stabilirea și raportarea indicatorului RCO127 pe tip de regiune de dezvoltare (regiune mai dezvoltată/regiune mai puțin dezvoltată), se face exclusiv în funcție regiunea unde se află locația de implementare a proiectului. |

1. **Definiția indicatorului de rezultat**

| **Cod indicator** | **Denumire indicator** | **Tip regiune** | **Unitate de măsura** | **Definiții și modalitate de calcul** |
| --- | --- | --- | --- | --- |
| RCR01 | Locuri de muncă create în entitățile care beneficiază de sprijin | Regiuni mai dezvoltate  Regiuni mai puțin dezvoltate | ENI anual | **Definiție:**  Numărul de **noi** locuri de muncă, exprimat în numărul mediu de angajați cu echivalentul unei norme întregi (ENI) pe an, create în cadrul activității susținute de proiect.  Noile posturi trebuie ocupate și pot fi: cu normă întreagă, cu normă parțială sau recurente sezonier.  **Posturile nou create trebuie să fie păstrate pentru mai mult de un an de la finalizarea proiectului.**  **Modalitate de calcul:**  Indicatorul se calculează ca diferență dintre numărul mediu de angajați cu echivalentul unei norme întregi (ENI) anuale completate înainte de începerea proiectului și la un an după finalizarea proiectului în activitatea sprijinită de proiect.  ENI anual este definit ca raportul dintre orele de lucru efectiv lucrate pe parcursul unui an calendaristic împărțit la numărul total de ore lucrate în mod convențional în aceeași perioadă de către o persoană sau un grup. Prin convenție, o persoană nu poate efectua mai mult de un ENI anual. Numărul de ore lucrate în mod convențional se stabilește pe baza orelor de lucru normate/pontate conform legislației naționale.  Pentru calculul ENI anual se folosește numărul de ore de lucru normative/ statutare pe an în România de 40 ore/ săptămână timp de 52 săptămâni. În calculul ENI se iau în calcul zilele lucrate și zilele de concediu legal (toate tipurile de concediu plătit la care dă dreptul legislația în vigoare), dar nu se iau în calcul zilele de concediu fără plată, zile în care se consideră raportul de muncă suspendat. Calculul se efectuează atât pentru angajații cu normă întreagă, cât și pentru salariatul cu normă parțială.  **Formula: ENI anual= Σ număr ore lucrate în proiect în timpul unui an (incluzând și 8h pentru fiecare zi de concediu legal daca este cazul)/ (52 săptămâni\* 40 ore/săptămână).**  **Raportare:**  Beneficiarul raportează numărul de noi locuri de muncă (exprimate în ENI anual) create în cadrul activității din proiect și susținute cel puțin un an de zile după realizarea output-ului (vezi Momentul măsurării indicatorului).  Se raportează la 1 an de la plata finală aferentă contractului de finanțare (în baza documentelor justificative).  Se raportează anual de către beneficiar, la transmiterea raportului de sustenabilitate către autoritatea de management (documente justificative: contract de muncă, fișă de pontaj, ștat de plată etc.).  **Raportare în funcție de regiunea de dezvoltare**  Stabilirea și raportarea indicatorului RCR01 în funcție de regiunea de dezvoltare (regiune mai puțin dezvoltată/regiune mai dezvoltată) se face ținând cont de locația de implementare a proiectului/sediul entității în care vor fi create locurile de muncă și unde se va desfășoară activitatea.  **Notă:**  Orele suplimentare efectuate de persoanele angajate cu normă întreagă nu se contabilizează pentru raportarea indicatorului, deoarece o persoană nu poate efectua mai mult de un ENI anual. Pentru persoanele angajate cu normă parțială efectuarea de ore suplimentare este interzisă de Codul Muncii, art. 105, pentru contractele de muncă cu timp parțial. |
| RCR03 | Întreprinderi mici și mijlocii (IMM-uri) care introduc inovații în materie de produse sau procese | Regiuni mai dezvoltate/ Regiuni mai puțin dezvoltate | Număr  întreprinderi | **Definiție:**  Indicatorul numără toate întreprinderile care primesc sprijin financiar sub formă de grant și introduc inovații în materie de produse sau procese prin proiect.  Clasificarea întreprinderilor, în funcție de mărime:   * Micro-întreprindere (<= 10 angajați și cifra de afaceri anuală și/ sau bilanțul <= 2 milioane Euro); * Întreprindere mică (10-49 angajați și cifra de afaceri anuală și/ sau bilanțul > 2 și < = 10 milioane Euro); * Întreprindere medie (50-249 angajați și cifra de afaceri anuală > 10 milioane Euro și <= 50 milioane Euro sau bilanțul > 10 milioane Euro și <= 43 milioane Euro); Întreprindere mare (>250 angajați și cifra de afaceri anuală > 50 milioane Euro sau bilanțul > 43 milioane Euro).   (ESTAT pe baza Recomandărilor CE 2003/361/EC, Anexa, Articolele 2-3)  Mărimea întreprinderii sprijinite se măsoară la momentul depunerii cererii de finanțare.  **Modalitate de calcul:**  Modalitatea de calcul – suma estimată a numărului de întreprinderi care introduc inovații în materie de produse sau procese prin proiect.  **Raportare:**  Beneficiarul va raporta valoarea realizată pentru acest indicator, în timpul implementării, dacă întreprinderile IMM-urile sprijinite au finalizat activitățile din proiect și au introdus inovații în materie de produse sau procese prin proiect.  De asemenea, Indicatorul se raportează la finalizarea perioadei de implementare a proiectului, iar ulterior se raportează anual de către beneficiar, la transmiterea raportului de sustenabilitate către autoritatea de management.  **Raportare în funcție de regiunea de dezvoltare**  Stabilirea și raportarea indicatorului RCR03 în funcție de regiunea de dezvoltare (regiune mai puțin dezvoltată/regiune mai dezvoltată) se face ținând cont de locația de implementare a proiectului/sediul entității în care s-au introdus inovații în materie de produse sau procese prin proiect. |