**ANEXA**

**la Ordinul ministrului investițiilor și proiectelor europene**

**nr. .............**

**PROGRAM SĂNĂTATE**

**Ghidul solicitantului pentru apelul de proiecte**

***Sprijin pentru susținerea proiectelor compatibile STEP depuse în cadrul apelului de idei de proiecte în domeniul sănătății/cu aplicabilitate în domeniul sănătății derulat de AM PS***

****

**Obiectivul de politică 1:**

O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale

**Obiectiv specific RSO1.6**

Sprijinirea investiţiilor care contribuie la obiectivele Platformei

Tehnologii Strategice pentru Europa (platforma STEP)

menţionate la articolul 2 din Regulamentul (UE) 2024/795 al

Parlamentului European și al Consiliului)

**Prioritatea 9:**

Contribuția la Platforma STEP: biotehnologii și tehnologii digitale, inclusiv servicii asociate în sectorul sănătății

**CUPRINS**

[**1.** **PREAMBUL, ABREVIERI ȘI GLOSAR** 6](#_Toc161393163)

[**1.1.** **Preambul** 6](#_Toc161393164)

[**1.2.** **Abrevieri** 7](#_Toc161393165)

[**1.3.** **Glosar** 8](#_Toc161393166)

[**2.** **ELEMENTE DE CONTEXT** 17](#_Toc161393167)

[**2.1.** **Informații generale Program** 17](#_Toc161393168)

[**2.2.** **Prioritate/ Fond/ Obiectiv de politică/ Obiectiv specific** 18](#_Toc161393169)

[**2.3.** **Reglementări europene și naționale, cadrul strategic, documente programatice aplicabile** 18](#_Toc161393170)

[**2.3.1.** **Cadrul strategic relevant aplicabil** 18](#_Toc161393171)

[**2.3.2.** **Documente programatice** 19](#_Toc161393172)

[**2.3.3.** **Cadrul legislativ general aplicabil** 19](#_Toc161393173)

[**3.** **ASPECTE SPECIFICE APELULUI DE PROIECTE** 24](#_Toc161393174)

[**3.1.** **Tipul de apel** 24](#_Toc161393175)

[**3.2.** **Forma de sprijin (granturi; instrumente financiare; premii)** 28](#_Toc161393176)

[**3.3.** **Bugetul alocat apelului de proiecte** 28](#_Toc161393177)

[**3.4.** **Rata de cofinanțare** 28](#_Toc161393178)

[**3.5.** **Zona/ zonele geografică(e) vizată(e) de apelul de proiecte** 30](#_Toc161393179)

[**3.6.** **Acțiuni sprijinite în cadrul apelului** 30](#_Toc161393180)

[**3.7.** **Grup țintă vizat de apelul de proiect** 32](#_Toc161393181)

[**3.8.** **Indicatori** 33](#_Toc161393182)

[**3.8.1.** **Indicatori de realizare** 33](#_Toc161393183)

[**3.8.2.** **Indicatori de rezultat** 34](#_Toc161393184)

[**3.8.3.** **Indicatori suplimentari specifici apelului de proiecte (dacă este cazul)** 36](#_Toc161393185)

[**3.9.** **Rezultatele așteptate** 36](#_Toc161393186)

[**3.10.** **Operațiune de importanță strategică** 36](#_Toc161393187)

[**3.11.** **Investiții teritoriale integrate** 36](#_Toc161393188)

[**3.12.** **Dezvoltare locală plasată sub responsabilitatea comunității** 36](#_Toc161393189)

[**3.13.** **Reguli privind ajutorul de stat** 36](#_Toc161393190)

[**3.14.** **Reguli privind instrumentele financiare** 37](#_Toc161393191)

[**3.15.** **Acțiuni interregionale, transfrontaliere și transnaționale** 38](#_Toc161393192)

[**3.16.** **Principii orizontale** 38](#_Toc161393193)

[**3.17.** **Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice** 39](#_Toc161393194)

[**3.17.1.** **Aplicarea principiului DNSH. Imunizarea la schimbările climatice** 39](#_Toc161393195)

[**3.17.2.** **Eficiența resurselor (apă, aer, lumină etc.)** 40](#_Toc161393196)

[**3.17.3.** **Reducerea cantității de deșeuri/ economia circulară** 41](#_Toc161393197)

[**3.17.4.** **Creșterea performanței energetice și obținerea de energie verde pentru consum propriu din resurse regenerabile** 41](#_Toc161393198)

[**3.17.5.** **Indicatori de monitorizare a efectelor asupra mediului** 41](#_Toc161393199)

[**3.18.** **Caracterul durabil al proiectului** 42](#_Toc161393200)

[**3.19.** **Acțiuni menite să garanteze egalitatea de șanse, de gen, incluziunea și nediscriminarea** 43](#_Toc161393201)

[**3.19.1.** **Egalitatea de șanse** 43](#_Toc161393202)

[**3.19.2.** **Accesibilitatea pentru persoanele cu dizabilități** 44](#_Toc161393203)

[**3.19.3.** **Egalitatea de gen** 45](#_Toc161393204)

[**3.19.4.** **Nediscriminare** 45](#_Toc161393205)

[**3.20.** **Teme secundare** 46](#_Toc161393206)

[**3.21.** **Informarea și vizibilitatea sprijinului din fonduri** 46](#_Toc161393207)

[**4.** **INFORMAȚII ADMINISTRATIVE DESPRE APELUL DE PROIECT** 47](#_Toc161393208)

[**4.1.** **Data deschiderii apelului de proiecte** 47](#_Toc161393209)

[**4.2.** **Perioada de pregătire a proiectelor** 48](#_Toc161393210)

[**4.3.** **Perioada de depunere a proiectelor** 48](#_Toc161393211)

[**4.3.1.** **Data și ora pentru începerea depunerii de proiecte** 48](#_Toc161393212)

[**4.3.2.** **Data și ora închiderii apelului de proiect** 48](#_Toc161393213)

[**4.4.** **Modalitatea de depunere a proiectului** 48](#_Toc161393214)

[**5.** **CONDIȚII DE ELIGIBILITATE** 48](#_Toc161393215)

[**5.1.** **Eligibilitatea solicitanților și partenerilor** 48](#_Toc161393216)

[**5.1.1.** **Cerințe privind eligibilitatea solicitanților și partenerilor** 48](#_Toc161393217)

[**5.1.2.** **Categorii de solicitanți eligibili** 54](#_Toc161393218)

[**5.1.3.** **Categorii de parteneri eligibili** 54](#_Toc161393219)

[**5.1.4.** **Reguli și cerințe privind parteneriatul** 55](#_Toc161393220)

[**Activitățile CD sunt desfășurate prin colaborare efectivă între partenerii proiectului (organizații de cercetare și IMM (inclusiv microîntreprinderi)), în sensul că părți independente urmăresc un obiectiv comun pe baza diviziunii muncii și definesc împreună domeniul de aplicare ale acestora, participă la conceperea activităților, contribuie la punerea lor în aplicare și împart riscurile financiare, tehnologice, științifice și de altă natură, precum și rezultatele acestora.** 55](#_Toc161393221)

[**5.2.** **Eligibilitatea activităților** 55](#_Toc161393222)

[**5.2.1.** **Cerințe generale privind eligibilitatea activităților** 55](#_Toc161393223)

[**5.2.2.** **Activități eligibile** 56](#_Toc161393224)

[**5.2.3.** **Activitatea de bază** 57](#_Toc161393225)

[**5.2.4.** **Activități neeligibile** 58](#_Toc161393226)

[**5.3.** **Eligibilitatea cheltuielilor** 59](#_Toc161393227)

[**5.3.1.** **Baza legală pentru stabilirea eligibilității cheltuielilor** 59](#_Toc161393228)

[**5.3.2.** **Categorii și plafoane de cheltuieli eligibile** 60](#_Toc161393229)

[**5.3.3.** **Categorii de cheltuieli neeligibile** 62](#_Toc161393230)

[**5.3.4.** **Opțiuni de costuri simplificate. Costuri directe și costuri indirecte** 63](#_Toc161393231)

[**5.3.5.** **Opțiuni de costuri simplificate. Costuri unitare/sume forfetare și rate forfetare** 64](#_Toc161393232)

[**5.3.6.** **Finanțare nelegată de costuri** 65](#_Toc161393233)

[**5.4.** **Valoarea minimă și maximă eligibilă a proiectului** 65](#_Toc161393234)

[**5.5.** **Cuantumul cofinanțării acordate** 65](#_Toc161393235)

[**5.6.** **Durata proiectului** 65](#_Toc161393236)

[**5.7.** **Alte cerințe de eligibilitate a proiectului** 66](#_Toc161393237)

[**6.** **INDICATORI DE ETAPĂ** 67](#_Toc161393238)

[**7.** **COMPLETAREA ȘI DEPUNEREA CERERILOR DE FINANȚARE** 68](#_Toc161393239)

[**7.1.** **Completarea formularului cererii** 68](#_Toc161393240)

[**7.2.** **Limba utilizată în completarea cererii de finanțare** 69](#_Toc161393241)

[**7.3.** **Metodologia de justificare și detaliere a bugetului cererii de finanțare** 69](#_Toc161393242)

[**7.4.** **Anexe și documente obligatorii la depunerea cererii** 72](#_Toc161393243)

[**7.5.** **Aspecte administrative privind depunerea cererii de finanțare** 75](#_Toc161393244)

[**7.6.** **Anexele și documente obligatorii la momentul contractării** 76](#_Toc161393245)

[**7.7.** **Renunțarea la cererea de finanțare** 76](#_Toc161393246)

[**8.** **PROCESUL DE EVALUARE, SELECȚIE ȘI CONTRACTARE A PROIECTELOR** 77](#_Toc161393247)

[**8.1.** **Principalele etape ale procesului de evaluare, selecție și contractare** 77](#_Toc161393248)

[**8.2.** **Conformitate administrativă – Declarația Unică** 77](#_Toc161393249)

[**8.3.** **Etapa de evaluare preliminară – dacă este cazul (specific pentru intervențiile FSE+)** 78](#_Toc161393250)

[**8.4.** **Evaluarea tehnică și financiară. Criterii de evaluare tehnică și financiară** 78](#_Toc161393251)

[**8.5.** **Aplicarea pragului de calitate** 80](#_Toc161393252)

[**8.6.** **Aplicarea pragului de excelență** 80](#_Toc161393253)

[**8.7.** **Notificarea rezultatului evaluării tehnice și financiare.** 80](#_Toc161393254)

[**8.8.** **Contestații** 81](#_Toc161393255)

[**8.9.** **Contractarea proiectului** 82](#_Toc161393256)

[**8.9.1.** **Verificarea îndeplinirii condițiilor de eligibilitate** 82](#_Toc161393257)

[**8.9.2.** **Decizia de acordare/respingere a finanțării** 83](#_Toc161393258)

[**8.9.3.** **Definitivarea planului de monitorizare al proiectului** 83](#_Toc161393259)

[**8.9.4.** **Semnarea contractului de finanțare/emiterea deciziei de finanțare** 84](#_Toc161393260)

[**9.** **ASPECTE PRIVIND CONFLICTUL DE INTERESE** 84](#_Toc161393261)

[**10.** **ASPECTE PRIVIND PRELUCRAREA DATELOR CU CARACTER PERSONAL** 86](#_Toc161393262)

[**11.** **ASPECTE PRIVIND MONITORIZAREA TEHNICĂ ȘI RAPOARTELE DE PROGRES** 87](#_Toc161393263)

[**11.1.** **Rapoartele de progres** 88](#_Toc161393264)

[**11.2.** **Vizitele de monitorizare** 89](#_Toc161393265)

[**11.3.** **Mecanismul specific indicatorilor de etapă. Planul de monitorizare** 89](#_Toc161393266)

[**12.** **ASPECTE PRIVIND MANAGEMENTUL FINANCIAR** 91](#_Toc161393267)

[**12.1.** **Mecanismul cererilor de prefinanțare** 91](#_Toc161393268)

[**12.2.** **Mecanismul cererilor de plată** 91](#_Toc161393269)

[**12.3.** **Mecanismul cererilor de rambursare** 92](#_Toc161393270)

[**12.4.** **Graficul cererilor de prefinanțare/plată/rambursare** 92](#_Toc161393271)

[**12.5.** **Vizitele la fața locului** 92](#_Toc161393272)

[**13.** **MODIFICAREA GHIDULUI SOLICITANTULUI** 93](#_Toc161393273)

[**13.1.** **Aspectele care pot face obiectul modificărilor prevederilor ghidului solicitantului** 93](#_Toc161393274)

[**13.2.** **Condiții privind aplicarea modificărilor pentru cererile de finanțare aflate în procesul de selecție (condiții tranzitorii)** 93](#_Toc161393275)

[**14.** **ANEXE ale Ghidului Solicitantului** 93](#_Toc161393276)

1. **PREAMBUL, ABREVIERI ȘI GLOSAR** 
   1. **Preambul**

Acest document prezintă condițiile necesare în vederea depunerii cererilor de finanțare pentru viitoarele proiecte ce vizează tehnologii critice din domeniile specifice STEP – biotehnologii (inclusiv medicamente aflate pe lista de medicamente esențiale a Uniunii și componentele lor), tehnologii digitale și inovarea în domeniul tehnologiei profunde, inclusiv servicii asociate în sectorul sănătății, în cadrul Priorității 9, acțiunea A - *Susținerea proiectelor compatibile STEP depuse în cadrul apelului de idei de proiecte în domeniul sănătății/cu aplicabilitate în domeniul sănătății derulat de AM PS**[[1]](#footnote-1)****.***

Aspectele cuprinse în acest document, ce derivă din Programul Sănătate (PS), aprobat prin Decizia Comisiei nr. C(2022) 8934/2022, cu modificările ulterioare, vor fi interpretate exclusiv de către Autoritatea de Management pentru Programul Sănătate (AM PS), cu respectarea legislației în vigoare.

Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest document și anexele aferente acestuia, precum și toate prevederile din Programul Sănătate și să vă asigurați că ați înțeles toate aspectele legate de specificul intervențiilor finanțate din PS.

Vă recomandăm ca, până la data limită de depunere a cererilor de finanțare în cadrul prezentului apel, să consultați periodic pagina de internet a Programului Sănătate <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/programare-ghiduri/> pentru a urmări eventualele modificări ale condițiilor de finanțare, precum și alte orientări/comunicări/clarificări pentru accesarea fondurilor în cadrul Programului Sănătate.

În perioada în care apelul este deschis, pot fi solicitate clarificări în legătura cu aspecte legate de prezentul ghid, la adresa de e-mail **helpdesk.apelurisanatate@mfe.gov.ro.** Autoritatea de management va furniza un răspuns la acestea în termen de 10 zile lucrătoare, începând cu ziua următoare primirii solicitării de clarificare. Pentru a respecta acest termen, nu vor fi luate în considerare clarificările solicitate cu 5 zile înainte de închiderea apelului.

Având în vedere faptul că, cel mai probabil, există mai multe apeluri active în același timp, este necesar ca în cuprinsul solicitării de clarificare să menționați în mod corect denumirea apelului, astfel încât persoanele responsabile din cadrul AM să poată furniza un răspuns corect și la timp pentru solicitarea dumneavoastră. Întrebările relevante și răspunsurile corespunzătoare sunt publicate periodic pe pagina de internet a Programului Sănătate.

În pregătirea cererilor de finanțare, la depunerea acestora, pe parcursul procesului de evaluare și selecție, precum și pe întreaga durată de implementare, solicitanții au obligația de a respecta legislația în vigoare la nivel național și european, inclusiv având în vedere modificările intervenite pe parcursul procesului de evaluare și selecție sau contractare a proiectelor, modificări intervenite ulterior lansării ghidului.

Identificarea unor aspecte care pot îmbunătăți procesul de evaluare și selecție poate determina solicitări de documente suplimentare din partea AM PS, solicitări la care potențialii beneficiari au obligația de a răspunde. În situația în care, asupra elementelor pentru care s-au solicitat clarificări suplimentare nu se poate trage o concluzie certă, conform precizărilor din cadrul ghidului prezent cererea de finanțare va fi analizată pe baza documentelor prezentate în cadrul cererii de finanțare.

Termenele din cadrul prezentului ghid pot fi suspendate de către AM PS în cazul în care, pe parcursul procesului de evaluare și selecție, apar probleme de legalitate, regularitate, conformitate care să afecteze procesul.

Indiferent de etapa în cadrul căreia a fost respinsă o cerere de finanțare, solicitantul poate formula, în scris, conform modalității de depunere descrisă în cadrul prezentului ghid, o singură contestație pe fiecare etapă împotriva actului prin care i s-a comunicat respingerea proiectului de către AM PS.

* 1. **Abrevieri**

|  |  |
| --- | --- |
| AM PS | Autoritatea de Management pentru Programul Sănătate |
| CDI | Cercetare Dezvoltare și Inovare |
| COM/CE | Comisia Europeană |
| CRDP | Convenția privind drepturile persoanelor cu dizabilități |
| CV | Curriculum Vitae |
| DALI | Documentația de avizare a lucrărilor de intervenții |
| DNSH | Do No Significant Harm (a nu prejudicia în mod semnificativ) |
| ENI | Echivalent normă întreagă |
| FEDR | Fondul European de Dezvoltare Regională |
| GDPR | Regulamentul general pentru protecția datelor cu caracter personal |
| GS | Ghidul solicitantului |
| HG | Hotărâre de guvern |
| IMM | Întreprinderi mici și mijlocii |
| LDR | Regiuni mai puțin dezvoltate |
| MDR | Regiuni mai dezvoltate |
| MIPE | Ministerul Investițiilor și Proiectelor Europene |
| MySMIS2021/SMIS2021+ | Sistem de Management al Informațiilor (Aplicația informatică prin care solicitanții transmit cererile de finanțare) |
| nZEB | Near zero energy building |
| OUG | Ordonanță de urgență a Guvernului |
| PS | Program Sănătate |
| PT | Proiect tehnic |
| SF | Studiu de fezabilitate |
| SNCISI | Strategia Națională de Cercetare, Inovare și Specializare Inteligentă 2022-2027 |
| STEP | Platforma ”Tehnologii Strategice pentru Europa” |
| TRL | Technology Readiness Level – Nivelul de Pregătire Tehnologică |
| TVA | Taxa pe valoare adăugată |
| UE | Uniunea Europeană |

* 1. **Glosar**

|  |  |
| --- | --- |
| **A** | **Activitate de bază** în cadrul unui proiect - activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiții cumulative:  (i) are legătură directă cu obiectul proiectului pentru care se acordă finanțarea şi contribuie în mod direct şi semnificativ la realizarea obiectivelor şi la obținerea rezultatelor acestuia;  (ii) se regăsește în cererea de finanțare sub forma activităților eligibile obligatorii specificate în Ghidul solicitantului;  (iii) nu face parte din activitățile conexe, așa cum sunt acestea definite în Ghidul solicitantului;  (iv) bugetul estimat alocat activității sau pachetului de activități reprezintă minimum 50% din bugetul eligibil al proiectului;  **Active corporale** reprezintă terenuri, clădiri și instalații, utilaje și echipamente;  **Active necorporale** reprezintă brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;  **Autoritatea de Management pentru Programul Sănătate -** structura organizatorică din cadrul MIPE, responsabilă de gestionarea și implementarea PoS și de utilizarea eficientă, efectivă și transparentă a fondurilor, îndeplinind funcțiile și rolurile prevăzute în acest sens de Regulamentul UE nr. 2021/1060;  **Ajutor de stat** - orice măsură care îndeplinește toate criteriile prevăzute la art. 107 alin. (1) din Tratatul privind funcționarea Uniunii Europene (TFUE).  **Activitate economică** reprezintă orice activitate care constă în furnizarea de bunuri, servicii și lucrări pe o piață.  **Apelul de proiecte** reprezintă o invitație publică adresată de către autoritatea de management/organismul intermediar, după caz, categoriilor de solicitanți eligibili stabiliți prin Ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului; |
| **C** | **Cererea de finanțare** – document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul solicitantului și care sunt cuprinse în sistemul informatic MySMIS2021/SMIS2021+ ;  **Contractul de finanțare** actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor;  **Cercetare aplicată** înseamnă cercetare industrială, dezvoltare experimentală sau orice combinație a acestora;  **Cercetare industrială** înseamnă cercetare sau investigație critică planificată în scopul dobândirii de cunoștințe și competențe noi pentru elaborarea unor noi produse, procese sau servicii ori pentru realizarea unei îmbunătățiri semnificative a produselor, proceselor sau serviciilor existente, inclusiv a produselor, proceselor sau serviciilor digitale, în orice domeniu, tehnologie, industrie sau sector (inclusiv, dar fără a se limita la acestea, industrii și tehnologii digitale, cum ar fi supercalculul, tehnologiile cuantice, tehnologiile blockchain, inteligența artificială, securitatea cibernetică, volumele mari de date și tehnologiile de tip cloud). Cercetarea industrială cuprinde crearea de părți componente pentru sisteme complexe și poate include construcția de prototipuri în laborator sau într-un mediu cu interfețe simulate ale sistemelor existente, precum și de linii pilot, atunci când acest lucru este necesar pentru cercetarea industrială și, în special, pentru validarea tehnologiilor generice  **Concurenţă deplină** înseamnă o situaţie în care condiţiile tranzacţiei dintre părţile contractante nu diferă de cele care s-ar aplica între întreprinderi independente și nu conţin niciun element de coluziune. Se consideră că instituirea unei proceduri de atribuire deschisă, transparentă și nediscriminatorie pentru tranzacţia în cauză îndeplinește principiul concurenţei depline.  **Costuri directe** sunt cheltuielile efectuate strict pentru investiția propusă prin proiect și care, la finalul implementării proiectului, se reflectă/ transpun în obiectivul propus prin proiect.  **Costuri indirecte** sunt toate acele cheltuieli care nu se încadrează în categoria costurilor directe și care sprijină transversal implementarea proiectului, iar la finalul implementării nu se reflectă în mod direct în obiectivul propus prin proiect. |
| **D** | **Declarație unică** a solicitantului/partenerului - declarație pe propria răspundere, sub incidența prevederilor legale care privesc falsul în declarații și falsul intelectual, prin care solicitantul/partenerul declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării.  **Documentaţia de avizare a lucrărilor de intervenţii (DALI)** - documentaţia tehnico-economică, similară studiului de fezabilitate, elaborată pe baza expertizei tehnice a construcţiei/construcţiilor existente şi, după caz, a studiilor, auditurilor ori analizelor de specialitate în raport cu specificul investiţiei.  **Dezvoltare experimentală** înseamnă dobândirea, combinarea, modelarea și utilizarea unor cunoștințe și competențe relevante existente de ordin științific, tehnologic, de afaceri și altele, cu scopul de a dezvolta produse, procese sau servicii noi ori îmbunătățite, inclusiv produse, procese sau servicii digitale, în orice domeniu, tehnologie, industrie sau sector (inclusiv, dar fără a se limita la acestea, industrii și tehnologii digitale, cum ar fi, de exemplu, supercalculul, tehnologiile cuantice, tehnologiile blockchain, inteligența artificială, securitatea cibernetică, volumele mari de date și tehnologiile de tip cloud sau edge). Aceasta poate cuprinde, de exemplu, și activități care vizează definirea, planificarea și documentarea conceptuală a unor noi produse, procese sau servicii.  Dezvoltarea experimentală poate include crearea de prototipuri, demonstrarea, crearea de proiecte-pilot, testarea și validarea unor produse, procese sau servicii noi ori îmbunătățite în medii reprezentative pentru condițiile de funcționare reale, în cazul în care obiectivul principal este de a aduce noi îmbunătățiri tehnice produselor, proceselor sau serviciilor care nu sunt definitivate în mod substanțial. Aceasta poate include dezvoltarea unui prototip sau pilot utilizabil comercial care este în mod obligatoriu produsul comercial final și a cărui producție este prea costisitoare pentru ca acesta să fie utilizat exclusiv în scopuri demonstrative și de validare.  Dezvoltarea experimentală nu include modificările de rutină sau periodice aduse produselor, liniilor de producție, proceselor de fabricație, serviciilor existente și altor operațiuni în curs, chiar dacă modificările respective ar putea reprezenta ameliorări.  **Demararea lucrărilor** înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată. |
| **G** | **Ghidul solicitantului** - documentul asimilat celui prevăzut la art. 73 alin.(3) din Regulamentul (UE) 2021/1060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte; |
| **I** | **Imobilul** este definit conform Legii nr. 7/1996 a cadastrului și a publicității imobiliare, cu modificările și completările ulterioare, prin care se înțelege terenul, cu sau fără construcții, de pe teritoriul unei unități administrativ-teritoriale, aparținând unuia sau mai multor proprietari, care se identifică printr-un număr cadastral unic;  **Investiția demarată** reprezintă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor;  **Imunizarea la schimbările climatice** - reprezintă un proces de prevenire a vulnerabilității infrastructurii la potențialele efecte pe termen lung ale schimbărilor climatice, asigurându-se, în același timp, respectarea principiului „eficiența energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050. Imunizarea la schimbările climatice este un proces care integrează măsurile de atenuare a schimbărilor climatice și măsurile de adaptare la schimbările climatice în dezvoltarea proiectelor de infrastructură.  **Inovarea** reprezintă implementarea unui produs (bun sau serviciu) nou sau optimizat în mod semnificativ pe piaţă sau implementarea unui proces de producţie nou sau semnificativ îmbunătăţit în cadrul întreprinderii.  Un produs nou sau îmbunătăţit este implementat atunci când este introdus pe piaţă. Noile procese, metode de marketing sau metode organizatorice sunt implementate atunci când sunt introduse în uz, în operaţiile din cadrul întreprinderii.  Întregul proces al inovării cuprinde etape ştiinţifice, tehnologice, organizatorice, financiare şi comerciale prin care trebuie să treacă noile idei, produse, procese în oricare dintre domeniile economiei. În domeniul tehnic de exemplu, acest proces complex constă în transformarea rezultatelor activităţii de cercetare, sau al unei invenţii, într-un produs sau procedeu industrial nou sau substanţial îmbunătăţit.  Unele activităţi realizate pe parcursul întregului proces al inovării sunt ele însele inovatoare, altele nu sunt activităţi noi, dar sunt necesare în procesul inovării. Activităţile de inovare pot să includă de asemenea şi activităţi de cercetare care pot să nu fie direct legate de dezvoltarea produsului/procesului principal dar sunt necesare în etapele de fabricaţie sau chiar de comercializare a acestuia.  **Inovarea de produs** reprezintă implementarea unui bun sau serviciu nou sau semnificativ îmbunătăţit. Inovările de produs includ atât realizarea unor bunuri şi servicii noi, cât şi îmbunătăţirea semnificativă a *caracteristicilor funcţionale sau de folosire a bunurilor şi serviciilor* existente. Acestea includ schimbări semnificative ale specificaţiilor tehnice, ale componentelor sau materialelor, ale software-ului incorporat, utilizare accesibilă sau alte caracteristici funcţionale. Se referă numai la schimbările aduse produsului în sine nu la schimbări care vor interveni eventual şi în procesul de fabricaţie şi care vor ţine de inovarea de proces.  **Inovarea de proces** înseamnă punerea în aplicare a unei metode de producție sau de implementare noi ori îmbunătățite semnificativ, inclusiv modificări semnificative ale tehnicilor, echipamentelor sau software-ului, la nivelul întreprinderii (la nivelul grupului din sectorul industrial vizat din SEE), inclusiv, de exemplu, prin utilizarea unor tehnologii sau soluții digitale noi sau inovatoare. Sunt excluse din această definiție schimbările sau îmbunătățirile minore, creșterea capacităților de producție sau de prestare de servicii prin adăugarea de sisteme de fabricație sau logistice care sunt foarte asemănătoare cu cele utilizate deja, încetarea utilizării unui proces, simpla înlocuire sau majorare a capitalului, schimbări rezultate numai din modificarea prețurilor factorilor, personalizarea producției, localizarea, schimbările regulate, sezoniere și alte schimbări ciclice și comercializarea de produse noi sau îmbunătățite semnificativ.  **Investiție inițială**, înseamnă:   1. o investiţie în active corporale și necorporale legată de demararea unei unităţi noi, extinderea capacităţii unei unităţi existente, diversificarea producţiei unei unităţi prin produse care nu au fost fabricate anterior în unitate sau o schimbare fundamentală a procesului general de producţie al unei unităţi existente; sau 2. o achiziţionare de active legate direct de o unitate, cu condiţia ca unitatea să fie închisă sau să fi fost închisă dacă nu ar fi fost achiziţionată și să fie cumpărată de un investitor care nu are legătură cu vânzătorul și exclude simpla achiziţionare a acţiunilor unei întreprinderi.   **Intensitatea ajutorului** înseamnă valoarea brută a ajutorului exprimată ca procent din costurile eligibile, înainte de deducerea impozitelor sau a altor taxe. Ajutoarele care pot fi plătite în mai multe tranșe se actualizează la valoarea lor la data acordării. Rata dobânzii care trebuie utilizată în acest sens este rata de scont aplicabilă la data acordării. Intensitatea ajutorului se calculează pentru fiecare beneficiar.  **Indicatori de etapă** - repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect; în funcţie de natura proiectelor, indicatorii de etapă pot reprezenta: realizarea unor activităţi sau subactivităţi din proiect, atingerea unor stadii de implementare sau de execuţie tehnică sau financiară prestabilite, precum şi stadii sau valori intermediare ale indicatorilor de realizare; |
| **Î** | **Întreprindere**, în sensul aplicării prevederilor legale în materie de ajutor de stat/minimis, este considerată a fi orice entitate care desfășoară o activitate economică, indiferent de forma sa juridică, de modul de finanțare.  **Întreprindere mică** - este definită ca fiind o întreprindere care are mai puţin de 50 de angajaţi și a cărei cifră de afaceri anuală și/sau al cărei bilanţ anual total nu depășește 10 milioane EUR.  **Întreprindere mijlocie** - este definită ca fiind o întreprindere care are mai puţin de 250 de angajaţi și a căror cifră de afaceri anuală nu depășește 50 de milioane EUR și/sau al căror bilanţ anual total nu depășește 43 de milioane EUR.  **Întreprindere mare** - întreprinderile care nu îndeplinesc criteriile prevăzute în Anexa I a Regulamentului (UE) nr. 651/2014.  **Întreprindere în dificultate** înseamnă o întreprindere care se află în cel puțin una din situațiile următoare:   1. În cazul unei societăți comerciale cu răspundere limitată [alta decât un IMM care există de cel puțin 3 ani sau, în sensul eligibilității pentru ajutor pentru finanțare de risc, un IMM care îndeplinește condiția prevăzută la articolul 21 alineatul (3) litera (b) și care se califică pentru investiții pentru finanțare de risc în urma unui proces de diligență efectuat de un intermediar financiar selectat], atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, «societate cu răspundere limitată» se referă în special la tipurile de societăți comerciale menționate în anexa I la Directiva 2013/34/UE a Parlamentului European și a Consiliului (\*), iar «capital social» include, dacă este cazul, orice capital suplimentar; 2. În cazul unei societăți comerciale în care cel puțin unii dintre asociați au răspundere nelimitată pentru creanțele societății [alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM care îndeplinește condiția prevăzută la articolul 21 alineatul (3) litera (b) și care se califică pentru investiții pentru finanțare de risc în urma unui proces de diligență efectuat de un intermediar financiar selectat], atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, «o societate comercială în care cel puțin unii dintre asociați au răspundere nelimitată pentru creanțele societății» se referă în special la acele tipuri de societăți menționate în anexa II la Directiva 2013/34/UE; 3. atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi; 4. atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare; 5. în cazul unei întreprinderi care nu este un IMM, atunci când, în ultimii doi ani: 6. raportul datorii/capitaluri proprii al întreprinderii este mai mare de 7,5;   și   1. capacitatea de acoperire a dobânzilor calculată pe baza EBITDA se situează   sub valoarea 1,0.  **Întreprindere unică -** toate întreprinderile între care există cel puțin una  dintre relațiile următoare:  (a) o întreprindere deține majoritatea drepturilor de vot ale acționarilor sau ale asociaților unei alte întreprinderi;  (b) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;  (c) o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din actul constitutiv sau din statutul acesteia;  (d) o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților  întreprinderii respective.  Întreprinderile care întrețin, prin intermediul uneia sau al mai multor întreprinderi, oricare din relațiile la care se face referire la literele (a)-(d) sunt considerate la rândul lor întreprinderi unice. |
| **L** | **Lucrări de extindere** - În sensul prezentului Ghid, lucrări asupra unor clădiri, realizate atât pe verticală, prin construirea de etaje noi, mansarde, cât și pe orizontală prin construirea unui corp anexă în continuarea clădirii existente sau pe același amplasament, care să fie legat structural și/sau funcțional de clădirea existentă (aceeași destinație şi funcționare a corpului anexă condiționată de funcționarea construcției inițiale sau ca o completare necesară la funcționalitatea clădirii existente).  **Lucrări de modernizare** reprezintă lucrări fizice exprimate cantitativ, calitativ şi valoric, pentru ridicarea nivelului performanțelor prevăzute inițial.  **Lucrări de reabilitare** reprezintă lucrări fizice exprimate cantitativ, calitativ și valoric, pentru aducerea acestora la nivelul tehnic prevăzut de reglementările tehnice în vigoare, pentru categoria de încadrare a lor. |
| **M** | **MySMIS/MySMIS2021+** reprezintă sistemul informatic prin care potențialii beneficiari vor putea solicita finanțare europeană pentru perioada de programare 2021-2027; |
| **O** | **Organizaţie de cercetare și diseminare a cunoştinţelor** (pe scurt organizaţie de cercetare) - înseamnă o entitate (cum ar fi universităţile sau instituțiile de cercetare, agenţiile de transfer de tehnologie, intermediarii pentru inovare, entităţile de cercetare colaborativă fizică sau virtuală), indiferent de statutul său juridic sau de modalitatea de finanţare, al cărei obiectiv principal este de a efectua în mod independent cercetare fundamentală, cercetare industrială sau dezvoltare experimentală sau de a disemina la scară largă rezultatele unor astfel de activităţi prin predare, publicare sau transfer de cunoştinţe. În cazul în care entitatea desfăşoară şi activităţi economice, finanţarea, costurile şi veniturile activităţilor economice respective trebuie să fie contabilizate separat. Întreprinderile care pot exercita o influenţă decisivă asupra unei astfel de entităţi, de exemplu, în calitate de acţionari sau asociaţi, nu pot beneficia de acces preferenţial la rezultatele generate de aceasta. |
| **P** | **Perioada de durabilitate** reprezintă intervalul de timp în care beneficiarul trebuie să mențină investiția conform dispozițiilor art. 65 alin(1) din Regulamentul UE nr. 2021/1060. În cadrul prezentului apel de proiecte, perioada de durabilitate este de **5** ani de la plată finală aferentă contractelor de finanțare**;**  **Programul Sănătate -** reprezintă un document strategic de programare elaborat de MIPE și aprobat de Comisia Europeană, prin Decizia nr. C(2022) 8934/30.11.2022 pentru aprobarea Programului Sănătate pentru perioada de programare 2021-2027, cu modificările ulterioare, care își propune ca obiectiv general îmbunătățirea accesului la servicii medicale si creșterea calității serviciilor medicale.  **Plan de monitorizare a proiectului -** plan inclus în contractul de finanţare prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, modul de verificare a acestora, precum ţintele finale asumate pentru indicatorii de realizare şi de rezultat care vor fi atinse în urma implementării proiectului;  **Prag de calitate** reprezintă pragul minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în metodologia de evaluare și selecție aprobată de Comitetul de monitorizare care nu presupun acordarea de punctaje.  **Proiect de C&D**  înseamnă o operațiune care include activități care acoperă în același timp una sau mai multe categorii de cercetare și dezvoltare definite în prezentul cadru și care este destinată să îndeplinească o sarcină indivizibilă de natură economică, științifică sau tehnică exactă, cu obiective predefinite în mod clar. Un proiect de C&D poate fi alcătuit din mai multe pachete de lucru, activități sau servicii și include obiective clare, activitățile care urmează să fie desfășurate în vederea realizării obiectivelor respective (inclusiv costurile pe care le presupun acestea) și prestații concrete pentru a identifica rezultatele activităților respective și a le compara cu obiectivele relevante. Atunci când două sau mai multe proiecte de C&D nu sunt separabile în mod clar unele de altele și, în special, în cazul în care nu prezintă probabilități independente de succes tehnologic, acestea sunt considerate un singur proiect;  **Principiul „a nu prejudicia în mod semnificativ” (DNSH – „Do No Significant Harm”)** este definit prin Regulamentul (UE) nr. 852/2020 și se referă la modul în care o activitate se raportează la cele șase obiective de mediu (Atenuarea schimbărilor climatice, Adaptarea la schimbări climatice, Utilizarea durabilă și protejarea resurselor de apă și a celor marine, Economia circulară, inclusiv prevenirea generării de deșeuri și reciclarea acestora, Prevenirea și controlul poluării aerului, apei și solului, Protecția și restaurarea biodiversității și ecosistemelor) și dacă activitatea respectivă aduce prejudicii semnificative vreunuia dintre aceste obiective de mediu.  **Proiectul tehnic de execuție** constituie documentația prin care proiectantul dezvoltă, detaliază şi, după caz, optimizează, prin propuneri tehnice, scenariul/opțiunea aprobat(ă) în cadrul studiului de fezabilitate/documentației de avizare a lucrărilor de intervenții; componenta tehnologică a soluției tehnice poate fi definitivată ori adaptată tehnologiilor adecvate aplicabile pentru realizarea obiectivului de investiții, la faza de proiectare - proiect tehnic de execuție, în condițiile respectării indicatorilor tehnico-economici aprobați și a autorizației de construire/desființare. |
| **S** | **Studiu de fezabilitate** este documentația tehnico-economică prin care proiectantul, fără a se limita la datele și informațiile cuprinse în nota conceptuală și în tema de proiectare și, după caz, în studiul de prefezabilitate, analizează, fundamentează și propune minimum două scenarii/opțiuni tehnico-economice diferite, recomandând, justificat și documentat, scenariul/opțiunea tehnico-economic(ă) optim(ă) pentru realizarea obiectivului de investiții**;**  **Servicii de consultanță în domeniul inovării** înseamnă servicii de consultanță, asistență sau formare profesională în ceea ce privește transferul de cunoștințe, achiziția, protecția sau valorificarea activelor necorporale, utilizarea standardelor și a reglementărilor care le conțin, precum și servicii de consultanță, asistență sau formare profesională în ceea ce privește introducerea sau utilizarea de tehnologii și soluții inovatoare (inclusiv tehnologii și soluții digitale)  **Servicii de sprijinire a inovării** înseamnă furnizarea de spații de lucru, bănci de date, servicii de cloud și de stocare a datelor, biblioteci, studii de piață, laboratoare, etichetare a calității, testare, experimentare și certificare sau alte servicii conexe, inclusiv serviciile furnizate de organizații de cercetare și de diseminare a cunoștințelor, infrastructuri de cercetare, în scopul dezvoltării de produse, procese sau servicii mai eficace sau mai avansate din punct de vedere tehnologic, inclusiv punerea în aplicare a unor tehnologii și soluții inovatoare (inclusiv tehnologii și soluții digitale).  **Solicitantul** este persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021/ SMIS2021+ în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027. În accepțiunea prezentului apel de proiecte, solicitantul este liderul de parteneriat și partenerii acestuia. |
| **T** | **Transfer tehnologic** reprezintă ansamblul de activități desfășurate cu sau fără bază contractuală pentru a disemina informații, a acorda consultanță, a transmite cunoștințe, a achiziționa utilaje și echipamente specifice, în scopul introducerii în circuitul economic a rezultatelor cercetării, transformate în produse comerciale și servicii.  **Transfer de cunoștințe** înseamnă orice proces desfășurat în scopul de a obține, de a colecta și de a face schimb de cunoștințe explicite și implicite, inclusiv de abilități și de competențe, în cadrul unor activități economice și neeconomice, cum ar fi colaborări în materie de cercetare, servicii de consultanță, acordare de licențe, creare de produse derivate, publicare și mobilitate a cercetătorilor și a altor categorii de personal implicate în activitățile respective. Pe lângă cunoștințele științifice și tehnologice, transferul de cunoștințe include, de asemenea, alte tipuri de cunoștințe, precum cunoștințele privind utilizarea standardelor și a reglementărilor din care fac parte acestea, cunoștințele privind condițiile mediilor de operare din viața reală și metodele de inovare organizațională, precum și gestionarea cunoștințelor legate de identificarea, dobândirea, protejarea, apărarea și exploatarea activelor necorporale; |

1. **ELEMENTE DE CONTEXT** 
   1. **Informații generale Program**

Programul Sănătate este un program multifond care cuprinde finanțare din Fondul European de Dezvoltare Regională (FEDR) și din Fondul Social European Plus (FSE+).

Programul Sănătate este structurat pe 9 Priorități :

* Prioritatea 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive
* Prioritatea 2: Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populaţiei, impactului dizabilității şi profilului de morbiditate
* Prioritatea 3: Creșterea eficacității și rezilienței sistemului medical în domenii critice, de importanță strategică cu impact transversal asupra serviciilor medicale și asupra stării de sănătate
* Prioritatea 4: Investiții în infrastructuri spitalicești
* Prioritatea 5: Abordări inovative în cercetarea din domeniul medical
* Prioritatea 6: Digitalizarea sistemului medical
* Prioritatea 7: Măsuri care susțin domeniile oncologie și transplant
* Prioritatea 8: Sprijin pentru abordarea deficitului de forță de muncă și de competențe-cheie în domeniul sănătății, legat de tehnologiile digitale, biotehnologii și serviciile conexe
* **Prioritatea 9: Contribuția la Platforma STEP: biotehnologii și tehnologii digitale, inclusiv servicii asociate în sectorul sănătății**

Informații suplimentare privind PS pot fi consultate accesând următorul link: <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/>.

* 1. **Prioritate/ Fond/ Obiectiv de politică/ Obiectiv specific**

Prezentul apel este lansat în contextul:

* **Prioritatea 9: Contribuția la Platforma STEP: biotehnologii și tehnologii digitale, inclusiv servicii asociate în sectorul sănătății**
* **Fondului European de Dezvoltare Regională -** finanțarea proiectelor va fi asigurată din Fondul European de Dezvoltare Regională (FEDR) (contribuția UE)
* **Obiectivului de politică 1:** *O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale*.
* **Obiectivului specific: RSO1.6*.*** *Sprijinirea investiţiilor care contribuie la obiectivele Platformei Tehnologii Strategice pentru Europa (platforma STEP) menţionate la articolul 2 din Regulamentul (UE) 2024/795 al Parlamentului European și al Consiliului.*
* **Acțiunii A.** *Susținerea proiectelor compatibile STEP depuse în cadrul apelului de idei de proiecte în domeniul sănătății/cu aplicabilitate în domeniul sănătății derulat de AM PS*
  1. **Reglementări europene și naționale, cadrul strategic, documente programatice aplicabile**
     1. **Cadrul strategic relevant aplicabil**

Domeniul sănătății, obiectiv de interes social major, este abordată specific în multiple documente strategice:

* Strategia Națională de Sănătate 2023-2030[[2]](#footnote-2),
* Strategia Națională de Cercetare, Inovare și Specializare Inteligentă 2022-2027[[3]](#footnote-3);
* Regulamentul (UE) 2024/795 de instituire a platformei „Tehnologii strategice pentru Europa” (STEP) și de modificare a Directivei 2003/87/CE și a Regulamentelor (UE) 2021/1058, (UE) 2021/1056, (UE) 2021/1057, (UE) nr. 1303/2013, (UE) nr. 223/2014, (UE) 2021/1060, (UE) 2021/523, (UE) 2021/695, (UE) 2021/697 și (UE) 2021/241;
* Comunicare a Comisiei nr. C(2024) 3148 final - Notă de orientare privind anumite dispoziții ale Regulamentului (UE) 2024/795 de instituire a platformei „Tehnologii strategice pentru Europa” (STEP);
* Planul european de combatere a cancerului disponibil la <https://ec.europa.eu/commission/presscorner/detail/ro/ip_21_342>;
* Planul național de combatere a cancerului[[4]](#footnote-4)
* Planul Național pentru Bolile Rare în România pentru perioada 2021-2027;
* Strategia națională pentru egalitatea de gen 2022-2027[[5]](#footnote-5);
* Strategia națională privind drepturile persoanelor cu dizabilități „O Românie echitabilă 2022-2027” și Planul operațional privind implementarea Strategiei[[6]](#footnote-6);

NB

Pentru toate documentele strategice este necesar să vă raportați la ultima variantă de document (consultare publică/ transparență decizională/ varianta aprobată etc.)

* + 1. **Documente programatice**
* Acordul de parteneriat 2021-2027 disponibil la <https://mfe.gov.ro/minister/perioade-de-programare/perioada-2021-2027/>
* Program Sănătate disponibil la <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/>;
  + 1. **Cadrul legislativ general aplicabil**

**Legislație generală**

* Regulamentul UE nr. 2021/ 1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune, consolidat;
* Regulamentul UE nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrațiune și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, consolidat;
* Regulamentul (UE) 2024/795 de instituire a platformei „Tehnologii strategice pentru Europa” (STEP) și de modificare a Directivei 2003/87/CE și a Regulamentelor (UE) 2021/1058, (UE) 2021/1056, (UE) 2021/1057, (UE) nr. 1303/2013, (UE) nr. 223/2014, (UE) 2021/1060, (UE) 2021/523, (UE) 2021/695, (UE) 2021/697 și (UE) 2021/241;
* Comunicare a Comisiei nr. C(2024) 3148 final - Notă de orientare privind anumite dispoziții ale Regulamentului (UE) 2024/795 de instituire a platformei „Tehnologii strategice pentru Europa” (STEP);
* Regulamentul UE nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, publicat în Jurnalul Oficial al Uniunii Europene L 187/26.06.2014, cu modificările ulterioare (denumit, în continuare, Regulamentul (UE) nr. 651/2014), inclusiv Regulamentul nr. 1315/2023 al Comisiei din 23 iunie 2023 de modificare a Regulamentului (UE) nr. 651/2014, consolidat;
* Regulamentul (UE) nr. 2831/2023 al Comisiei privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;
* Regulamentul (CE) nr. 794/2004 al Comisiei privind punerea în aplicare a Regulamentului (CE) nr. 659/1999 al Consiliului de stabilire a normelor de aplicare a articolul 93 din TFUE, cu modificările și completările ulterioare;
* Directiva 2004/27/EC a Parlamentului European și a Consiliului din 31 martie 2004 ce amendează Directiva 2001/83/CE din 6 noiembrie 2001 de instituire a unui cod comunitar cu privire la medicamentele de uz uman;
* Regulamentul (UE) nr. 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
* Carta drepturilor fundamentale a Uniunii Europene (2012/C 326/02);
* Directiva 2006/54/CE privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformă);
* Directiva (UE) 79/7 privind aplicarea treptată a principiului egalităţii de tratament între bărbaţi şi femei în domeniul securităţii sociale;
* Directiva UE 2000/78/CE de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă;
* Convenția ONU privind Drepturile Persoanelor cu Dizabilități adoptată la 13 decembrie 2006 de către Adunarea Generală a ONU;
* Directiva (UE) 43/2000 a Consiliului din 29 iunie 2000, cu privire la implementarea principiului tratamentului egal între persoane indiferent de originea rasială sau etnică;

**REGLEMENTĂRI NAȚIONALE:**

* Hotărârea Guvernului nr. 52/2018 privind organizarea și funcționarea Ministerului Investițiilor și Proiectelor Europene, cu modificările și completările ulterioare;
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri, cu modificările și completările ulterioare;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.
* Hotărârea Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Hotărârea Guvernului nr. 941/2013 privind organizarea și funcționarea Comitetului Tehnico-Economic pentru Societatea Informațională, cu modificările și completările ulterioare;
* Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;
* Ordonanța de Urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.
* Ordonanța de Urgență a Guvernului nr. 23/2023 privind instituirea unor măsuri de simplificare șidigitalizare pentru gestionarea fondurilor europene aferente Politicii de coeziune 2021 – 2027, cu modificările și completările ulterioare;
* Ordonanța Guvernului nr. 57/2002 privind cercetarea ştiinţifică şi dezvoltarea tehnologică, cu modificările și completările ulterioare;
* Ordonanța de Urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* Ordonanța de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotararea Guvernului nr. 311/2022 privind intensitatea maximă a ajutorului de stat regional în perioada 2022-2027 pentru investiţii iniţiale, cu modificările și completările ulterioare, cu modificările și completările ulterioare;
* Ordonanța de Urgență a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare;
* Ordonanța de Urgență a Guvernului nr. 61/2008 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, cu modificările și completările ulterioare;
* Ordonanța de Urgență a Guvernului nr. 137/2000 privind prevenirea şi sancţionarea tuturor formelor de discriminare, cu modificările și completările ulterioare;
* Legea nr. 31/1990 privind societăţile, cu modificările şi completările ulterioare;
* Legea nr. 202/2002 privind egalitatea de şanse între femei şi bărbaţi, cu modificările și completările ulterioare;
* Legea nr. 372/2005 privind performanța energetică a clădirilor, republicată;
* Legea nr. 227/2015 privind codul fiscal, cu modificările și completările ulterioare;
* Legea nr. 98/2016 privind achizițiile publice, cu modificările si completările ulterioare;
* Legea nr . 95/2006 din 14 aprilie 2006 privind reforma în domeniul sănătății, cu modificările și completările ulterioare;
* Legea nr. 500/2002 privind finanțele publice;
* Ordinul nr. 16/2023 pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022;
* Ordinul nr. 2.818/2022 pentru aprobarea reglementării tehnice „Ghid privind implementarea măsurilor de creștere a performanței energetice aplicabile clădirilor noi, în etapele de proiectare, execuție și recepție, exploatare și urmărire a comportării în timp pentru îndeplinirea cerințelor nZEB, Indicativ RTC 4;
* Ordinul ministrului investițiilor și proiectelor europene nr. 1.777/2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6, alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* Ordinul ministrului investițiilor și proiectelor europene nr. 2.041/2023 pentru aprobarea modelului contractului de finanțare prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* Ordinul ministrului investițiilor și proiectelor europene nr. 2.370/2023 pentru aprobarea matricei de corelare prevăzute la art. 7 alin. (3) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare;
* Ordinul ministrului investițiilor și proiectelor europene nr. 1.765/02.05.2023 privind aprobarea Listei de verificare a procedurii de atribuire a contractelor de achiziţie publică, a contractelor sectoriale, a acordurilor cadru, prevăzute de Legea nr. 98/2016 privind achizițiile publice şi Legea nr. 99/2016 privind achizițiile sectoriale, pentru perioada de programare 2021-2027;
* Ordinul ministrului investițiilor și proiectelor europene nr. 5774/2023 pentru aprobarea Ghidului de identitate vizuală „Vizibilitate, transparență și comunicare în perioada de programare 2021—2027”.

În situația în care pe parcursul apelului intervin modificări ale cadrului legal, acestea vor fi direct aplicabile, fără a fi necesară modificarea ghidului. Alte modificări decât cele care rezultă din cadrul legal, de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere/implementare, vor fi realizate prin completări sau modificări ale conținutului acestuia.

*Alte normative și reglementări tehnice în domeniu, în vigoare la momentul întocmirii documentaţiilor tehnico-economice/depunerii cererilor de finanţare.*

**Legislație DNSH**

* Directiva 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului;
* Legea nr. 292/2018 privind evaluarea efectelor anumitor proiecte publice și private asupra mediului;
* Ordinul nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier și a altor ghiduri specifice pentru diferite domenii și categorii de proiecte;
* Orientări tehnice privind aplicarea principiului de „**a nu prejudicia în mod semnificativ**” în temeiul Regulamentului privind Mecanismul de redresare și reziliență (2021/C 58/01);
* Orientări tehnice referitoare la imunizarea infrastructurii la schimbările climatice în perioada 2021-2027 (2021/C 373/01);

**Ajutor de stat**

* Comunicare a Comisiei Cadrul pentru ajutoarele de stat pentru cercetare, dezvoltare și inovare (2022/C 414/01[[7]](#footnote-7);
* Comunicare a Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene[[8]](#footnote-8);
* Decizia Comisiei Europene nr. C(2024) 7372 final/28.10.2024, pentru modificarea Hărții ajutoarelor regionale pentru România (1 ianuarie 2022 – 31 decembrie 2027) - Creșterea intensităților ajutorului pentru investițiile acoperite de Regulamentul STEP;
* Ordinul ministrului investițiilor și proiectelor europene nr. .................... privind aprobarea schemei de ajutor de stat pentru susținerea proiectelor finanțate prin Prioritatea 9 – „Contribuția la Platforma STEP: biotehnologii și tehnologii digitale, inclusiv servicii asociate în sectorul sănătății” din cadrul Programului Sănătate, publicat în MO nr. ...................
* Ordinul ministrului investițiilor și proiectelor europene nr. .................... privind aprobarea schemei de ajutor de minimis pentru susținerea proiectelor finanțate prin Prioritatea 9 – „Contribuția la Platforma STEP: biotehnologii și tehnologii digitale, inclusiv servicii asociate în sectorul sănătății”, din cadrul Programului Sănătate, publicat în MO nr. ...................

**Egalitatea de șanse**

* Carta drepturilor fundamentale a Uniunii Europene (2012/C 326/02).
* Directiva 2006/54/CE privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformă).
* Directiva (UE) 79/7 privind aplicarea treptată a principiului egalităţii de tratament între bărbaţi şi femei în domeniul securităţii sociale.
* Directiva UE 2000/78/CE de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă.
* Convenția ONU privind Drepturile Persoanelor cu Dizabilități adoptată la 13 decembrie 2006 de către Adunarea Generală a ONU.
* Directiva (UE) 43/2000 a Consiliului din 29 iunie 2000, cu privire la implementarea principiului tratamentului egal între persoane indiferent de originea rasială sau etnică.

1. **ASPECTE SPECIFICE APELULUI DE PROIECTE** 
   1. **Tipul de apel**

Prezentul apel este de tip **competitiv (restrâns), cu termen limită de depunere și se adresează** proiectelor care vizează dezvoltarea și/sau producția de tehnologii critice din domeniile specifice STEP – biotehnologii (inclusiv medicamente aflate pe lista de medicamente esențiale a Uniunii și componentele lor), tehnologii digitale și inovarea în domeniul tehnologiei profunde, inclusiv servicii asociate în sectorul sănătății. În cadrul prezentului apel sunt eligibile doar proiectele care **derivă din ideile de proiecte depuse în cadrul apelului derulat de AM PS**1.

Elaborarea propunerii de proiect va urma fazele **mecanismului competitiv** menționat la secțiunea I - Mecanismul competitiv din *Metodologia de evaluare și selecție a operațiunilor în cadrul Programului Sănătate*.

* 1. **Forma de sprijin (granturi; instrumente financiare; premii)**

În cadrul prezentului apel de proiect sprijinul oferit este exclusiv sub formă de **grant*.***

* 1. **Bugetul alocat apelului de proiecte**

Bugetul total alocat prin Programul Sănătate pentru prezentul apel este de **230.090.003 euro FEDR,** respectiv xxxxx lei.

Beneficiarii (lider și parteneri) proiectelor sprijinite pot desfășura activități în ambele categorii de regiuni de dezvoltare (atât în regiunile mai puțin dezvoltate, cât și în regiunea mai dezvoltată), în limita bugetului alocat fiecărui tip de regiune.

Cursul de schimb care va fi utilizat pentru stabilirea acestei valori este cursul Inforeuro aferent lunii ................., respectiv 1 EURO = ................ LEI. Bugetul proiectului va fi **exprimat DOAR în LEI**.

* 1. **Rata de cofinanțare**

Prezentul apel de proiecte se adresează tipurilor de proiecte menționate în cadrul secțiunii 3.1 a prezentului ghid și sunt proiecte derulate de către întreprinderile mari, IMM-uri, unități medicale publice, organizații de cercetare (ex.institute/centre de cercetare, universități) și/sau instituții publice care desfășoară și activități de cercetare, sau parteneriate ale acestora.

Deoarece prezentul apel de proiect este un **apel cu acoperire națională**, pentru întocmirea bugetului cererii de finanțare se vor lua în calcul următoarele repere:

* **Pentru întreprinderi** (lideri sau parteneri în cadrul proiectelor susținute prin prezentul apel), cotele de finanțare se calculează ca procent din costurile eligibile din proiect, pe categorii de activităţi, în funcţie de tipul întreprinderii (mare, mijlocie, mică) și de locația de implementare a proiectului, în conformitate cu prevederile Schemei de ajutor de stat *pentru susținerea proiectelor finanțate prin Prioritatea 9 – „Contribuția la Platforma STEP: biotehnologii și tehnologii digitale, inclusiv servicii asociate în sectorul sănătății”, din cadrul Programului Sănătate.*

Astfel, valoarea maximă a finanțării nerambursabile ce poate fi solicitată și acordată pentru activitățile propuse a fi desfășurate de către un IMM sau o întreprindere mare se determină aplicând la valoarea cheltuielilor eligibile, intensitatea maximă a ajutorului de stat, aplicabilă pentru activitățile vizate din proiect, categoria de întreprindere, regiunea și județul în care se implementează acestea.

Contribuția proprie a liderului sau partenerului la finanțarea investiției reprezintă minimum diferența dintre valoarea totală eligibilă și valoarea maximă a ajutorului de stat, *cu condiția ca această contribuție proprie să fie de cel puțin 25% din valoarea costurilor eligibile pentru ajutoarele regionale*.

* **Pentru beneficiarii de tip** **organizație de cercetare** (ex.institute/centre de cercetare, universități, ONG-uri) **care desfășoară activități economice în procent de maxim 20%**, sprijinul public eligibil se încadrează într-un procent de 100%, cu respectarea prevederilor legislației naționale și europene în domeniu.

Pentru unități medicale publice, instituții publice care desfășoară și activități de cercetare, sprijinul public eligibil se încadrează într-un procent de 100%, cu respectarea prevederilor legislației naționale și europene în domeniu.

**Intensitățile maxime ale ajutorului de stat**

În cazul **proiectelor** **depuse de IMM-uri sau de întreprinderile mari, sau depuse în parteneriat între oricare din acestea și/sau organizațiile de cercetare** (ex.institute/centre de cercetare, universități, ONG-uri) și/sau unitățile medicale publice și /sau instituții publice care desfășoară și activități de cercetare:

* modalitatea de participare a partenerilor la asigurarea cheltuielilor eligibile și/sau neeligibile ale proiectului va fi detaliată în Acordul de parteneriat (Anexa 8).
* intensitatea maximă a ajutorului de stat rezultă din aplicarea ratelor de cofinanțare fiecărui membru al parteneriatului (IMM sau întreprindere mare) pentru cheltuielile eligibile aferente acestuia, în conformitate cu schema de ajutor de stat aplicabilă (aprobată prin OMIPE nr. ....................) potrivit tabelului de mai jos:

**Intensitățile maxime ale ajutorului de stat**

|  |  |  |  |
| --- | --- | --- | --- |
|  | **Întreprindere mică** | **Întreprindere mijlocie** | **Întreprindere mare** |
| **Ajutoare pentru proiecte de cercetare, dezvoltare (art. 25 din Regulamentul (UE) nr. 651/2014)** | | | |
| 1. **Cercetare industrială** | 70% | 60% | 50% |
| * cu condiția unei colaborări efective între întreprinderi (din care cel puțin una este IMM) sau între o întreprindere și o organizație de cercetare in cazul in care cel puțin 10% din costurile eligibile sunt suportate de organizații de cercetare | 80% | 75% | 65% |
| * cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (c) din tratat   sau   * cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (a) din tratat | 75%  sau  80% | 65%  sau  75% | 55%  sau  65% |
| 1. **Dezvoltare experimentală** | 45% | 35% | 25% |
| * cu condiția unei colaborări efective între întreprinderi (din care cel putin una este IMM) sau între o întreprindere și o organizație de cercetare in cazul in care cel puțin 10% din costurile eligibile sunt suportate de organizații de cercetare   sau   * cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (a) din tratat   sau   * cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (c) din tratat | 60%  60%  50% | 50%  50%  40% | 40%  40%  30% |
| **Ajutoare pentru construirea și modernizarea infrastructurilor de cercetare (art. 26 din Regulamentul (UE) nr. 651/2014)** | 50% | 50% | 50% |
| **Ajutoare pentru inovarea de proces și organizațională (art. 29 din Regulamentul (UE) nr. 651/2014)** | 50% | 50% | 15% |
| **Ajutoare pentru formare (art. 31 din Regulamentul (UE) nr. 651/2014)** | 70% | 60% | 50% |

|  |  |  |  |  |
| --- | --- | --- | --- | --- |
| **Ajutoare regionale (pentru investiții inițiale) (art. 14 din Regulamentul (UE) nr. 651/2014)** | | | | |
| **REGIUNEA** | **Județe componente** | **Întreprindere mică** | **Întreprindere mijlocie** | **Întreprindere mare** |
| Nord-Vest | Bihor | 70% | 60% | 50% |
| Bistrița-Năsăud | 80% | 70% | 60% |
| Cluj | 70% | 60% | 50% |
| Maramureș | 80% | 70% | 60% |
| Satu Mare | 80% | 70% | 60% |
| Sălaj | 80% | 70% | 60% |
| Centru | Alba | 80% | 70% | 60% |
| Brașov | 70% | 60% | 50% |
| Covasna | 70% | 60% | 50% |
| Harghita | 70% | 60% | 50% |
| Mureș | 70% | 60% | 60% |
| Sibiu | 70% | 60% | 50% |
| Nord-Est | Bacău | 85% | 80% | 70% |
| Botoșani | 85% | 80% | 70% |
| Iași | 80% | 70% | 60% |
| Neamț | 85% | 80% | 70% |
| Suceava | 85% | 80% | 70% |
| Vaslui | 85% | 80% | 70% |
| Sud-Est | Brăila | 85% | 80% | 70% |
| Buzău | 85% | 80% | 70% |
| Constanța | 80% | 70% | 60% |
| Galați | 85% | 80% | 80% |
| Vrancea | 85% | 80% | 70% |
| Tulcea | 85% | 80% | 70% |
| Sud-Muntenia | Argeș | 80% | 70% | 60% |
|  | Călărași | 85% | 80% | 70% |
| Dâmbovița | 80% | 70% | 60% |
|  | Giurgiu | 80% | 70% | 60% |
| Ialomița | 85% | 80% | 70% |
| Prahova | 85% | 80% | 80% |
| Teleorman | 85% | 80% | 70% |
| Sud-Vest Oltenia | Dolj | 85% | 80% | 80% |
| Gorj | 85% | 80% | 80% |
| Mehedinți | 85% | 80% | 70% |
| Olt | 85% | 80% | 70% |
| Vâlcea | 85% | 80% | 70% |
| Vest | Arad | 60% | 50% | 40% |
| Caraș-Severin | 70% | 60% | 50% |
| Hunedoara | 70% | 60% | 60% |
| Timiș | 60% | 50% | 40% |
| Ilfov | Ilfov parțial: Ciorogârla, Domnești, Clinceni, Cornetu, Bragadiru, Dărăști-Ilfov, Jilava, 1 Decembrie, Copăceni, Vidra și Berceni | 60% | 50% | 40% |
| Ilfov parțial: Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara Vlăsiei, Balotești, Corbeanca, Buftea, Chitila, Glina, Cernica, Dobroești și Pantelimon | 70% | 60% | 50% |

În cazul proiectelor sprijinite prin prezentul apel, cheltuielile cu managementul proiectului, auditul proiectului, informarea și publicitatea proiectului sunt eligibile pentru întreprinderi lider sau parteneri, până la valoarea de 300.000 Euro, echivalent .......... lei per proiect, cumulat, cu respectarea prevederilor Schemei de ajutor de minimis, aprobată prin Ordinul MIPE nr. ............. și cu încadrarea în procentele precizate în ghidul solicitantului, secțiunea 5.3.2.

Ajutorul de minimis va reprezenta maximum 100% din valoarea totală a cheltuielilor eligibile ale proiectului aferente acestui tip de ajutor.

* 1. **Zona/ zonele geografică(e) vizată(e) de apelul de proiecte**

Prezentul apel este un apel de proiecte cu acoperire națională

* 1. **Acțiuni sprijinite în cadrul apelului**

Sunt vizate acțiuni care sprijină dezvoltarea biotehnologiei (inclusiv medicamente aflate pe lista de medicamente esențiale a Uniunii și componentele lor) și a tehnologiilor digitale și inovarea în domeniul tehnologiei profunde, în domeniul sănătății în domenii conforme cu prevederile Regulamentului (CE) nr. UE 2024/795, care a instituit Platforma tehnologiilor strategice pentru Europa (STEP).

În contextul apelului sunt susținute acțiuni, precum: **cercetare aplicată, dezvoltare și investiții productive, inclusiv infrastructura aferentă (ex. construcții/echipamente/dispozitive/componente și/sau utilaje utilizate pentru cercetare aplicată, dezvoltare și/sau producție), precum și servicii asociate.**

Investițiile în infrastructură și echipamente pot fi susținute ca **serviciu auxiliar** cu condiția ca acestea să fie critice și specifice pentru dezvoltarea și fabricarea de tehnologii critice în sectoarele STEP vizate de proiect.

Dezvoltarea și producția de tehnologii critice se referă la progresul tehnologiilor începând cu etapa de demonstrare a fezabilității până la producția comercială. Sunt incluse rafinarea prototipurilor și/sau asigurarea faptului că tehnologiile îndeplinesc standarde riguroase de performanță și scalabilitate. Dezvoltarea cuprinde activități care vizează realizarea de progrese tehnologice, perfecționarea tehnologiei în funcție de nevoile pieței, inclusiv creșterea eficienței, a fiabilității și elaborarea de standarde.

Producția include înființarea de linii de producție, extinderea sau reutilizarea instalațiilor existente, extinderea proceselor pentru a satisface cererea.

Serviciile asociate includ serviciile specializate care sunt esențiale și specifice pentru dezvoltarea și producția produselor finale care intră în domeniul de aplicare al STEP. Serviciile asociate care intră în domeniul de aplicare al STEP sunt considerate a fi cele care sunt atât esențiale pentru tehnologia critică relevantă, cât și specifice acesteia (fie că este vorba de inovare în domeniul tehnologiei digitale/profunde și/sau biotehnologii). Spre exemplu, în această categorie pot intra serviciile de camere curate, serviciile de testare și experimentare, serviciile de securitate cibernetică, serviciile de monitorizare și urmărire în timp real și gestionarea specializată a trialurilor clinice în vederea dezvoltării de noi produse farmaceutice.

Sunt considerate tehnologii critice[[9]](#footnote-9) acele tehnologii care îndeplinesc oricare dintre următoarele condiții:

• aduc pe piața internă un element inovator, emergent și de vârf, cu un potențial economic semnificativ;

• contribuie la reducerea sau la prevenirea dependențelor strategice ale Uniunii.

Sunt finanțate, în cadrul apelului, doar proiectele ce vizează doar proiectele ce derivă din ideile de proiecte care au fost depuse în cadrul apelului de idei de proiecte în domeniul sănătății/cu aplicabilitate în domeniul sănătății derulat de AM PS. Proiectele vor avea impact național și vor asigura și transferabilitatea rezultatelor în sectorul de sănătate.

Mai multe informații despre tipurile de activități sprijinite (investițiile eligibile) în cadrul apelului se găsesc la **Secțiunea 5.2. Eligibilitatea activităților**.

* 1. **Grup țintă vizat de apelul de proiect**

Grupuri țintă vizate în cadrul prezentului apel de proiecte sunt IMM, întreprinderi mari, organizații de cercetare (ex.institute/centre de cercetare, universități, ONG-uri), unități medicale publice, instituții publice care desfășoară și activități de cercetare

**3.8 Indicatori**

La depunerea cererii de finanțare, solicitantul va furniza informații cu privire la contribuția propunerii de proiect la atingerea indicatorilor de program.

* + 1. **Indicatori de realizare**

În cadrul prezentului apel, funcție de tipul proiectului sunt vizați următorii indicatori de realizare cu ținte minime de atins:

| **Cod** | **Denumire indicator** | **Unitate de măsură** | **Ținte minime indicator**  **proiect** |
| --- | --- | --- | --- |
| RCO01 | Întreprinderi care beneficiază de sprijin (din care: mici, medii, mari) | întreprinderi | 1 |
| RCO02 | Întreprinderi care beneficiază de sprijin prin granturi | întreprinderi | 1 |
| RCO07 | Organizații de cercetare care participă la proiecte de cercetare comune | organizații de cercetare | 1 |
| RCO125 | Întreprinderi care beneficiază de sprijin sunt legate în principal de investiţii productive în tehnologiile digitale și inovaţiile în domeniul tehnologiilor profunde | întreprinderi | 1 |
| RCO127 | Întreprinderi care beneficiază  de sprijin și care sunt legate în principal de investiţii productive în domeniul biotehnologiilor | întreprinderi | 1 |

**Valorile țintă din tabelul de mai sus sunt valori minime obligatorii de îndeplinit la nivelul proiectului, în funcție de specificul acestuia.**

Este obligatorie selectarea, în cadrul cererii de finanțare, a indicatorilor de realizare, în funcție de specificul proiectului și nu vor fi cuantificați alți indicatori de realizare în afara celor menționați în cadrul secțiunii 3.8.1 la prezentul ghid.

Detalii cu privire la indicatori se regăsesc în **Anexa 4** la prezentul ghid.

* + 1. **Indicatori de rezultat**

În cadrul prezentului apel, funcție de tipul operațiunii vizate se vor viza următorii indicatori de rezultat cu ținte minime de atins, inclusiv în ceea ce privește regiunea de dezvoltare:

| **Cod indicator** | **Denumire indicator** | **Unitate de măsura** | **Ținte minime indicator**  **proiect** |
| --- | --- | --- | --- |
| RCR01 | Locuri de muncă create în entitățile care beneficiază de sprijin | ENI anual | Minim 1 ENI /entitate sprijinită |
| RCR03 | Întreprinderi mici și mijlocii (IMM-uri) care introduc inovații în materie de produse sau procese | întreprinderi | 1 |

**Valorile țintă din tabelul de mai sus sunt valori minime obligatorii de îndeplinit la nivelul proiectului.**

Este obligatorie selectarea, în cadrul cererii de finanțare, a indicatorilor de rezultat, și nu vor fi cuantificați alți indicatori de rezultat în afara celor menționați în cadrul secțiunii 3.8.2 la prezentul ghid.

Detalii cu privire la indicatori se regăsesc în Anexa 4 la prezentul ghid.

* + 1. **Indicatori suplimentari specifici apelului de proiecte (dacă este cazul)**

Nu este cazul.

* 1. **Rezultatele așteptate**

Rezultatele preconizate a fi obținute vor fi menționate în mod obligatoriu în cadrul cererii de finanțare, în corelare cu obiectivele și activitățile incluse în proiect (maximum 5 rezultate la nivel de proiect). Rezultatele vor fi concrete, legate de activitățile/acțiunile principale din proiect și realizate în urma desfășurării efective a acestora.

Rezultatele așteptate (produsele/serviciile finale) trebuie să fie conectate la tehnologiile critice STEP sau la lanțurile lor valorice, după caz și să aibă aplicabilitate în domeniul sănătate/medical.

Rezultatele trebuie să fie realizabile, măsurabile și în concordanță cu indicatorii asumați, precum și cu obiectivele specifice ale proiectului, astfel încât să conducă la îndeplinirea acestora.

Rezultatele vor fi îndeplinite la data finalizării proiectului, iar realizarea rezultatelor asumate va fi urmărită în perioada de implementare a proiectului.

* 1. **Operațiune de importanță strategică**

În cadrul apelului nu sunt vizate proiecte de tip operațiune de importanță strategică predefinită.

* 1. **Investiții teritoriale integrate**

Prezentul apel de proiect nu vizează investiții teritoriale integrate.

* 1. **Dezvoltare locală plasată sub responsabilitatea comunității**

Prezentul apel nu vizează aplicarea mecanismului DLRC.

* 1. **Reguli privind ajutorul de stat**

Acordarea finanțării, în cadrul prezentului apel, în principal pentru IMM-uri și întreprinderi mari, se va realiza în conformitate cu prevederile Regulamentului UE nr. 651/2014 al Comisiei de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, consolidat precum și în conformitate cu prevederile legislației naționale aplicabile în vigoare.

Condițiile de acordare a ajutorului se regăsesc în Schema de ajutor de stat pentru susținerea proiectelor finanțate prin Prioritatea 9 – „Contribuția la Platforma STEP: biotehnologii și tehnologii digitale, inclusiv servicii asociate în sectorul sănătății”, din cadrul Programului Sănătate, aprobată prin Ordinul MIPE nr. ...................

Schema de ajutor de stat nu este exclusivă acestui apel de proiecte, aceasta este elaborată pentru a acoperi măsurile de ajutor de stat incluse în Acțiunea A și Acțiunea B din cadrul Priorității 9 a Programului Sănătate.

Prin Schema de ajutor de stat, pentru Acțiunea A, se pot acorda următoarele tipuri de ajutoare de stat, inclusiv combinații între acestea, după cum urmează:

* ajutoare regionale pentru investiții;
* ajutoare pentru proiecte de cercetare și dezvoltare;
* ajutoare pentru investiții în infrastructurile de cercetare;
* ajutoare pentru inovarea de proces și organizațională;
* ajutoarele pentru formare

Potrivit Schemei de ajutor de stat, **beneficiarii de ajutor de stat** sunt:

* **întreprinderi mici și mijlocii**;
* **întreprinderile mari**
* **organizații de cercetare** (ex.institute/centre de cercetare, universități, ONG-uri), în conformitate cu prevederile Art.10 lit. c) din Schema de ajutor de stat.

A se vedea și secțiunea 3.4. a prezentului ghid.

Pe durata implementarii proiectului, organizațiile de cercetare au obligația notificării AM responsabil, asupra oricărei modificări intervenite în activitatea economică desfășurată, față de momentul acordarii finantarii, cu prezentarea documentelor justificative, în conformitate cu mecanismul de clawback instituit de către furnizorul de ajutor de stat. Acesta va asigura monitorizarea activităților economice/neeconomice în baza mecanismului de clawback.

Organizațiile de cercetare au obligația de a asigura resursele financiare necesare pentru implementarea proiectului în cazul în care finanțarea publică primită se supune normelor privind ajutoarele de stat și este necesară cofinanțarea cheltuielilor eligibile.

În situația în care organizația de cercetare devine beneficiară de ajutor de stat, finanțarea publică a costurilor legate de activitatea economică respectivă face obiectul normelor privind ajutoarele de stat, cu aplicarea unei intensități a ajutorului de 50% din costurile eligibile. Diferența față de ajutorul de stat plătit pentru costurile eligibile legate de activitatea economică se recuperează de către furnizorul schemei de ajutor, cu aplicarea dobânzii în vigoare, conform prevederilor Ordonanţei de urgenţă a Guvernului nr. 77/2014, cu modificările şi completările ulterioare.

Prin Schema de ajutor de minimis, se pot acorda următoarele tipuri de ajutoare de minimis, după cum urmează:

✓activități de informare și publicitate;

✓activități de management de proiect/asistență tehnică pentru managementul de proiect;

✓servicii de auditare financiară;

Potrivit Schemei de ajutor de minimis beneficiarii de ajutor de minimis sunt IMM-uri, întreprinderi mari.

A se vedea si secțiunea 3.4 a prezentului ghid

* 1. **Reguli privind instrumentele financiare**

Prin prezentul apel nu se vizează utilizarea unor instrumente financiare, singura formă de sprijin vizată fiind granturile.

* 1. **Acțiuni interregionale, transfrontaliere și transnaționale**

Având în vedere specificul intervențiilor, se încurajează dezvoltarea de parteneriate..

* 1. **Principii orizontale**

Atât liderul, cât și partenerii implicați în operațiunile de importanță strategică care fac obiectul prezentului apel de proiecte, trebuie să respecte obligațiile legale în vigoare cu privire la principiile orizontale.

Investițiile vor asigura respectarea drepturilor fundamentale și conformitatea cu Carta Drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

Aceste aspecte vor fi evaluate în cadrul procesului de evaluare și selecție conform Anexei nr. 5: Criterii de evaluare tehnică și financiară (Criteriul 6. Contribuția proiectului la respectarea principiile orizontale și subcriteriile aferente acestuia).

* 1. **Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**
     1. **Aplicarea principiului DNSH. Imunizarea la schimbările climatice**

În toate etapele de implementare ale PS, vor fi avute în vedere considerente privind maximizarea efectelor pozitive asupra mediului pentru proiectele care urmează a fi implementate.

La nivelul tuturor investițiilor finanțate din Programul Sănătate **este** **obligatorie respectarea principiului DNSH** și a **imunizării la schimbările climatice**. În acest sens, solicitanții trebuie să demonstreze că proiectele depuse în cadrul prezentului apel respectă principiul de a nu prejudicia în mod semnificativ.

Informații suplimentare privind respectarea principiului DNSH, pot fi găsite la adresa: [**https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN**](https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN)**.**

Imunizarea la schimbările climatice este un proces care integrează în dezvoltarea proiectelor de infrastructură care au o durată de viață preconizată de cel puțin cinci ani, măsuri de atenuare a schimbărilor climatice și de adaptare, în conformitate cu prevederile Ordinului ministrului mediului, apelor și pădurilor nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier și a altor ghiduri specifice pentru diferite domenii și categorii de proiecte coroborat cu Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 (https://eur-lex.europa.eu/legal-content/RO/TXT/HTML/?uri=CELEX:52021XC0916(03)&from=EN). AM PS a analizat și identificat care sunt obiectivele specifice ale programului unde este necesar a fi respectată obligativitatea de a imuniza infrastructura. Astfel, AM PS va verifica dacă măsurile de adaptare și atenuare au fost implementate de către beneficiari conform cererii de finanțare și a documentelor aferente acesteia.

Suplimentar, toate intervențiile propuse prin PS au în vedere analiza și centralizatorul DNSH PS aferente programului aprobat, precum și concluziile raportului de mediu și studiului de evaluare adecvată elaborate pentru parcurgerea procedurii de evaluare de mediu pentru PS, procedură finalizată cu Avizul de Mediu nr. 100/02.09.2022.

Concluziile și recomandările acestor documente sunt integrate și adaptate la nivelul prezentului ghid conform Anexei nr. 9 Cerințe DNSH.

Având în vedere faptul ca cele 2 obiective, anume Atenuarea schimbărilor climatice și Adaptarea la schimbările climatice, aferente imunizării la schimbările climatice reprezintă obiective care sunt utilizate și în cadrul DNSH, în cadrul prezentului ghid acestea sunt tratate într-un mod integrat și au fost incluse în cerințele stabilite pentru demonstrarea respectării principiului DNSH.

În cazul în care sunt identificate măsuri de adaptare specifice, acestea vor fi preluate în documentațiile tehnico-economice aferente investiției.

Respectarea principiului DNSH se va reflecta în actul de reglementare emis de autoritatea publică pentru protecția mediului în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului. Astfel, dacă este cazul, solicitantul în cadrul memoriului de prezentare va include la secțiunea VI. Descrierea tuturor efectelor semnificative posibile asupra mediului ale proiectului prevăzut la art. 9 alin. (4) lit. a) din Legea nr. 292/2018 privind evaluarea impactului anumitor proiecte publice și private asupra mediului, astfel încât să se evite suprapunerea evaluărilor.

Astfel, se va descrie în cererea de finanțare modul în care proiectul răspunde principiului DNSH incluzând, dacă este cazul, și recomandările din actul de reglementare emis de Agenția pentru Protecția Mediului.

* + 1. **Eficiența resurselor**

Proiectele finanțate în cadrul Priorității 9 A, a Programului Sănătate trebuie să asigure îmbunătățirea eficientei resurselor previzionate. Astfel, ca urmare a realizării investiției, se generează o reducere de costuri cu utilitățile publice relevante sau o economie de costuri aferente echipamentelor/instalațiilor ce deservesc infrastructura sau utilizarea unor soluții tehnice/echipamente/echipamente medicale care asigură utilizarea eficientă a resurselor sau un consum redus de energie/resurse - vezi Subcriteriul 6.1. Eficiența utilizării resurselor (Anexa 5: Criterii de evaluare tehnică și financiară), Anexa 1 Declarația unică, precum și Anexa 9 Cerințe DNSH.

* + 1. **Reducerea cantității de deșeuri/ economia circulară**

Investițiile finanțate în cadrul PS trebuie să asigure reducerea cantităților de deșeuri sau reutilizarea, valorificarea deșeurilor rezultate în timpul efectuării investiției – vezi Subcriteriul 6.2. Principii orizontale - reducerea cantității de deșeuri/economia circulară/implementarea principiilor de dezvoltare durabilă (Anexa 5: Criterii de evaluare tehnică și financiară), Anexa 1 Declarația unică, precum și Anexa 9 Cerințe DNSH.

* + 1. **Creșterea performanței energetice și obținerea de energie verde pentru consum propriu din resurse regenerabile**

– vezi Subcriteriul 6.1. Eficiența utilizării resurselor (Anexa 5: Criterii de evaluare tehnică și financiară), Anexa 1: Declarația unică, precum și Anexa 9 Cerințe DNSH.

* **Pentru clădirile noi/extinse** - vor fi clădiri al căror consum de energie din surse convenționale este aproape egal cu zero (nZEB).
* **Pentru clădirile existente** - la care se execută lucrări de modernizare/reabilitare, performanța energetică a acestora sau a unităților de clădire ce fac obiectul modernizării/renovării trebuie îmbunătățită.
  + 1. **Indicatori de monitorizare a efectelor asupra mediului**

Pe parcursul implementării proiectului, AM PS va monitoriza următorii indicatori (stabiliți în cadrul Raportului de mediu aferent PS), prin care se urmărește atingerea țintelor conform tabelului de mai jos:

| **Obiectiv de mediu** | **Indicator** | | **Țintă** |
| --- | --- | --- | --- |
| OR1 - Biodiversitate | MON 1 | Ponderea clădirilor reabilitate pentru care a fost realizată în prealabil verificarea prezenței cuiburilor/ adăposturilor de păsări şi lilieci | 100% |
| MON 2 | Ponderea proiectelor finanțate pentru care au fost identificate impacturi reziduale semnificative asupra habitatelor şi speciilor | → 0 % |
| MON 3 | Numărul situațiilor în care a fost necesară protejarea/ relocarea de cuiburi/ adăposturi de păsări şi lilieci | ≥ 0 |
| MON 4 | Numărul situațiilor în care a fost necesară sau instalarea de adăposturi/ cuiburi artificiale | ≥ 0 |
| MON 5 | Ponderea proiectelor ce presupun iluminat artificial exterior în care au fost implementate cerinţele măsurii M3 din cadrul Raportului de mediu aferent Programului de Sănătate | →100% |
| OR3 - Sol | MON 6 | Suprafața totală de sol pierdută ca urmare a implementării acțiunilor propuse | Cât mai mică posibilă |
| OR4 - Apă | MON 7 | Ponderea beneficiarilor acțiunilor ce includ lucrări de reabilitare în care gestionarea apelor uzate se realizează conform cerințelor legale în vigoare | →100% |
| OR5 - Aer | MON 8 | Ponderea proiectelor în care se asigură reducerea emisiilor de poluanți atmosferici | →100% |
| OR6 - Factori climatici | MON 9 | Ponderea instalațiilor de frig achiziționate în cadrul PS care nu utilizează substanțe ce conduc la epuizarea stratului de ozon | →100% |
| OR9 - Peisaj | MON 10 | Ponderea proiectelor de construcție / reabilitare a clădirilor cu destinație medicală în care au fost incluse principiile de proiectare şi construcție a clădirilor verzi | →100% |
| OR12 - Deșeuri | MON 11 | Ponderea proiectelor în care gestionarea deșeurilor din construcții şi demolări poate fi integral dovedită ca fiind conformă cu cerințele legale şi principiile economiei circulare | 100% |

* 1. **Caracterul durabil al proiectului**

Conform Regulamentului UE nr. 2021/1060 de stabilire a dispozițiilor comune, articolul 65, solicitantul/partenerii/ va/vor trebui să dovedească faptul că pot asigura un caracter durabil al investiției efectuată în cadrul Programului Sănătate.

Caracterul durabil al proiectului se referă la menținerea unei operațiuni funcționale constând în investiții în infrastructură sau în investiții, inclusiv în active necorporale, **pe o perioadă de 5 ani de la efectuarea plății finale către beneficiar**, precum și sustenabilitatea operațională și financiară a proiectului de investiții, inclusiv eventualele lucrări de mentenanță și reparații curente după finalizarea implementării acestuia pentru o perioadă de cel puțin 5 ani.

În acest sens, în termen de cinci ani de la efectuarea plății finale către beneficiar, solicitantul (liderul de parteneriat și/sau partenerii) trebuie:

1. să menţină și să nu transfere investiţia realizată (asigurând mentenanţa şi serviciile asociate necesare);
2. să nu realizeze o modificare a proprietății asupra unui element de infrastructură care ar putea conferi un avantaj nejustificat unei întreprinderi sau unei alte organizații de cercetare;
3. să nu realizeze o modificare substanțială care să afecteze natura, obiectivele sau condițiile de implementare a operațiunii și care ar determina subminarea obiectivelor inițiale ale investiției.

Solicitantul (liderul de parteneriat, dacă este cazul) și/sau partenerii, după caz, își asumă respectarea prevederilor art. 65 din Regulamentul (UE) nr. 2021/1060, prin completarea și semnarea Declarației Unice, Anexa 1 la prezentul ghid al solicitantului, prin care își vor asuma respectarea cerințelor de mai sus, aspecte ce sunt verificate în perioada de contractare.

**NOTĂ:**

**În cazul în care, în perioada pentru care trebuie asigurat caracterul durabil, proiectul încalcă oricare din situațiile menționate mai sus, AM PS poate să recupereze total sau parțial finanțarea nerambursabilă acordată.**

**Atât solicitantul, cât și partenerii sunt obligați să asigure toate costurile de funcționare și întreținere a investiției în perioada de durabilitate.**

* 1. **Acțiuni menite să garanteze egalitatea de șanse, de gen, incluziunea și nediscriminarea**

Programul Sănătate se aliniază principiilor orizontale privind egalitatea de șanse, egalitatea de gen, accesibilitatea pentru persoanele cu dizabilități, așa cum sunt prevăzute în Carta drepturilor Fundamentale a Uniunii Europene (Carta UE) și în Convenția ONU privind drepturile persoanelor cu dizabilități (CDPD). Acestea vor fi reflectate în criteriile de eligibilitate și selecție și în declarația unică.

Respectarea legislației naționale și comunitare aplicabile în domeniul egalității de șanse, nediscriminării și accesibilității pentru persoanele cu dizabilități va reprezenta criteriu de eligibilitate a proiectelor și va fi avută în vedere pe întreg ciclul de viață al proiectului, respectiv în etapa de proiectare, în analizele de situații, în identificarea grupurilor țintă, în consultare, în definirea obiectivelor și planificarea activităților, în elaborarea bugetului, instruire, comunicare, vizibilitate etc.

În acest sens, cererea de finanțare va cuprinde informații cu privire la implementarea și respectarea următoarelor aspecte:

* + 1. **Egalitatea de șanse**

În cadrul proiectelor, solicitantul va prezenta măsurile concrete conform legislației naționale și comunitare pe care proiectul le propune referitor la principiul egalității de șanse și de tratament între femei și bărbați, integrarea perspectivei de gen și abordarea aspectelor de gen, începând de la depunerea cererii de finanțare și până la ultima zi a perioadei de durabilitate a proiectului.

Pe lângă criteriul de eligibilitate, în grila de evaluare tehnică și financiară (Anexa 5: Criterii de evaluare și tehnică și financiară) proiectele sunt punctate dacă propun măsuri suplimentare față de cerințele minime legale pentru promovarea și respectarea principiilor legate de egalitatea de șanse, de gen, accesibilitate pentru persoanele cu dizabilități, incluziune și nediscriminare.

Acțiunile prevăzute în cadrul acestui proiect vor aborda în mod orizontal asigurarea egalității de șanse și a principiului nediscriminării și pot viza inclusiv acțiuni specifice în vederea sprijinirii anumitor categorii de grup țintă cu nevoi specifice.

A se vedea și informațiile prezentate la capitolul 3.16. Principii orizontale.

* + 1. **Accesibilitatea pentru persoanele cu dizabilități**

Prin investiția care va fi finanțată, se va acorda o atenție specială inclusiv adaptării infrastructurii pentru persoanele cu dizabilități sau pentru persoanele care întâmpină probleme de sănătate, de ex. acces neîngrădit, asigurarea rampelor de acces, marcarea traseelor de acces, mobilier și echipamente cu adaptări specifice pentru diferite tipuri de dizabilități, acces facil la investigații medicale/spații de spitalizare, grupuri sanitare etc., în conformitate cu prevederile art. 9 – Accesibilitate, din Convenția ONU privind drepturile persoanelor cu dizabilități și cele ale legislației europene și naționale în vigoare.

***„Art. 9 – CPDP:***

***Accesibilitate***

1. *Pentru a da persoanelor cu dizabilități posibilitatea să trăiască independent și să participe pe deplin la toate aspectele vieții, statele părți vor lua măsurile adecvate pentru a asigura acestor persoane accesul, în condiții de egalitate cu ceilalți, la mediul fizic, la transport, informație și mijloace de comunicare, inclusiv la tehnologiile și sistemele informatice și de comunicații și la alte facilități și servicii deschise sau furnizate publicului, atât în zonele urbane, cât și rurale. Aceste măsuri, care includ identificarea și eliminarea obstacolelor și barierelor față de accesul deplin, trebuie aplicate, printre altele, la:*
2. *clădiri, drumuri, mijloace de transport și alte facilități interioare sau exterioare, inclusiv școli, locuințe, unități medicale și locuri de muncă;*
3. *serviciile de informare, comunicații și de altă natură, inclusiv serviciile electronice și de urgență.*
4. *Statele părți vor lua, de asemenea, măsuri potrivite pentru:*
5. *a elabora, promulga și monitoriza implementarea standardelor minime și instrucțiunilor pentru accesibilizarea facilităților și serviciilor deschise publicului sau oferite acestuia;*
6. *a se asigura că entitățile private care oferă facilități și servicii deschise publicului sau oferite acestuia țin cont de toate aspectele legate de accesibilitate, pentru persoanele cu dizabilități;*
7. *a asigura părților implicate formare pe problemele de accesibilitate cu care se confruntă persoanele cu dizabilități;*
8. *a asigura, în clădiri și în alte spații publice, semne în limbaj Braille și forme ușor de citit și de înțeles;*
9. *a furniza forme de asistență vie și intermediere, inclusiv ghizi, cititori și interpreți profesioniști de limbaj mimico-gestual, pentru a facilita accesul în clădiri și în alte spații publice;*
10. *a promova alte forme adecvate de asistență și sprijin pentru persoanele cu dizabilități în vederea asigurării accesului acestora la informație;*
11. *a promova accesul persoanelor cu dizabilități la noi tehnologii și sisteme informatice și de comunicații, inclusiv la internet;*
12. *a promova proiectarea, dezvoltarea, producerea și distribuirea de tehnologii și sisteme informatice și de comunicații accesibile, încă din fazele incipiente, astfel încât aceste tehnologii și sisteme să devină accesibile la costuri minime.”*

Prin proiect va fi demonstreată existența sau includerea următoarelor adaptări pentru persoanele cu dizabilități:

* adaptări pentru persoane cu diferite tipuri de dizabilități (motorii/vizuale/auditive/intelectuale) în spațiul construit (de ex. intrări, circulații orizontale și verticale, investigații medicale/spații de spitalizare/grupuri sanitare);
* achiziționarea de echipamente cu adaptări specifice pentru diferite tipuri de dizabilități;
* îmbunătățirea condițiilor de siguranță;
* alte tipuri de adaptări (de ex.: sisteme de ghidaj, adaptări de conținut informatic etc.).

Acestea sunt condiții de eligibilitate, fiind asumate ca atare în Declarația unică (Anexa 1).

Mai multe informații despre:

* Carta drepturilor fundamentale a Uniunii Europene;
* Convenția privind drepturile persoanelor cu dizabilități
* Implementarea și aplicarea Convenției Organizației Națiunilor Unite privind drepturile persoanelor cu dizabilități (CDPD) în conformitate cu Decizia 2010/48/CE a Consiliului”;
* [Ghidul](https://mfe.gov.ro/wp-content/uploads/2022/08/7ee46e557e69eba0c156c5beb360a46b.zip) privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027;
* Strategia națională privind drepturile persoanelor cu dizabilități „O Românei echitabilă 2022-2027” și Planul operațional privind implementarea Strategiei, aprobate de Guvern;
* Condiția favorizantă orizontală ”*Implementarea și aplicarea Convenției Organizației Națiunilor Unite privind drepturile persoanelor cu dizabilități (CDPD) în conformitate cu Decizia 2010/48/CE a Consiliului”;*

pot fi obținute de la Punctul de contact pentru implementarea Convenției privind drepturile persoanelor cu dizabilități din cadrul Ministerului Investițiilor și Proiectelor Europene (PCPD) și de la Autoritatea Națională privind Protecția Drepturilor Persoanelor cu Dizabilități (ANPDPD), din cadrul Ministerului Muncii și Solidarității Sociale, utilizând link-urile:

* <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/>,
* <https://anpd.gov.ro/web/?s=strategia>.
  + 1. **Egalitatea de gen**

Prezentul apel de proiecte nu are o contribuție distinctă/semnificativă la acest principiu (nu vizează măsuri specifice care să sprijine aplicarea acestui principiu orizontal – egalitatea de gen), dar cu toate acestea, se recomandă respectarea acestui principiu în ciclul de viață al proiectului. – vezi *Anexa 1 Declarația unică*.

Respectarea legislației naționale și europene în domeniile egalității de șanse, de gen, nediscriminării, accesibilității pentru persoanele cu dizabilități este o condiție obligatorie de îndeplinit pentru accesarea fondurilor europene în cadrul Priorității 9, PS. În cadrul proiectelor se va urmări eliminarea inegalităților și promovarea egalității de șanse între femei și bărbați, precum și combaterea discriminării pe bază de sex, rasă sau origine etnică, dizabilitate, vârstă sau orientare sexuală, pe toată durata ciclului de viață a proiectului, începând de la depunerea cererii de finanțare și până la ultima zi a perioadei de durabilitate a proiectului.

* + 1. **Nediscriminare**

Toate investițiile vor respecta principiul nediscriminării și nu vor exista investiții în servicii paralele, servicii de calitate inferioară pentru anumite grupuri și/sau care să mențină sau să conducă la segregarea/izolarea grupurilor vulnerabile (condiție de eligibilitate) Declarația unică (Anexa 1).

Pe lângă criteriul de eligibilitate, în grila de evaluare tehnică și financiară proiectele sunt punctate dacă propun măsuri suplimentare față de cerințele minime legale pentru promovarea și respectarea principiilor legate de egalitatea de șanse, de gen, accesibilitate pentru persoanele cu dizabilități, incluziune și nediscriminare

* 1. **Teme secundare**

Nu se aplică prezentului apel.

* 1. **Informarea și vizibilitatea sprijinului din fonduri**

Proiectele propuse vor detalia măsurile de comunicare, transparență și vizibilitate, conform cerințelor din Regulamentul (UE) de stabilire a dispozițiilor comune nr. 2021/1060, cu excepțiile stabilite prin H.G. nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

Toate materialele destinate măsurilor de informare și publicitate aferente intervențiilor vizate de prezentul apel de proiecte vor folosi informațiile și elementele grafice obligatorii: emblema Uniunii Europene, fondul din care este cofinanțat, sigla Guvernului României și a Programului Sănătate.

Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin P9 - PS, indicațiile tehnice din ***Manualul de identitate vizuală*** al *Programului Sănătate,* disponibil la adresa <https://mfe.gov.ro/wp-content/uploads/2023/07/600efbc1ce18ba3e6b87359fb7917550.pdf>.

**Măsuri minime obligatorii de informare și publicitate aferente intervențiilor vizate de prezentul apel de proiecte:**

Cheltuieli cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanțare, fiind prevăzute în categoria cheltuieli indirecte:

* **publicarea unui comunicat de presă/ anunț de presă** la începutul și la finalizarea proiectului pe site-ul propriu sau în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc);
* **materiale de informare/comunicare** tipărite sau tipăribile sub formă digitală (pliante, rapoarte, broșuri de informare/povești de succes, buletine informative, cărți etc.) ce vor avea pe prima copertă setul de însemne grafice obligatorii;
* **aplicarea pe o parte vizibilă pentru public a autocolantelor/plăcuțelor** pe echipamentele/utilajele/mijloacele de transport achiziționate prin proiect;
* **expunerea, de la începerea implementării fizice a operațiunilor** care implică investiții fizice sau de la instalarea echipamentelor achiziționate, a unor plăci sau panouri permanente, clar vizibile publicului, care conțin emblema Uniunii în conformitate cu caracteristicile tehnice stabilite în anexa IX a Regulamentului UE de stabilire a dispozițiilor comune nr. 2021/1060 și informații privind respectivele operațiuni;
* **afișarea pe site-ul oficial de internet**, dacă există, și pe paginile de comunicare socială ale beneficiarului a unei scurte descrieri a operațiunii, proporțională cu nivelul sprijinului, inclusiv a scopurilor și rezultatelor acesteia, evidențiind sprijinul financiar din partea Uniunii;

Potrivit art. 50 alin. (3) din Regulamentul UE de stabilire a dispozițiilor comune nr. 2021/1060, în cazul în care beneficiarul nu își respectă obligațiile ce îi revin în temeiul articolului 47 (Emblema Uniunii) sau al alineatelor (1) și (2) de la articolul 50 (Responsabilitățile beneficiarilor) și în cazul în care nu se iau măsuri de remediere, autoritatea de management aplică măsuri, cu luarea în considerare a principiului proporționalității, **anulând până la 3% din sprijinul din partea fondurilor pentru operațiunea/ proiectul în cauză.** Determinarea corecției financiare trebuie să fie proporțională cu dimensiunea proiectului și amploarea deficienței detectate.

Beneficiarii au obligația să pună la dispoziția AM PS și CE, la cerere, date și informații despre proiecte și stadiul lor de implementare, inclusiv fotografii, în vederea probării și asigurării transparenței utilizării fondurilor.

1. **INFORMAȚII ADMINISTRATIVE DESPRE APELUL DE PROIECT** 
   1. **Data deschiderii apelului de proiecte**

Data deschiderii apelului de proiecte este data publicării ghidului solicitantului de finanțare aprobat.

* 1. **Perioada de pregătire a proiectelor**

Pentru pregătirea proiectelor în vederea depunerii cererii de finanțare, solicitantul de finanțare are la dispoziție perioada de la momentul publicării variantei aprobate a ghidului solicitantului până la momentul închiderii apelului de proiecte în sistemul informatic MySMIS2021.

* 1. **Perioada de depunere a proiectelor** 
     1. **Data și ora pentru începerea depunerii de proiecte**

Sistemul informatic MySMIS2021 va permite depunerea de proiecte începând cu data de ......................, ora ...................

**Atenție!**

Pentru depunerea cererii de finanțare este obligatoriu să existe fișa de proiect (eligibilitate proiect) care **derivă din ideile de proiecte depuse în cadrul apelului derulat de AM PS.**

* + 1. **Data și ora închiderii apelului de proiect**

Sistemul informatic MySMIS2021 se va închide la data de ...................., ora ................

* 1. **Modalitatea de depunere a proiectului**

Cererile de finanțare, vor putea fi depuse, prin sistemul informatic MySMIS2021.

Cererea de finanțare, împreună cu anexele obligatorii și cu documentele suport se vor depune **exclusiv** prin sistemul informatic [**MySMIS2021**](https://mysmis2021.gov.ro/).

Pentru depunerea unei cereri de finanțare este necesar să urmați pașii descriși în [**manualul**](https://resurse.mysmis2021.gov.ro/ords/repo_bo/r/mysmis-2021/home) MySMI2021.

1. **CONDIȚII DE ELIGIBILITATE** 
   1. **Eligibilitatea solicitanților și partenerilor**

Prezentul apel vizează depunerea proiectelor menționate la secțiunea 3.1. **Proiectul poate fi depus de către IMM-uri, întreprinderi mari, organizații de cercetare** (ex.institute/centre de cercetare, universități, ONG-uri)**, unități medicale publice, instituții publice care desfășoară și activități de cercetare sau depuse în parteneriat între oricare din acestea.**

Pentru a fi eligibil, solicitantul de finanțare/fiecare membru al parteneriatului, după caz:

* **trebuie să aibă personalitate juridică;** 
  + 1. **Cerințe privind eligibilitatea solicitanților și partenerilor**

Condițiile de eligibilitate precizate în cadrul acestei secțiuni trebuie respectate de către solicitantul de finanțare (liderul de parteneriat) și/sau parteneri pe toată perioada, respectiv de la data depunerii cererii de finanțare, pe tot parcursul procesului de evaluare, selecție și contractare, pe perioada de implementare, de raportare și verificare finală a proiectului, în condițiile stipulate în cadrul contractului de finanțare.

Pentru a fi eligibili în cadrul prezentului apel de proiecte, solicitanții de finanțare (liderul de parteneriat) și/sau partenerii trebuie să îndeplinească cumulativ, condițiile specificate mai jos:

1. **Forma de constituire a solicitantului/partenerului/partenerilor**
2. Unități medicale publice
3. Organizații de cercetare (ex. institute/centre de cercetare, universități, ONG-uri),
4. Instituții publice care desfășoară și activități de cercetare
5. IMM-uri
6. Întreprinderi mari
7. **Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul,** **respectă cerințele și NU se încadrează în niciuna din situațiile prezentate în Declarația Unică (Anexa 1):**

În cazul implementării proiectelor în parteneriat, toți membrii acestuia vor asuma și transmite **Anexa 1: Declarația Unică.**

1. **Drepturi asupra imobilului (teren/clădire) - obiect al proiectului – cerință aplicabilă proiectelor care vizează acțiuni de infrastructură (ex. construcție/reabilitare/ modernizare/ extindere)** **și achiziție echipamente (dotări).**

Aceste drepturi asupra imobilelor trebuie să confere solicitantului/partenerului dreptul de execuție a lucrărilor de construcție/reabilitare/modernizare/extindere, inclusiv lucrări de conectare la clădiri existente și dotare, în conformitate cu legislația în vigoare - documente care vor fi depuse și verificate în etapa de contractare.

**Pentru dovedirea dreptului de proprietate publică/privată/ administrare/superficie/concesiune/folosință sunt necesare documentele menționate mai jos.**

**Pentru dovedirea dreptului de proprietate publică/privată/administrare/dreptului de superficie/concesiune:**

* **Extras de carte funciară** *din care să rezulte intabularea dreptului de proprietate publică/privată/administrare sau a dreptului de superficie/concesiune și absența sarcinilor incompatibile cu investiția, emis cu maxim 30 de zile înainte de depunerea cererii de finanțare;*
* **Actul juridic** *prin care se conferă dreptul de administrare sau dreptul de superficie/ concesiune pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare;*
* **Planul de amplasament vizat de OCPI** *pentru imobilele pe care se propune a se realiza investiția în cadrul proiectului, plan în care să fie evidențiate numerele cadastrale (în cazul în care acestea nu sunt evidențiate în anexa la extrasul de carte funciară).*

Se poate accepta ca înscrierea dreptului de proprietate publică să fie provizorie, urmând ca, în eventualitatea semnării contractului de finanțare, beneficiarul/partenerul să finalizeze demersurile necesare obținerii înscrierii definitive a dreptului de proprietate și să facă dovada, prin transmiterea unui extras de carte funciară actualizat, într-un termen de maxim 12 luni de la data intrării în vigoare a contractului de finanțare, sub sancțiunile prevăzute în cadrul acestuia. Neîndeplinirea cerinței conduce la rezilierea de drept a contractului de finanțare.

1. **Drepturi asupra imobilului (teren/clădire) - obiect al proiectului – cerință aplicabilă proiectelor care vizează, exclusiv, acțiuni de dotări**

**Pentru dovedirea dreptului de proprietate publică/privată/administrare/dreptului de superficie/concesiune/de folosință:**

* **Extras de carte funciară** din care să reiasă înscrierea dreptului de proprietate publică/privată/administrare sau dreptului de superficie/concesiune, *emis cu maxim 30 de zile înainte de depunerea cererii de finanțare*
* **Actul juridic prin care se conferă dreptul de superficie/concesiune/de folosință** pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare.
* **Plan de amplasament vizat de OCPI**, **pentru** imobilele în care se vor instala și pune în funcțiune echipamentele achiziționate în cadrul proiectului, plan în care să fie evidențiate numerele cadastrale *(în cazul în care acestea nu sunt evidențiate în anexa la extrasul de carte funciară*).

Titularul oricărui alt drept real/ creanță nu va fi admis la finanțare. Astfel, pentru aceste proiecte nu sunt acceptate alte drepturi asupra infrastructurii (teren și clădire) sau un contract de închiriere/ comodat/ cesiune.

De asemenea, în cadrul acestui apel de proiecte, închirierea/darea în folosință gratuită/concesiunea unor suprafețe din imobil, cu condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului, nu se consideră sarcină sau interdicție care afectează implementarea proiectului și nu conduce la respingerea cererii de finanțare din procesul de evaluare, selecție și contractare.

**ATENȚIE!**

**Dacă pe parcursul perioadei de implementare a proiectului sau în perioada de valabilitate a contractului de finanțare sunt afectate condițiile de construire/exploatare asupra infrastructurii (teren și clădire, echipamente) aferente proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.**

Infrastructura (teren și/sau clădire, după caz, în conformitate cu prezentul criteriu de eligibilitate) ce face obiectul proiectului care implică execuția de lucrări de constructie/modernizare/reabilitare/extindere la construcțiile existente, inclusiv lucrări de conectare la clădiri existente și dotare,trebuie să îndeplinească cumulativ următoarele condiții:

* Este liberă de orice sarcini sau interdicții ce afectează implementarea proiectului;
* Nu este afectată de dezmembrăminte ale dreptului de proprietate;
* Nu face obiectul unor litigii în curs de soluționare la instanțele judecătorești cu privire la situația juridică a imobilului, având ca obiect contestarea dreptului invocat de solicitant pentru realizarea proiectului în conformitate cu criteriul de eligibilitate aferent;
* Nu face obiectul revendicărilor potrivit unor legi speciale în materie sau dreptului comun.

Nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului. (de ex. servituți legale, servitutea de trecere cu piciorul, etc). Fiecare caz în parte va fi analizat la nivelul AM PS.

Solicitantul/liderul de parteneriat sau partenerul deține dreptul de execuție a lucrărilor de construcții asupra imobilului care face obiectul proiectului, conform legislației în vigoare.

**EXCEPȚIE**

Dacă împreună cu cererea de finanțare se depune autorizația de construire valabilă la data depunerii cererii de finanțare, emisă pentru solicitant sau partener, după caz, pentru obiectivul de investiții vizat de cererea de finanțare, nu este necesară și nu se solicită depunerea avizelor, acordurilor, certificatelor, autorizațiilor sau a altor documente, inclusiv cele privind regimul de proprietate/ dreptul real principal asupra imobilelor, infrastructurilor sau obiectivelor, care au stat la baza emiterii acesteia. În situația în care cererea de finanțare este selectată pentru contractare, solicitantul/partenerul are obligația să asigure valabilitatea autorizației de construire și corespondența cu obiectivul finanțat și la semnarea contractului de finanțare/emiterea deciziei de finanțare, după caz.

Fiecare caz în parte va fi analizat la nivelul AM PS, în cadrul etapei de contractare. Garanțiile reale asupra imobilelor (de ex. *ipoteca* etc.) sunt considerate incompatibile cu realizarea proiectelor de investiții în cadrul PS.

În accepțiunea AM PS, dreptul de administrare înscris în Cartea funciară în favoarea unei instituții de drept public, cu personalitate juridică și care desfășoară activități în domeniul sănătății, nu este considerat sarcină. Proiectul devine neeligibil dacă intervine un act juridic cu efecte depline (ex.: o hotărâre judecătorească definitivă) până la finalizarea perioadei de durabilitate, care să afecteze dreptul invocat de către solicitant pentru realizarea proiectului.

1. **Prin actele de proprietate/ administrare solicitantul/ partenerul va trebui să dovedească că poate să asigure caracterul durabil al investiției în conformitate cu art. 65 din Regulamentul (UE) de stabilire a dispozițiilor comune nr. 2021/1060:**

Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plații finale, la care se adaugă perioada de 5 ani anterior menționată.

Pentru investiția propusă, solicitantul trebuie să mențină investiția realizată conform prevederilor de la punctul 3.18. Caracterul durabil al proiectului din prezentul ghid.

În vederea asigurării principiului de mai sus, solicitantul va completa Anexa 1: Declarația unică la prezentul Ghid.

1. **Condiții de eligibilitate pentru IMM și întreprinderi mari în calitate de lideri sau parteneri**

* este întreprindere constituită conform prevederilor legale aplicabile privind societăţile asociațiile și fundațiile;
* la momentul acordării ajutorului se încadrează în categoria întreprinderilor mici/ întreprinderilor mijlocii, conform prevederilor Recomandării Comisiei privind definirea întreprinderilor mici și mijlocii, în anexa I a Regulamentului UE nr. 651/2014, cu modificările și completările ulterioare
* la momentul acordării ajutorului se încadrează în categoria întreprinderilor mari

**Liderul și/sau partenerul/partenerii de tip întreprindere, dacă este cazul, trebuie ca, atât la data solicitării finanțării, respectiv data depunerii cererii de finanțare, cât și la data semnării contractului de finanțare să se încadreze în categoria de întreprindere declarată.**

Neîndeplinirea unei condiții de eligibilitate conduce la declararea neeligibilității solicitantului/proiectului propus și respingerea acestuia la finanțare.

**5.1.1.1. Capacitatea de implementare a proiectului**

**5.1.1.1.1. Capacitatea operațională a solicitantului**

În vederea demonstrării **capacității operaționale**, se recomandă ca solicitantul să dețină o structură internă dedicată pentru implementarea proiectului și experți care dețin experiență relevantă pentru implementarea cu succes a acestuia.

**Echipa de management de proiect** se recomandă să conțină cel puțin următoarele tipuri de experți:

* manager de proiect;
* expert financiar;
* expert achiziții publice;
* experți tehnici (ex. expert tehnic construcții) - pentru proiectele care prevăd acțiuni de modernizare/ extindere imobil

**Capacitatea operațională a a solicitantului și/sau partenerilor, dacă este cazul, se va justifica în corelare cu cerințele din criteriul 3:** **Eficacitatea proiectului; subcriteriul 3.4. Capacitatea solicitantului/parteneriatului pentru implementarea proiectului cu accent pe capacitatea de cercetare, producție, marketing (după caz), Anexa 5: Criterii evaluare tehnică și financiară,**

**Echipa de implementare** – va conține experți cu expertiză relevantă pe domeniul vizat de proiect, după cum urmează:

* Experți cu experiență în implementarea de proiecte de cercetare, și dacă este cazul, în funcție de specificitatea proiectului, expert cu experiență în producție/ expert cu experiență marketing. Experiența va fi justificată prin CV-uri și/sau fișă de post (dacă experții nu se cunosc la momentul depunerii cerererii de finanțare),. Se are în vedere descrierea responsabilităților și a calificărilor și experienței necesare pentru realizarea selecției candidaților ce vor fi implicați/angajați în proiect;
* În etapa de evaluare și selecție, capacitatea operațională a parteneriatului, acolo unde este cazul, va fi evaluată prin raportare la experiența experților implicați în implementarea activităților din proiect.
* Se va urmări dacă resursele umane din echipa de implementare și resursele materiale prezentate existente și cele obținute prin proiect sunt clar definite, adecvate pentru obținerea rezultatelor așteptate.

**5.1.1.1.2. Capacitatea financiară a solicitantului/ partenerilor**

Solicitantul/lider și partenerii, dacă este cazul, are/au capacitatea financiară de a asigura:

* contribuția proprie la valoarea eligibilă a proiectului (conform prevederilor de la capitolul 3.4);
* finanțarea cheltuielilor neeligibile ale proiectului, unde este cazul;
* resursele financiare necesare implementării optime a proiectului în condițiile rambursării ulterioare a cheltuielilor eligibile;
* resursele financiare necesare asigurării costurilor de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de durabilitate a contractului de finanțare.

Solicitantul/lider și partenerii, dacă este cazul, se angajează, prin **declarația unică** – Anexa 1, să asigure contribuția proprie la valoarea cheltuielilor eligibile, dacă este cazul, precum și să asigure acoperirea cheltuielilor neeligibile ale proiectului, dar necesare pentru buna implementare a acestuia. Declarația unică se va transmite la depunerea cererii de finanțare.

Documentele necesare pentru dovedirea capacității financiare sunt prevăzute/menționate în sectiunea 7.4 din prezentul ghid.

* + 1. **Categorii de solicitanți eligibili**

În cadrul prezentului apel sunt eligibili ca solicitanți:

* **IMM-uri** (inclusiv microîntreprinderi)
* **întreprinderi mari**
* **organizații de cercetare****[[10]](#footnote-10)** (ex. institute/centre de cercetare, universități, ONG-uri)
* **unități medicale publice ;**
  + 1. **Categorii de parteneri eligibili**

În cadrul prezentului apel solicitanții - parteneri eligibili pot fi:

* **organizații de cercetare**10(ex.institute/centre de cercetare, universități, ONG-uri)
* **IMM-uri** (inclusiv microîntreprinderi)
* **întreprinderi mari**
* **unități medicale publice ;**
* **instituții publice** **care desfășoară și activități de cercetare.**

Criteriile de eligibilitate se aplică atât solicitantului, cât și fiecărui partener din cadrul acordului de parteneriat, după cum este indicat în cadrul prezentei secțiuni.

* + 1. **Reguli și cerințe privind parteneriatul**

Proiectul poate fi implementat fie de către un solicitant unic, fie în parteneriat cu entitățile eligibile, așa cum sunt prezentate la pct. 5.1.3.

Alegerea partenerilor este în exclusivitate de competența entității solicitante, în calitate de lider al parteneriatului.

Partenerii privați (IMM-urile, întreprinderile mari, ONG-uri etc) eligibili ca parteneri în cadrul acestor proiecte, **trebuie să fie selectați,** conform legislației în vigoare, **într-un mod transparent, de către liderul de parteneriat public (organizație** publică de cercetare **/instituție publică ce desfășoară și activități de cercetare,** unitățile medicale publice**)**, **înainte de depunerea cererii de finanțare**. Selecția se face pe baza metodologiei de selecție a partenerilor privați de către organizațiile/instituțiile publice (inclusiv unitățile medicale publice) care intenționează să depună proiecte în parteneriat, în vederea accesării finanțării disponibile în cadrul PS pusă la dispoziție de AM PS – **Anexa 8**.

Pot fi selectați doar parteneri individuali, nu consorții/asociații de parteneri.

Indiferent de numărul partenerilor implicați în implementarea unui proiect, va fi semnat un singur acord de parteneriat între toți partenerii și acesta va fi anexă la cererea de finanțare (Anexa 10: Acord de parteneriat).

În situația în care liderul de parteneriat este o entitate privată (IMM/ întreprindere mare/ONG, etc):

- nu se aplică Metodologia de selecție a partenerilor privați menționată anterior, în vederea accesării finanțării disponibile în cadrul PS.

- trebuie să respecte regulile privind conflictul de interese, în sensul de a nu exista legături între entitățilepartenere în proiect..

În acordul de parteneriat se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Odată cu depunerea cererii de finanțare, solicitanții (entități publice) vor depune, acolo unde este cazul, și dosarul procedurii de selecție a partenerilor privați, care va conține toate documentele/dovezile necesare pentru demonstrarea respectării Metodologiei de selecție a partenerilor privați de către liderii, entități publice, de proiecte.

Verificarea de către AM PS a respectării procedurii de selectare a partenerilor se va efectua în timpul etapei de verificare administrativă/eligibilitate a proiectelor. Dacă în etapa de verificare administrativă/eligibilitate, se constată că procedura de selecție nu a fost respectată, cererea de finanțare va fi respinsă ca neeligibilă.

* 1. **Eligibilitatea activităților** 
     1. **Cerințe generale privind eligibilitatea activităților**

Este obligatoriu ca la derularea activităților propuse prin proiect să fie respectate toate prevederile legale naționale și europene în vigoare.

* + 1. **Activități eligibile**

Activitățile susținute din prezentul apel și detaliate în cererea de finanțare vor fi în concordanță cu fișele de proiect depuse în cadrul apelului de idei de proiecte derulat de AM PS1, în ceea ce privește: obiective, sectorul STEP, domeniul și tehnologia/tehnologiile vizate (acestea pot fi completate, dar nu eliminate față de fișă), bugetul proiectului ( bugetul poate fi diminuat, dar nu poate fi majorat în cererea de finanțare față de fișa de proiect - anexă la cererea de finanțare).

Sunt susținute activități, precum: CDI, testare, pilotare și pregătirea proceselor și a suportului tehnic care să susțină activități de producție, inclusiv dotare cu echipamente și infrastructuri conexe.

**Categorii de activităţi eligibile finanţate prin prezentul apel:**

1. activități de cercetare și inovare (cercetare aplicată și inovare, inclusiv cercetare industrială, dezvoltare experimentală);
2. activități de dezvoltare și investiții productive;
3. activități de transfer tehnologic/de cunoștințe;

În contextul apelului, pentru activitățile de cercetare, dezvoltare și investiții productive este susținută inclusiv infrastructura aferentă (ex. clădiri/echipamente/dispozitive/componente și/sau utilaje utilizate pentru cercetare aplicată, dezvoltare și/sau producție), precum și servicii asociate.

1. dotarea cu echipamente IT C care sunt necesare pentru atingerea rezultatelor proiectului (achiziționarea de echipamente TIC şi a altor dispozitive aferente, inclusiv cheltuieli cu servicii de instalare, configurare, testare, integrare, punere în funcțiune și cheltuieli privind asigurarea securității cibernetice a rețelei și sistemelor informatice dezvoltate prin proiect)

Investițiile în infrastructură și echipamente pot fi susținute ca serviciu auxiliar cu condiția ca acestea să fie critice și specifice pentru dezvoltarea și fabricarea de tehnologii critice în sectoarele STEP vizate de proiect.

1. activități de inovare de proces și organizațională;
2. activităţi de informare şi publicitate (obligatoriu);
3. activitatea de audit proiect (opțional și doar pentru solicitant sau lider (pentru proiectele implementate în parteneriat);
4. activităţi management de proiect.

Pot fi, de asemenea, eligibile, activitățile pentru lucrările de construcții/modernizare/extindere/reabilitare destinate găzduirii echipamentelor de producție/cercetare ce vor fi achiziționate prin proiect, cu scopul obținerii rezultatelor propuse în cadrul proiectului.

Totodată, în cadrul apelului pot fi eligibile activitățile de formare (inclusiv stagii/internship, schimburi de experiență, etc) pentru dobândirea cunoștințelor și abilităților practice și inovatoare necesare pentru a răspunde cerințelor din domeniul sănătate, în strictă corelare cu sectoarele STEP vizate de proiect (complementar intervențiilor de tip FSE+ cu condiţia ca acestea să fie necesare pentru implementare proiectului). Nu sunt considerate activități/cheltuieli tip FSE+ cele care sunt oferite ca parte a punerii în funcțiune/operaționalizare/funcționare a instalațiilor tehnice/echipamentelor achiziționate.

Sunt susținute, astfel, activități care vizează dezvoltarea și/sau producția de tehnologii STEP, precum rafinarea prototipurilor și/sau asigurarea faptului că tehnologiile îndeplinesc standarde riguroase de performanță și scalabilitate, realizarea de progrese tehnologice, perfecționarea tehnologiei în funcție de nevoile pieței, inclusiv înființarea de linii de producție, construirea/ extinderea sau reutilizarea instalațiilor existente, extinderea proceselor pentru a satisface cererea și pentru creșterea eficienței, a fiabilității în domeniul medical.

**Atenție:**

**Activitățile menționate mai sus sunt eligibile cu condiția respectării și încadrării în plafoanele menționate la secțiunea 5.3.2 a prezentului ghid.**

Eligibilitatea unei activități nu implică, în mod obligatoriu, eligibilitatea cheltuielilor efectuate pentru realizarea respectivei activități. În acest sens, recomandăm să se țină seama de informațiile incluse în cadrul secțiunii 5.3 *Eligibilitatea cheltuielilor***.**

Activitățile previzionate trebuie să fie clare, logice, coerente și necesare pentru implementarea viitorului proiect.

Activitățile previzionate vor indica, în mod clar, entitatea/entitățile (lider și/sau partenerul/ partenerii) care le implementează, vor fi detaliate în subactivități și vor avea asociate și bugetul necesar pentru implementarea lor.

Investițiile de infrastructură vor avea în vedere eficiența resurselor, în ansamblu, nu numai eficiența energetică – vezi **Anexa 9 Cerințe DNSH**

* + 1. **Activitatea de bază**

Solicitanții vor evidenția în secțiunea Activități din Cererea de finanțare, activitatea de bază/pachetul de activități de bază din cadrul proiectului, în funcție de activitățile previzionate și ținând cont de prevederile OUG nr. 23/2023, cu modificările și completările ulterioare.

În accepțiunea prezentului apel prin **activitate de bază/ pachet de activități de bază** sunt vizate, în special, următoarele**:**

1. activitățile de cercetare și inovare (cercetare aplicată și inovare, inclusiv cercetare industrială, dezvoltare experimentală);
2. activități de dezvoltare și investiții productive;
3. activități de inovare de proces și organizațională;
4. activitățile pentru lucrările de construții/reabilitare/modernizare/extindere destinate găzduirii echipamentelor de producție/cercetare ce vor fi achiziționate prin proiect, cu scopul obținerii rezultatelor propuse în cadrul proiectului. Bugetul alocat acestor activități conexe este în procent de maximum 20% din costurile eligibile.

Activitatea de bază din cadrul proiectului este activitatea sau pachetul de activităţi declarate de către beneficiar ca fiind principale sau de referinţă pentru cererea de finanțare, care se verifică de către AM PS în etapele de evaluare, contractare, la momentul întocmirii planului de monitorizare a proiectului şi care trebuie să respecte următoarele condiţii, cumulativ:

1. are legătură directă cu obiectul proiectului pentru care se acordă finanţarea şi contribuie în mod direct şi semnificativ la realizarea obiectivelor şi la obţinerea rezultatelor acestuia;
2. se regăseşte în cererea de finanţare sub forma activităţilor eligibile obligatorii specificate în Ghidul solicitantului;
3. nu face parte din activităţile conexe, aşa cum sunt acestea definite în Ghidul solicitantului;
4. bugetul estimat alocat activităţii de bază sau pachetului de activităţi de bază reprezintă minimum 50%[[11]](#footnote-11) din bugetul eligibil al proiectului.

Activitățile trebuie să descrie legătură între sectorul/sectoarele tehnologic/tehnologice STEP vizat/e de proiect și descrie, totodată, relevanța pentru o tehnologie STEP din domeniul/domeniile respectiv/e.

Activitatea de bază/pachetul de activități de bază se va stabili, la nivelul fiecărui proiect, în corelare cu prevederile **secțiunilor 3.6** și respectiv **5.2.2 ale prezentului ghid.**

**Activitățile conexe[[12]](#footnote-12)** sunt activități suport în scopul susținerii activităților de bază sprijinite, după cum urmează:

* **Activitățile de management de proiect, decontare a cheltuielilor generale de administrație pentru proiect, activităţile de informare şi publicitate, audit de proiect sunt eligibile,** Bugetul alocat acestor activități conexe esteîn procent de 7% din costurile directe eligibile, în contextul cărora sunt incluse acțiunile prezentate la secțiunea *5.3.4. Opțiuni de costuri simplificate. Costuri directe și costuri indirecte/ B. Cheltuieli indirecte* și se încadrează în categoria de cheltuieli eligibile indirecte, pentru entitățile publice (lider și/sau partener)
* **Activitățile de management de proiect, activităţile de informare şi publicitate, audit de proiect sunt eligibile, pentru entitățile private (ca ajutor de minimis) în condițiile descrise la secțunea 3.4 din prezentul ghid**
* activitățile de formare (inclusiv stagii/internship, schimburi de experiență, conferințe, etc). Bugetul alocat acestor activități esteîn procent de maximum 15% din valoarea eligibilă a proiectului (complementar intervențiilor de tip FSE+ cu condiţia ca acele costuri să fie necesare pentru implementare).
  + 1. **Activități neeligibile**

În cadrul proiectului pot exista și activități neeligibile, cu condiția ca acestea să aibă legătură cu realizarea obiectivelor proiectului, iar cheltuielile aferente să fie incluse în categoria cheltuielilor neeligibile.

**Categoriile de activități neeligibile** sunt cele care contribuie la realizarea obiectivelor de investiție aferente proiectul, dar care:

* nu îndeplinesc condițiile de eligibilitate și conformitate a activităților în corelare cu prevederile prezentului ghid,
* nu se încadrează în activitățile eligibile specifice fondului din care este cofinanțat PS (FEDR), respectiv prezentului apelul de proiecte,
* nu îndeplinesc criteriile de eligibilitate cu privire la obiectivele priorității și apelului de proiecte menționat în cadrul capitolului 5 din prezentul ghid.

De asemenea, nu vor fi eligibile activitățile[[13]](#footnote-13) care vizează:

* **exclusiv** **activităţi de construcție/reabilitare/modernizare/extindere clădiri** pentru realizarea de centre/ laboratoare/ departamente de cercetare, fără a fi însoțite de activități de cercetare/dezvoltare/inovare/introducere în producție așa cum sunt definite în secțiunea 5.2.3;

și/sau

* **exclusiv** **activităţi de achiziție echipamente/tehnologii/utilaje** necesare activităților de cercetare, dezvoltare, inovare, transfer tehnologic prevăzute prin proiect, introducere în producție fără a fi însoțite efectiv de activități de cercetare/dezvoltare/inovare/testare/pilotare , așa cum sunt definite în secțiunea 5.2.3 ;
* măsuri de **infrastructură (lucrări de construcții/reabilitare/extindere/modernizare și/sau dotare cu echipamente**) – în situația în care nu se justifică necesitatea investițiilor/dotărilor și echipamentelor propuse în cadrul operațiunilor sprijinite și nu sunt în scopul susținerii activităților din proiect. :
* **„începerea lucrărilor”** înainte de depunerea proiectului, respectiv începerea activităților **în cazul IMM-urilor, întreprinderilor mari.** Începerea lucrărilor conform Regulamentului UE nr. 651/2014, cu modificările și completările ulterioare, înseamnă primul acord dintre beneficiar și contractanți privind desfășurarea proiectului, în funcție de evenimentul care survine mai întâi;
* operațiunile care au fost finalizate din punct de vedere fizic (de ex. a fost efectuată recepția la terminarea lucrărilor) până la momentul depunerii cererii de finanțare;
* cheltuielile suportate de beneficiar anterior datei de 23 august 2024, data prezentării cererii de modificare a Programului Sănătate pentru introducerea priorităților STEP, către Comisia Europeană (în concordanță cu prevederile Art. 63, alin. 7 din Regulamentul (UE) 1060/2021, consolidat).
  1. **Eligibilitatea cheltuielilor** 
     1. **Baza legală pentru stabilirea eligibilității cheltuielilor**

Pentru a fi eligibilă, o cheltuială trebuie să respecte prevederile HG nr. 873 din 6 iulie 2022 *pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă,* cu modificările și completările ulterioare.

Astfel, o cheltuială trebuie să îndeplinească cumulativ următoarele condiții:

* să respecte prevederile art. 63 din Regulamentul (UE) 2021/1060, respectiv cheltuielile sunt eligibile pentru o contribuție din fonduri dacă au fost suportate de un beneficiar și plătite în cadrul implementării operațiunilorde la data de 23 august 2024, conform Deciziei CE C(2024) 8514 final/24.00.2024) de aprobare a modificării a Programului Sănătate pentru introducerea priorităților STEP (în corelare cu prevederile Art. 63, alin. 7 din Regulamentul (UE) 1060/2021, consolidat) și 31 decembrie 2029;
* să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepțiile stabilite prin HG nr. 873/2022, cu modificările și completările ulterioare;
* să fie însoțită de documente justificative privind efectuarea plății şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepțiile stabilite prin HG nr. 873/2022, cu modificările și completările ulterioare;
* să fie în conformitate cu prevederile programului;
* să fie în conformitate cu prevederile prezentului ghid;
* să fie în conformitate cu prevederile contractului de finanțare;
* să fie rezonabilă şi necesară realizării proiectului;
* să respecte prevederile legislației Uniunii Europene şi legislației naționale aplicabile;
* să fie înregistrată în contabilitatea beneficiarului, cu respectarea prevederilor art. 74 alin. (1) lit. A) pct. (i) din Regulamentul (UE) 2021/1060, cu excepțiile stabilite prin HG 873/2022, cu modificările și completările ulterioare.
* Să respecte condițiile de eligibilitate specifice tipului de ajutor de stat aplicabil.

Solicitantul de finanțare are obligația de a asigura fonduri suficiente și realiste în bugetul proiectului, cu încadrarea în limitele maxime prevăzute în ghidul solicitantului.

Conform art. 64 alin. (1) lit. C din Regulamentul (UE) 1060/2021, taxa pe valoarea adăugată („TVA”) nu este eligibilă pentru o contribuție din fonduri sub formă de granturi în cadrul prezentului apel, cu următoarele excepții:

(i) pentru operațiunile al căror cost total este mai mic de 5.000.000 EUR (inclusiv TVA);

(ii) pentru operațiunile al căror cost total este mai mare de 5.000.000 EUR (inclusiv TVA), în cazul în care TVA-ul nu se recuperează în temeiul legislației naționale privind TVA;

Beneficiarii sunt obligați să respecte prevederile Ordinului comun MIPE – MF nr. 4013/23.10.2023//5316/27.11.2023 pentru aprobarea instrucțiunilor de aplicare a prevederilor art.9 alin (1) și (2) din Hotărârea Guvernului nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

Toate cheltuielile trebuie să fie justificate în contextul operațiunii și să respecte principiile bunei gestiuni financiare, în special în ceea ce privește economia și eficiența operațiunii.

Valoarea asistenţei financiare nerambursabile va rezulta după aplicarea cotelor de finanţare precizate de regulile ajutoarelor de stat pentru activităţile şi costurile eligibile acceptate, în cazul partenerilor privați.

Toate cheltuielile efectuate pentru realizarea unei imobilizări corporale recunoscută ca activ se vor înregistra în contabilitate în conformitate cu OMFP nr. 1802/2014 pentru aprobarea Reglementărilor contabile privind situaţiile financiare anuale şi situaţiile financiare anuale consolidate, cu modificările și completările ulterioare şi vor reprezenta valoarea totală a activului, cu modificările și completările ulterioare. Aceeaşi regulă se aplică şi pentru imobilizările necorporale.

* + 1. **Categorii și plafoane de cheltuieli eligibile**

Cererea de finanțare nu poate depăși valoarea totală eligibilă a fișei de proiect depusă în cadrul apelului de idei de proiecte derulat de AM PS1, iar obiectivele, sectorul STEP, domeniul și tehnologia/tehnologiile vizate descrise în fișa de proiect, nu pot fi modificate, acestea reprezentând conceptul proiectului. În caz contrar, cererea de finanțare **va fi declarată respinsă** în etapa de verificare a eligibilității.

Bugetul proiectului poate fi revizuit în sensul scăderii costurilor estimate inițial, dar nu poate fi majorat în cererea de finanțare față de fișa de proiect - anexă la cererea de finanțare. Realocarea fondurilor între categoriile de cheltuieli se poate realiza cu respectarea rezonabilității costurilor, cu fundamentarea necesității, precum și a plafoanelor stabilite de prezentul ghid.

În contextul prezentului apel, categoriile de cheltuieli eligibile (directe și indirecte) sunt cheltuielile necesare atingerii obiectivului proiectului conform **Anexei 3.**

Plafoane:

* **plafoanele salariale** sunt cele prevăzute în *Planul Național de Cercetare, Dezvoltare şi Inovare 2022-2027*, aprobate prin Anexa 2 la Hotărârea de Guvern nr. 1188/2022, cu modificările și completările ulterioare;
* **pentru** **persoanele angajate** (raporturi de muncă sau raporturi de serviciu) sunt eligibile inclusiv cheltuielile cu concediul de odihnă corespunzător timpului efectiv lucrat pentru angajator în implementarea proiectului, cu respectarea prevederilor Codului Muncii şi a legislației naționale aplicabile, zilele de concediu medical suportate de angajator, zilele pentru care indemnizația pentru incapacitate temporară de muncă a salariaților implicați este suportată de angajator;
* la nivel de proiect, **cheltuielile** **cu lucrările de construcții/reabilitare/ modernizare/extindere clădiri** (include activitățile cu elaborarea studiilor, documentațiilor tehnice în conformitate cu Anexa 7 la HG nr. 907/2016, cu modificările și completările ulterioare)**,** necesare activităților de cercetare, dezvoltare, inovare și transfer tehnologic, investiții productive și cheltuielile sunt eligibile într-un procent de maximum 20% din valoarea totală eligibilă a proiectului;
* la nivel de proiect, **cheltuielile cu** **activitățile de formare** (inclusiv stagii/internship, schimburi de experiență, conferințe, etc) sunt eligibile într-un procent de maximum 15% din valoarea eligibilă a proiectului (complementar intervențiilor de tip FSE+ cu condiţia ca aceste costuri să fie necesare pentru implementare).

**Acestea sunt eligibile numai în situația în care se justifică necesitatea în cadrul operațiunilor sprijinite și numai în scopul susținerii activităților de bază (eligibilitate cheltuieli).**

* **cheltuielile eligibile indirecte** sunt eligibileîn procent de 7% din costurile directe eligibile ale proiectului.

AM PS va verifica rezonabilitatea costurilor, conform dispozițiilor legale, în baza documentelor solicitate și/ sau a investigațiilor proprii, încă din faza de verificare administrativă și evaluare a proiectelor.

Cheltuielile efectuate în timpul implementării proiectului şi considerate neeligibile la verificarea unei cereri de rambursare vor fi suportate de către beneficiar.

**ATENȚIE!**

1. Pentru justificarea bugetului proiectului este necesar sa se prezinte minimum 2 oferte sau justificări de preţ pentru fiecare achiziţie de bunuri/servicii, documente care vor fi ataşate cererii de finanţare\* și în corelare cu prevederile Secțiunii 7.3 a prezentului ghid. Prin excepție, în cazuri justificate, se poate accepta fundamentarea costurilor bugetate în baza a mai puțin de 2 oferte (spre exemplu nu există pe piață un număr minim de 2 ofertanți pentru un anumit tip de echipament), sau în cazul în care valoarea estimată a achiziției este mai mică sau egală cu 270.120 lei, fără TVA, pentru produse și servicii (1 singură ofertă).
2. Cheltuielile eligibile care se iau în considerare la rambursare nu pot depăşi sumele stabilite prin contractul de finanţare.
3. Cheltuielile efectuate în timpul implementării proiectului şi considerate neeligibile la verificarea unei cereri de rambursare vor fi suportate de către beneficiar.

*\* Conform prevederilor OUG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare și a HG nr. 875/2011 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente, cu modificările şi completările ulterioare.*

* + 1. **Categorii de cheltuieli neeligibile**

Dacă se impune, în bugetul proiectului pot fi incluse și cheltuieli neeligibile declarate de solicitant/partener ca fiind necesare implementării proiectului.

Aceste costuri neeligibile vor fi suportate de solicitant/ partener/ parteneri și nu vor fi solicitate spre rambursare. De asemenea, în această situație este permisă depășirea valorii maxime a proiectului, cu valoarea cheltuielilor neeligibile declarate ca necesare implementării proiectului.

Cheltuielile neeligibile necesare implementării proiectului vor fi evidențiate în cadrul bugetului proiectului.

Este recomandat ca bugetul proiectului să fie proporționat corect în raport cu investiția vizată și să asigure fonduri suficiente și costuri realiste.

**Atenție!**

Orice alte cheltuieli care nu sunt încadrate în categoria cheltuielilor eligibile și a cerințelor din prezentul ghid sunt neeligibile.

**Nu sunt eligibile următoarele cheltuieli:**

* cheltuielile prevăzute la art. 10 din HG nr. 873/2022, cu modificările și completările ulterioare;
* cheltueilile aferente **activităţilor de construire/reabilitare/modernizare/extindere clădiri** pentru realizarea de centre/laboratoare/departamente de cercetare, linii de producție, **fără a fi însoțite de activități de cercetare/dezvoltare/inovare/introducere în producție**, așa cum sunt definite la secțiunea 5.2.3 din prezentul ghid;
* cheltueilile aferente **activităţi de achiziție de echipamente/tehnologii/utilaje** necesare activităților de cercetare, dezvoltare, inovare și transfer tehnologic, linii de producție prevăzute prin proiect, **fără a fi însoțite** efectiv **de activități de cercetare/dezvoltare/inovare/testare/pilotare ale proiectului**, așa cum sunt definite la secțiunea 5.2.3 din prezentul ghid; cheltuielile aferente investițiilor în **infrastructură: lucrări de construcții/reabilitare/extindere/modernizare și/sau dotare cu echipamente**) – în situația în care nu se justifică necesitatea investițiilor/dotărilor și echipamentelor propuse în cadrul operațiunilor sprijinite și nu sunt în scopul susținerii activităților de cercetare /inovare sprijinite/ de producție;
* cheltuielile aferenteoperațiunilor care au fost finalizate din punct de vedere fizic (de ex. a fost efectuată recepția la terminarea lucrărilor) până la momentul depunerii cererii de finanțare;
* cheltuielile suportate de beneficiar anterior datei de 23 august 2024, conform Deciziei CE C(2024) 8514 final/24.00.2024) de aprobare a modificării a Programului Sănătate pentru introducerea priorităților STEP (în corelare cu prevederile Art. 63, alin. 7 din Regulamentul (UE) 1060/2021, consolidat).
* cheltuielile peste plafoanele stabilite în prezentul ghid;
* în cazul entităților careprimesc **ajutor de stat**, cheltuielile cu „începerea lucrărilor” efectuate înainte de depunerea proiectului, respectiv începerea activităților în cazul IMM-urilor, întreprinderilor mari. Începerea lucrărilor conform Regulamentului UE nr. 651/2014, cu modificările și completările ulterioare, înseamnă primul acord dintre beneficiar și contractanți privind desfășurarea proiectului, în funcție de evenimentul care survine mai întâi;
* cheltuieli efectuate după finalizarea etapei de implementare a proiectului (inclusiv operaționalizarea și mentenanța infrastructurii).
* cheltuielile financiare, respectiv prime de asigurare, taxe, comisioane (ex. altele decât cele din deviz), rata și dobânzi aferente creditelor;
* contribuția în natură;
* cheltuieli cu achiziția de cladiri;
* cheltuielile cu achiziția de dotări/echipamente second-hand;
* amenzi, penalități şi cheltuieli de judecată, dobânzi;
* obținerea terenului - cuprinde cheltuielile efectuate pentru:
  + cumpărarea de terenuri fără construcții;
  + plata concesiunii (redevenței) pe durata realizării lucrărilor;
  + exproprieri şi despăgubiri.
* drumuri de acces, din afara limitelor de proprietate;

În cadrul cheltuielilor de personal nu sunt eligibile următoarele:

* concediile de maternitate;
* compensații lunare pentru chirie, norme de echipare;
* sumele primite de salariat cu titlu de despăgubiri reprezentând contravaloarea cheluielilor salariatului și familiei sale necesare în vederea revenirii la locul de muncă, precum și eventualele prejudicii suferite de acesta ca urmare a întreruperii concediului de odihnă;
* valoarea nominală a tichetelor de masă, tichetelor de creșă, voucherelor de vacanță, tichetelor cadou şi tichetelor de creşă;
* recompense și premii de orice fel.
  + 1. **Opțiuni de costuri simplificate. Costuri directe și costuri indirecte**

**A. Cheltuieli eligibile directe**

**Costurile directe** sunt acele cheltuieli efectuate strict pentru investiția propusă prin proiect și care, la finalul implementării proiectului, se reflectă/transpun în obiectivul propus prin proiect. Decontarea acestei tipologii de cost se realizează exclusiv pe bază de costuri reale, în corelare cu prevederile secțiunii 5.3.2 a prezentului ghid.

**B. Cheltuieli indirecte**

Cheltuieli directe reprezintă baza pentru calcularea cheltuielilor indirecte.

Cheltuielile indirecte sunt acele cheltuieli efectuate pentru funcționarea de ansamblu a proiectului şi care nu pot fi atribuite direct unei anumite activități.

Tipologia de cheltuieli indirecte:

* **cheltuieli de informare și publicitate proiect (**obligatorii):

Cheltuieli cu activitățile minime obligatorii de informare și publicitate aferente proiectului:

* anunț/comunicat de presă privind începerea proiectului;
* anunț/comunicat de presă la finalizarea proiectului;
* materiale de informare/comunicare tipărite sau tipăribile sub formă digitală (pliante, rapoarte, broșuri de informare/ povești de succes, buletine informative, cărți etc.);
* realizarea de panouri sau plăci permanente , după caz (a se vedea secțiunea 3.21);
* realizarea unui afiș cu dimensiunea minimă A3 sau un afișaj electronic echivalent, după caz (a se vedea secțiunea 3.21);
* realizarea de autocolante/plăcuțe, după caz (a se vedea secțiunea 3.21);
* prezentare proiect pe pagina web a solicitantului;
* **cheltuieli cu managementul echipei de proiect**:
* cheltuielile de personal (echipa de proiect[[14]](#footnote-14) – de ex. manager de proiect; expert achiziții; expert financiar; expertul tehnic; alți experți ai beneficiarului din echipa de proiect), inclusiv servicii externalizate/asistență tehnică;
* cheltuieli privind deplasarea persoanelor din echipa de proiect;
* cheltuieli pentru echipamentele și dotările necesare echipei de management a proiectului.
* **cheltuieli generale de administrație** (de ex. *utilități, arhivare, materiale consumabile pentru asigurarea managementului de proiect, combustibil, piese de schimb etc.)* (în cazul entităților publice)*.*
* **cheltuieli cu activitatea de audit al proiectului** – opțional**;** 
  + 1. **Opțiuni de costuri simplificate. Costuri unitare/sume forfetare și rate forfetare**

Cheltuielile directe efectuate în cadrul proiectului vor fi decontate doar pe bază de costuri reale, pentru care se depun la decontare documente justificative (state de plată, facturi etc.). Pentru cheltuielile indirecte, în cadrul prezentului apel, se va aplica rată forfetară de 7% din costurile directe eligibile, în conformitate cu art. 54, alin. 1, lit. a) din Regulamentul (UE) nr. 2021/1060, cu modificările și completările ulterioare.

Utilizarea opțiunilor simplificate în materie de costuri reprezintă o simplificare a modului de rambursare a cheltuielilor și nu va exonera beneficiarii de respectarea obligațiilor legale în vigoare.

* + 1. **Finanțare nelegată de costuri**

În cadrul prezentului ghid nu este vizată opțiunea *Finanțare nelegată de costuri.*

* 1. **Valoarea minimă și maximă eligibilă a proiectului**

Valoarea maximă eligibilă pentru un proiect în cadrul acestui apel poate fi de 100.000.000 euro, fără a depăși, însă, valoarea maximă eligibilă din cadrul fiecărei fișe de proiect depusă în cadrul apelului de idei de proiecte derulat de AM PS1.

În cazul în care valoarea eligibilă a proiectului depăşeşte valoarea maximă eligibilă a fișei de proiect, diferența va fi încadrată în categoria de cheltuieli neeligibile. Solicitantul își asumă acoperirea diferenței de finanțare prin semnarea **Anexei 1: Declarația unică.**

**ATENȚIE! Bugetul proiectelor va fi exprimat doar în RON**.

Conversia Euro/RON se va face la cursul de schimb InforEuro, valabil la data publicării versiunii aprobate a ghidului, respectiv luna .........

* 1. **Cuantumul cofinanțării acordate**

Cuantumul maxim al cofinanțării acordate reprezintă contribuția din partea Fondului European de Dezvoltare Regională (valoarea eligibilă nerambursabilă) și se calculează prin aplicarea ratei de cofinanțare proprie.

Cuantumul **cofinanțării acordate** se stabilește în mod individual, în funcție de modalitatea de organizare juridică a solicitantului/partenerilor în conformitate cu subcapitolul 3.4. și 3.13.

* 1. **Durata proiectului**

Perioada de implementare a activităților proiectului este de maximum 54 luni, fără a depăși data de 31 decembrie 2029.

Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

În conformitate cu H.G. nr. 873/2022 privind regulile de eligibilitate a cheltuielilor efectuate în cadrul operațiunilor finanțate în perioada de programare 2021—2027 prin FEDR, FSE +, FC și FTJ și coroborat cu prevederile art. 63, alin 7 din Regulamentul (UE) nr. 1060/2021, consolidat, una dintre condițiile de eligibilitate a cheltuielilor se referă la angajarea și plata cheltuielilor în condițiile legii, între 23 august 2024 și 31 decembrie 2029, cu respectarea perioadei de implementare stabilite prin contractul de finanțare și a cerințelor de eligibilitate menționate la capitolul 5 ale prezentului ghid.

Perioada de implementare a proiectului nu va include perioada de procesare a cererii de rambursare finale și efectuarea plății aferente acesteia.

* 1. **Alte cerințe de eligibilitate a proiectului**

Pentru a fi eligibil, proiectul depus în cadrul prezentului apel trebuie să îndeplinească, în plus față de cele menționate în secțiunile anterioare, următoarele condiții:

* Intervențiile sprijinite prin proiect trebuie să fie compatibile cu Regulamentul STEP.
* Intervențiile sprijinite prin proiect vizează cel puțin unul dintre sectoarele STEP:
  + tehnologiile digitale și inovarea în domeniul tehnologiei profunde

și/sau

* + biotehnologii, inclusiv medicamente aflate pe lista de medicamente esențiale a Uniunii și componentele lor.
* Tehnologiile vizate de proiect sunt aferente domeniilor/sectoarelor STEP selectate în cadrul proiectului (cu luarea în considerare a subsecțiunea 2.1 din Comunicarea CE nr. C (2024) 3148 final/08.05.2024).
* Proiectul îndeplinește **oricare** din următoarele condiții:
  + a) aduc pe piață un element inovator, emergent și de vârf, cu un potențial economic semnificativ;
  + b) contribuie la reducerea sau la prevenirea dependențelor strategice ale Uniunii
* În cazul proiectelor care vizează tehnologii digitale, proiectul are avizul CTE al Autorității pentru Digitalizarea României, conform prevederilor HG nr. 941/2013, cu modificările și completările ulterioare;
* Rezultatele proiectului au aplicabilitate în domeniul medical și sunt în concordanță cu obiectivele STEP;
* Proiectul are acoperire națională ;
* Proiectul are transferabilitatea rezultatelor în sectorul de sănătate;
* Proiectul propus prin cererea de finanțare nu a mai beneficiat de finanţare publică în ultimii 5 ani înainte de data depunerii cererii de finanţare, pentru aceleași activități şi nu beneficiază de fonduri publice din alte surse de finanţare, altele decât cele ale solicitantului, pentru aceleași costuri.
* Valoarea eligibilă finanțată din Programul Sănătate a proiectului este în limitele și în concordanță cu cerințele prevăzute la secțiunea 5.4;
* Proiectul respectă intensitatea maximă admisă conform ratelor de cofinanțare prevăzute în schemele de finanțare aplicabile ghidului solicitantului;
* Proiectul nu a fost finalizat fizic sau implementat integral înainte de depunerea cererii de finanțare, indiferent dacă au fost efectuate sau nu toate plățile aferente (art. 63 alin 6 din Regulamentul UE nr. 2021/1060 de stabilire a dispozițiilor comune);
* Proiectul nu face în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea proiectului;
* Proiectul va respecta suplimentar și următoarele cerințe:
* în situația în care prin proiect sunt incluse acțiuni de tipul lucrări de infrastructură (de tipul construcție/reabilitare/modernizare/extindere clădiri și spații destinate exclusiv activităților care conduc la obținerea rezultatelor propuse în cadrul proiectului) trebuie să aibă finalizat, la data depunerii cererii de finanțare, cel puțin studiul de fezabilitate/documentația de avizare a lucrărilor de intervenţii ;
* în situația în care prin proiect este vizată modernizarea unor clădiri existente, acestea vor avea performanța energetică îmbunătățită;
* în situația în care proiectul nu are activități de lucrări de infrastructură, dar are componentă de infrastructură IT C, la data depuneii cererii de finanțare are cel puțin SF/documentația de avizare a în conformitate cu prevederile HG nr. 941/2013, cu modificările și completările ulterioare.
* nu se limitează doar la lucrări de infrastructură și/sau achiziție de echipamente;
* nu se limitează doar la eficiența energetică și are în vedere eficiența resurselor;
* Proiectul respectă principiile privind dezvoltarea durabilă, accesibilitatea pentru persoanele cu dizabilități în sensul art. 9 din Convenția ONU privind drepturile persoanelor cu dizabilități, egalitatea de șanse, egalitatea de gen și nediscriminarea;
* Proiectul respectă principiul de „***a nu prejudicia în mod semnificativ***” (DNSH) și asigură imunizarea la schimbările climatice a investițiilor în infrastructură care au o durată de viață preconizată de cel puțin cinci ani;
* Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul, care își exercită atribuțiile de drept, la data depunerii cererii de finanțare respectă și își asumă toate prevederile Declarației unice, împreună cu toate documentele însoțitoare transmise.

1. **INDICATORI DE ETAPĂ**

Indicatorii de etapă[[15]](#footnote-15) reprezintă repere cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect.

În funcție de natura proiectelor, indicatorii de etapă pot reprezenta:

a) realizarea unor activităţi sau subactivităţi din proiect;

b) atingerea unor stadii de implementare;

c) atingerea unor stadii de implementare financiară prestabilite;

d) stadii sau valori intermediare ale indicatorilor de realizare.

În cadrul **Planului de monitorizare** (Anexa 11 - Model Plan de monitorizare) vor fi prezentați indicatorii de etapă stabiliți pentru perioada de implementare a proiectului, precum și condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale.

Planul de monitorizare va fi anexă la contractul de finanțare, în urma finalizării procesului de evaluare tehnică și financiară. Conform O.U.G. nr. 23/2023, cu modificările și completările ulterioare, indicatorii de etapă se raportează atât la stadiul pregătirii şi derulării procedurilor de achiziții, cât și la progresul execuției lucrărilor aferente activității de bază, precum și la stadiul financiar al proiectului.

Indicatorii de etapă se corelează cu activitatea de bază/pachetul de activități de bază descrise de beneficiar în cererea de finanțare, precum și cu planul de achiziții, indicatorii asumați, rezultatele așteptate ale proiectului și graficul de rambursare.

**Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare.** Prin excepție, dacă data de începere a implementării proiectului este anterioară datei de semnare a contractului de finanțare, primul indicator de etapă este raportat la data semnării contractului de finanțare. Conform art. 2 alin. (1), Contractul de finanțare intră în vigoare și produce efecte de la data semnării de către ultima parte, respectiv de la data semnării de către AM, după ce acesta a fost semnat, în prealabil, de către Beneficiar.

Pentru proiectele de investiții care includ și infrastructură (clădiri și/sau echipamente), indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor/punerea în funcțiune a echipamentelor, aferente activității de bază/ pachetului de activități de bază.

Indicatorii de etapă se vor defini într-un număr rezonabil, cu termen de realizare realist estimat pentru fiecare în parte, luând în calcul și eventualele riscuri identificate.

Exemple de indicatori de etapă ce pot fi definiți de solicitant în cererea de finanțare, în raport cu activitatea de bază:

1. demararea achiziției contractului de lucrări/furnizare/servicii (publicarea anunțului privind achiziția);
2. finalizarea achiziției contractului de servicii/lucrări/bunuri (semnarea contractului de furnizare servicii/ bunuri/ execuție lucrări);
3. recepția echipamentelor/serviciilor
4. obținerea stației/liniei pilot
5. etc.

**Este obligatoriu ca indicatorii de etapă să vizeze definitivarea rezultatului/rezultatelor tehnologiilor STEP din cadrul proiectului.**

**ATENȚIE!**

**Îndeplinirea, monitorizarea și verificarea îndeplinirii indicatorilor de etapă din cadrul Planului de monitorizare (Anexa 11 a prezentului ghid al solicitantului), respectiv neîndeplinirea indicatorilor de etapă se realizează în conformitate cu prevederile art. 14 din OUG nr. 23/2023, cu modificările și completările ulterioare.**

1. **COMPLETAREA ȘI DEPUNEREA CERERILOR DE FINANȚARE** 
   1. **Completarea formularului cererii**

Cererile de finanțare se depun, exclusiv, prin aplicația electronică MySMIS2021, împreună cu toate anexele solicitate în cadrul secțiunii 7. 4 a prezentului ghid, până la termenul prevăzut la secțiunea 4.3.2.

**ATENȚIE!**

Se vor depune în sistemul informatic MySMIS2021 doar cererile de finanțare care derivă din fișele de proiect care au fost depuse în cadrul apelului de idei de proiecte derulat de AM PS1.

**Cererile de finanțare depuse, care nu derivă din fișele de proiect depuse, vor fi respinse și nu vor intra în procesul de evaluare și selecție.**

Cererea de finanțare detaliază informațiile privind solicitantul, scopul și obiectivele proiectului, încadrarea proiectului în obiectivul specific priorității, în sectoarele STEP vizate de PS, contribuția domeniul și tehnologia/tehnologiile vizate , activitățile proiectului și a cheltuielilor aferente, indicatori și, nu în ultimul rând, impactul asupra grupurilor țintă și informații cu privire la asigurarea sustenabilității proiectului.

În ceea ce privește bugetul proiectului raportat la bugetul din fișa de proiect, acesta nu poate fi crescut ca valoare totală eligibilă, iar obiectivele, sectorul STEP, domeniul și tehnologia/tehnologiile descrise nu pot fi modificate (pot fi completate dar nu eliminate), acestea reprezentând conceptul proiectului.

Bugetul poate fi revizuit în sensul scăderii costurilor estimate inițial. Realocarea fondurilor între activități se poate realiza cu respectarea rezonabilității costurilor și cu fundamentarea necesității.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este obligatorie pentru analiza corespunzătoare a cererii de finanțare în procesul de verificare, evaluare și selecție. Fișa de proiect va fi anexă la cererea de finanțare.

Instrucțiuni privind modul de completare al secțiunilor din cererea de finanțare pot fi găsite la în **Anexa 2 Model cerere de finanțare și instrucțiuni de completare**.

În cazul în care cererea de finanțare este respinsă în cadrul oricărei etape din procesul de evaluare, selecție și contractare, aceasta poate fi redepusă în cadrul prezentului apel, cu condiția încadrării în termenele prevăzute în prezentul ghid.

În situaţia retragerii cererii de finanţare, solicitantul o poate redepune cu condiția încadrării în termenele prevăzute în prezentul ghid.

Depunerea cererii de finanțare reprezintă un angajament ferm privind acordul solicitantului în nume propriu, și/sau pentru persoanele implicate în proiect, cu privire la prelucrarea datelor cu caracter personal procesate în evaluarea proiectului.

Solicitantul este singurul responsabil pentru transmiterea/completarea corectă și în timp a cererii de finanțare (și a documentelor anexate), dar și pentru corectitudinea informațiilor din cadrul documentelor transmise.

* 1. **Limba utilizată în completarea cererii de finanțare**

*Cererile de finanțare trebuie să fie tehnoredactate în limba română.*

*Nu sunt acceptate cereri de finanțare:*

* *redactate în altă limbă;*
* *redactate fără spații între cuvinte;*
* *În cazul anexării unor documente emise în altă limbă se va anexa obligatoriu și traducerea legalizată a acestora (de ex: SF, statut, act de înființare, etc.). Completarea cererii de finanțare într-un mod clar și coerent va înlesni înțelegerea logici proiectului și va facilita procesul de evaluare si selecție a acesteia.*
  1. **Metodologia de justificare și detaliere a bugetului cererii de finanțare**

Completarea bugetului cererii de finanțare se va face conform prevederilor prezentului ghid, inclusiv a anexelor la acesta.

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

În completarea bugetului cererii de finanțare se va avea în vedere justificarea costurilor bugetate la nivelul prețului mediu al pieței, anexându-se documente justificative în acest sens (2 oferte de preț/printscreen-uri pentru toate cheltuielile eligibile bugetate, etc.). Prin excepție, în cazuri justificate, se poate accepta fundamentarea costurilor bugetate în baza a mai puțin de 2 oferte (spre exemplu nu există pe piață un număr minim de 2 ofertanți pentru un anumit tip de echipament), sau în cazul în care valoarea estimată a achiziției este mai mică sau egală cu 270.120 lei, fără TVA, pentru produse și servicii (1 singură ofertă).

Bugetul proiectului se generează în cadrul aplicației MySMIS2021.

Bugetul proiectului se va întocmi respectând prevederile Hotărârii Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

Solicitantul trebuie să asigure o contribuție proprie în proiect care să acopere valoarea totală a cheltuielilor neeligibile ale proiectului, dacă este cazul, diferența de finanțare dacă proiectul depășește valoarea maximă aprobată, precum și eventualele cheltuieli suplimentare ce pot apărea pe durata implementării proiectului.

Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu o justificare adecvată si temeinică adresată AM PS, cu respectarea prevederilor legale în vigoare și a prevederilor contractuale.

* Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: SF/DALI/PT, inclusiv SF[[16]](#footnote-16) pentru proiectele care au componente sau sisteme IT C (în funcție de specificitatea proiectului).

Solicitantul/ beneficiarul va avea în vedere împărțirea **contribuției UE**, prin selectarea codurilor relevante dintre următoarele coduri, atât în etapa de depunere a cererii de finanțare, cât și în cadrul procesului de monitorizare financiară și raportare, după cum urmează:

**Dimensiunea 1: Domeniu de intervenție**:

* *010. Activități de cercetare și inovare în IMM-uri, inclusiv colaborarea în rețea*
* *012. Activități de cercetare și inovare în centre publice de cercetare, centre de învățământ superior și centre de competență, inclusiv colaborarea în rețea (cercetare industrială, dezvoltare experimentală, studii de fezabilitate)*
* *190. Investiții productive în întreprinderi mari legate în principal de domeniul biotehnologiilor*
* *191. Investiții productive în IMM-uri legate în principal de domeniul biotehnologiilor*
* *193. Investiții productive în IMM-uri legate în principal de domeniul tehnologiilor digitale și al inovațiilor în tehnologii profunde*
* **Dimensiunea*2:* Formă de finanțare,** codul selectat este:
* 01. Grant
* **Dimensiunea 3: Mecanism teritorial de punere în practică și abordare teritorială**, codul selectat este:
* 33. Alte abordări – Nicio orientare teritorială
* **Dimensiunea 7: Dimensiunea egalității de gen în cadrul FSE+, FEDR, Fondul de coeziune și FTJ,** codul selectat este:
* 03. Neutralitatea de gen
  1. **Anexe și documente obligatorii la depunerea cererii**

Împreună cu cererea de finanțare, liderul și/sau partenerii (dacă este cazul) vor depune declarațiile și documentele justificative, documente suport și anexele obligatorii prevăzute în prezentul ghid al solicitantului, necesare pentru etapa de evaluare tehnico-financiară a proiectului.

**Anexe:**

* **Anexa 1:** Declarația unică;
* **Anexa 7**: Model de plan de afaceri (pentru entitățile private);
* **Anexa 12**: Tabel corelare buget – activități-resurse și/sau tipul ajutorului de stat (acolo unde este cazul);

**În cazul proiectelor implementate în parteneriat**

* **Anexa 10**: Acord de parteneriat. Este obligatoriu ca acordul de parteneriat să fie însoțit de un deviz general în cadrul căruia să se regăsească activitățile și costurile aferente acestora, pe fiecare partener în parte. Devizul va fi corelat cu capitolul Bugetul proiectului din cadrul cererii de finanțare.
* **Anexa 11:** Plan de monitorizare;
* **Anexa 13**: Finanțări anterioare de tip FEDR;
* **Anexa 14**: Consimțământ privind prelucrarea datelor cu caracter personal;

**Documente statutare pentru solicitant (lider) și parteneri, după caz:**

* *Documente privind identificarea reprezentantului legal al solicitantului şi, dacă e cazul, pentru reprezentanţii legali ai partenerilor***.** Pentru reprezentantul legal al solicitantului şi dacă e cazul, pentru reprezentanţii legali ai liderului de parteneriat/ partenerilor se va anexa în mod obligatoriu la cererea de finanțare o copie după un document de identificare (în termen de valabilitate). Datele din documentul/ documentele de identificare trebuie să fie aceleași cu cele menționate în cadrul cererii de finanțare la secțiunea privind identificarea reprezentantului legal.
* document de numire a reprezentantului legal/ împuternicitului;
* documentele care demonstrează forma de constituire/documente statutare, inclusiv ultimele acte adiționale şi hotărâri judecătorești de modificare, dacă este cazul;
* Pentru **organizații publice de cercetare** (ex.institute/centre de cercetare, universități, ONG-uri),documente care atestă faptul că se încadrează în definiția de organizație de cercetare;
* hotărârea judecătorească de înființare;
* act juridic de înființare;
* extras actualizat din Registrul Asociațiilor şi Fundațiilor sau certificat emis de Judecătorie sau Tribunal, care să ateste numărul de înregistrare al organizației şi situația juridică a organizației;
* Regulamentul de organizare și functionare.
* Documente justificative privind derularea activitatilor economice (dacă este cazul)

Pentru **unitățile medicale publice și instituțiile publice care desfășoară și activități de cercetare:**

* act juridic de înființare;
* regulamentul de organizare și functionare.
* certificatul de înregistrare fiscală/CUI;

**Pentru IMM-uri și întreprinderi mari:**

* Certificatul de înregistrare fiscală/CUI;
* Certificat constatator eliberat de Oficiul Registrului Comerţului care să ateste că organizaţia nu este în stare de faliment sau lichidare, nu are activitatea suspendată, nu este subiectul oricăror proceduri care se referă la astfel de situaţii sau nu este în orice situaţie analogă provenind dintr-o procedură similară prevăzută în legislaţia şi reglementările naţionale în vigoare.

**În situația în care proiectul prevede actiuni de investiții de infrastructură - Documentațiile tehnico-economice elaborate pentru proiect care demonstrează maturitatea proiectului, după caz: SF/DALI (după caz) + PT (elaborat la nivel de proiect) :**

Documentațiile tehnico-economice însoțite şi de planuri de amplasament sau planuri de situații şi alte documente prevăzute de legislația aplicabilă, însoțite de procesul verbal de recepție/alte documente care dovedesc recepția acestuia; Pentru documentațiile tehnico-economice, NU se poate accepta SF doar pentru construcție, fără a avea incluse și echipamentele minime vizate.

* Pentru cazul în care Proiectul tehnic a fost întocmit și recepționat, se va depune în cadrul documentației tehnico-economice, în format scanat, tip pdf., însoțit de devizul general actualizat, conform prevederilor legale;
* Pentru cazul în care Proiectul tehnic a fost achiziționat împreună cu execuția lucrărilor, dar încă nu a fost finalizat, se va depune contractul pentru proiectare și execuție lucrări semnat, pentru justificarea maturității proiectului și notarea în etapa de evaluare tehnică și financiară;
* Părțile desenate ale documentației tehnico-economice se depun scanat, fișiere tip PDF, conținând un cartuș semnat conform prevederilor legale;
* În cadrul documentației tehnico-economice trebuie oferite toate informațiile necesare referitoare la imobil, suprafața și drepturile asupra imobilului (teren și construcții), cu indicarea documentului prin care se face dovada dreptului în cauză (a se vedea și conținutul cadru aferent documentației tehnico-economice conform HG nr. 907/2016, cu modificările și completările ulterioare);
* Devizul general pentru proiectele de lucrări în conformitate cu HG nr. 907/2016, cu modificările și completările ulterioare – a se vedea structura devizului general din legislația în vigoare privind aprobarea conținutului-cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și lucrări de intervenții. Devizul general trebuie să prezinte data elaborării/actualizării, să fie semnat de către elaboratorul documentației tehnico-economice. Devizul general trebuie sa fie semnat și de reprezentantul legal sau de o persoană împuternicită special în acest sens;
* Expertiza tehnică a clădirii, dacă este cazul;
* Autorizația de construire (dacă există) valabilă la data depunerii cererii de finanțare, emisă pentru solicitant. În acest caz, pentru obiectivul de investiții vizat de cererea de finanțare, nu este necesară şi nu se solicită depunerea avizelor, acordurilor, certificatelor, autorizațiilor sau a altor documente, inclusiv cele privind regimul de proprietate/dreptul real principal asupra imobilelor, infrastructurilor sau obiectivelor, care au stat la baza emiterii acesteia. În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire şi corespondența cu obiectivul finanțat şi la semnarea contractului de finanțare. Autorizația de construire va include în mod obligatoriu și lucrările de demolare, acolo unde este cazul;
* În cadrul documentației tehnico-economice trebuie oferite toate informațiile necesare referitoare la componentele specifice domeniului tehnologiei informației și comunicațiilor prevăzute în proiect (ex. funcționalități, arhitecturi sisteme/aplicații informatice, tehnologii utilizate) cu indicarea documentului prin care se face dovada avizării (a se vedea și conținutul cadru aferent documentației tehnico-economice conform HG nr. 941/2013, cu modificările și completările ulterioare);
* Devizul general (parte componentă a studiului de fezabilitate) pentru proiectele care au componente de IT C în conformitate cu HG nr. 941/2013, cu modificările și completările ulterioare – a se vedea structura devizului general din legislația în vigoare privind aprobarea conținutului-cadru al documentației tehnico-economice aferente, precum și a structurii și metodologiei de elaborare a devizului general pentru componentele specifice domeniului tehnologiei informației și comunicațiilor. Devizul general trebuie să fie semnat de către elaboratorul documentației tehnico-economice și de reprezentantul legal al entității beneficiare de sprijin, sau de o persoană împuternicită special în acest sens;

Pentru a putea fi luate în considerare, documentațiile tehnico-economice care sunt atașate cererii de finanțate vor fi însoțite de proces verbal de recepție/alte documente care dovedesc recepția acestuia.

* Act de reglementare privind derularea procedurii de evaluare a impactului asupra mediului (Clasarea notificării emisă de autoritatea pentru protecția mediului/Decizia etapei de încadrare a proiectului), document obligatoriu la semnarea contractului;
* Hotărârea de aprobare a indicatorilor tehnico – economici ai investiției de către ordonatorul principal de credite
* Pentru toate achizițiile de echipamente și alte tipuri de achiziții, se vor depune minim 2 oferte sau cercetări de piață efectuate de solicitant din surse independente si verificabile: statistici oficiale, standarde de calitate, preturi standard, oferte de piață echipamente, justificări ale costurilor, necesare în procesul de evaluare a rezonabilității costurilor. Prin excepție, în cazuri justificate, se poate accepta fundamentarea costurilor bugetate în baza a mai puțin de 2 oferte (spre exemplu nu există pe piață un număr minim de 2 ofertanți pentru un anumit tip de echipament), sau în cazul în care valoarea estimată a achiziției este mai mică sau egală cu 270.120 lei, fără TVA, pentru produse și servicii (1 singură ofertă).
* Documentele ce dovedesc dreptul de proprietate publică/privată asupra imobilului necesare pentru implementarea proiectului, în cazul proiectelor care vizează lucrări:
  + **Extras de carte funciară** *din care să rezulte intabularea dreptului de proprietate publică/privată/administrare sau a dreptului de superficie/concesiune și absența sarcinilor incompatibile cu investiția, emis cu maxim 30 de zile înainte de depunerea cererii de finanțare;*
  + **Actul juridic** *prin care se conferă dreptul de administrare sau dreptul de superficie/ concesiune pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare;*
  + **Planul de amplasament vizat de OCPI** *pentru imobilele pe care se propune a se realiza investiția în cadrul proiectului, plan în care să fie evidențiate numerele cadastrale (în cazul în care acestea nu sunt evidențiate în anexa la extrasul de carte funciară).*

Se poate accepta ca înscrierea dreptului de proprietate publică să fie provizorie, urmând ca, în eventualitatea semnării contractului de finanțare, beneficiarul/partenerul să finalizeze demersurile necesare obținerii înscrierii definitive a dreptului de proprietate și să facă dovada, prin transmiterea unui extras de carte funciară actualizat, într-un termen de maxim 12 luni de la data intrării în vigoare a contractului de finanțare, sub sancțiunile prevăzute în cadrul acestuia. Neîndeplinirea cerinței conduce la rezilierea de drept a contractului de finanțare.

* **Documentele ce dovedesc dreptul de proprietate publică/privată asupra imobilului (teren/clădire) necesare pentru implementarea proiectului, în cazul proiectelor care vizează exclusiv, acțiuni de dotări:**
  + **Extras de carte funciară** din care să reiasă înscrierea dreptului de proprietate publică/privată/administrare sau dreptului de superficie/concesiune, *emis cu maxim 30 de zile înainte de depunerea cererii de finanțare*
  + **Actul juridic prin care se conferă dreptul de administrare/superficie/concesiune/de folosință** pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare
  + **Plan de amplasament vizat de OCPI**, **pentru** imobilele în care se vor instala și pune în funcțiune echipamentele achiziționate în cadrul proiectului, plan în care să fie evidențiate numerele cadastrale *(în cazul în care acestea nu sunt evidențiate în anexa la extrasul de carte funciară*).

Titularul oricărui alt drept real/ creanță nu va fi admis la finanțare. Astfel, pentru aceste proiecte nu sunt acceptate alte drepturi asupra infrastructurii (teren și clădire) sau un contract de închiriere/ comodat/ cesiune.

De asemenea, în cadrul acestui apel de proiecte, închirierea/darea în folosință gratuită/concesiunea unor suprafețe din imobil, cu condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului, nu se consideră sarcină sau interdicție care afectează implementarea proiectului și nu conduce la respingerea cererii de finanțare din procesul de evaluare, selecție și contractare.

**Alte documente:**

* Mandatul/ împuternicirea în numele reprezentantului legal pentru semnarea anumitor anexe/ secțiuni la cererea de finantare, dacă este cazul;
* Documentația aferentă procesului de selecție a partenerilor privați, acolo unde este cazul. Se va anexa la cererea de finanțare, toate documentele care au stat la baza derulării procesului de selecție a partenerilor privați, de la anunțul și dovada publicării acestuia până la raportul final al procesului de selecție;
* Situațiile financiare anuale ale solicitantului și partenerilor;
* CV-uri ale echipei de implementare. Se vor depune fișele de post și/sau CV-urile pentru membrii echipei de implementare, (dacă aceștia se cunosc la momentul depunerii cererilor de finanțare)
* Alte documente necesare procesului de evaluare (spre ex. Documente care atestă experiența cercetătorului în domeniul vizat de proiect).

Documentele solicitate odată cu depunerea cererii de finanțare trebuie să se încadreze în valabilitatea stabilită de normele naționale în vigoare, acolo unde este cazul. Acestea se vor semna electronic și vor fi încărcate în format .pdf în sistemul informatic.

* 1. **Aspecte administrative privind depunerea cererii de finanțare**

Cererile de finanțare se depun exclusiv prin intermediul aplicației MySMIS2021/SMIS2021+ prin completarea și transmiterea acesteia integral, inclusiv prin încărcarea documentelor menționate în secțiunea 7.4.

Toate cererile de finanțare transmise în alt mod și/sau toate documentele aferente unei cereri de finanțare transmise în alt mod și nu prin sistemul informatic MySMIS2021, nu vor fi luate în considerare în procesul de evaluare și selecție.

Documentele încărcate în aplicația MySMIS2021/SMIS2021+, ca parte integrantă a cererii de finanțare, trebuie să fie lizibile și complete.

Unele anexe vor fi solicitate la momentul depunerii cererii de finanțare (a se vedea secţiunea 7.4), iar altele la momentul contractării (secţiunea 7.6). Toate acestea vor fi parte integrantă din cererea de finanțare. Documentele care apar atât în cadrul secțiunii 7.4 cât și a secțiunii 7.6, sunt documente ce vor fi actualizate în urma procesului de evaluare și selecție, dacă este cazul.

Toate cererile de finanțare care nu derivă din fișele de proiect, transmise în alt mod și/sau toate documentele aferente unei cereri de finanțare transmise în alt mod nu vor fi luate în considerare în procesul de evaluare și selecție.

* 1. **Anexele și documente obligatorii la momentul contractării**

În conformitate cu prevederile art. 11, capitolul V - Contractarea proiectelor din Ordonanța de Urgență a Guvernului nr.23/2023, cu modificările și completările ulterioare, **netransmiterea , de către solicitant, a unuia dintre documentele obligatorii solicitate, în termenul maxim de 15 zile lucrătoare** de la primirea solicitarii AM PS pentru transmiterea documentelor solicitate în etapa de contractare, adusă la cunoștința solicitantului prin aplicația informatică MySMIS2021/SMIS2021+, **atrage automat respingerea cererii de finanțare și încetarea procesului de contractare.**

**Documentele solicitate în etapa de contractare trebuie să se încadreze în valabilitatea stabilită de normele naționale în vigoare, acolo unde este cazul. Acestea se vor semna electronic și vor fi încărcate în format .pdf în sistemul informatic.**

În etapa de contractare a proiectului este obligatorie depunerea următoarelor documente:

**Anexe:**

* **Anexa 11:** Plan de Monitorizare (forma finală după parcurgerea procesului de evaluare a cererii de finanțare);
* **Certificat de atestare fiscală**, referitor la obligațiile de plată la bugetul local, precum și la bugetul de stat din care să reiasă că solicitantul și-a achitat obligațiile de plată nete la bugetul de stat și respectiv bugetul local, în cuantumul stabilit de legislația în vigoare. Certificatul de atestare fiscală trebuie să fie în termen de valabilitate;
* **Certificatul de cazier fiscal al solicitantului**. Certificatul de cazier fiscal trebuie să fie în termen de valabilitate, conform prevederilor art. 9 din alin. (7) din OG nr. 39/2015 privind cazierul fiscal, cu modificările și completările ulterioare;
* Situațiile financiare anuale ale solicitantului și partenerilor (Situatiile financiare pentru ultimii 2 ani).
* Avizul CTE al Autorității pentru Digitalizarea României, pentru proiectele care au componente sau sisteme IT C și vizează tehnologii digitale;
* CV Manager proiect și documente justificative (în cazul în care nu au fost depuse la momentul depunerii cererii de finanțare);
* Formular de identificare financiară;
* Graficul cererilor de prefinanțare/ plată/ rambursare;
* Documentele ce dovedesc dreptul de proprietate publică/privată asupra imobilului necesare pentru implementarea proiectului, în funcție de specificitatea acestuia:
  + **Extras de carte funciară** *din care să rezulte intabularea dreptului de proprietate publică/privată/administrare sau a dreptului de superficie/concesiune și absența sarcinilor incompatibile cu investiția, emis cu maxim 30 de zile înainte de depunerea cererii de finanțare* (numai în cazul în care au intervenit modificări de la data depunerii cererii de finanțare);
  + **Actul juridic** *prin care se conferă dreptul de administrare/dreptul de superficie/ concesiune/de folosință pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare;*
  + **Planul de amplasament vizat de OCPI** *pentru imobilele pe care se propune a se realiza investiția în cadrul proiectului/* *în care se vor instala și pune în funcțiune echipamentele achiziționate în cadrul proiectului, plan în care să fie evidențiate numerele cadastrale (în cazul în care acestea nu sunt evidențiate în anexa la extrasul de carte funciară).*

**Alte documente:**

* Alte documente necesare a fi depuse ca urmare a finalizării procesului de evaluare tehnică și financiară (inclusiv documente al căror termen de valabilitate a expirat la data finalizării evaluării și pentru care este necesară prezentarea dovezii valabilității acestora și în etapa de contractare).
  1. **Renunțarea la cererea de finanțare**

În situația renunțării la solicitarea finanțării, solicitantul va trebui să transmită o cerere către AM PS. Renunțarea la cererea de finanțare se va face numai de către reprezentantul legal/ persoana împuternicită al/a solicitantului/liderului de parteneriat în mod expres prin mandat special/împuternicire specială. Retragerea solicitării de finanțare depuse se va realiza prin sistemul prin care cererea de finanțare a fost depusă, respectiv MySMIS2021/SMIS2021+. Documentația cererii de finanțare depuse, va fi arhivată corespunzător procedurilor specifice.

Procedura de renunțare la cererea de finanțare depusă, anterior menționată, se aplică pentru toate etapele procesului de evaluare, selecție și contractare.

1. **PROCESUL DE EVALUARE, SELECȚIE ȘI CONTRACTARE A PROIECTELOR**

Procesul de evaluare și selecție se realizează în conformitate cu prevederile art. 69, art. 72, art. 73 ale Regulamentului (UE) nr. 2021/1060, consolidat

Ulterior depunerii, cererile de finanțare vor intra în etapele de conformitate administrativă, evaluare și selecție în urma cărora vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare sunt admise și se încadrează în alocarea apelului de proiecte respectiv.

Calculul termenelor se realizează în conformitate cu prevederile OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, cu modificările și completările ulterioare, precum și regulile aplicabile prevăzute în Codul Civil prin Legea nr. 287/2009, republicată cu modificările si completările ulterioare.

* 1. **Principalele etape ale procesului de evaluare, selecție și contractare**

Principalele etape ale procesului de evaluare, selecție și contractare sunt:

* Conformitate administrativă reflectată prin Declarația unică (Anexa 1);
* aplicarea grilei cu criterii de evaluare tehnică și financiară - Criterii de evaluare tehnică și financiară - Anexa 5;
* Contractarea proiectelor care include etapa de verificarea a conditiilor de eligibilitate asumate prin declaratia unica, conform (Anexa 6)
  1. **Conformitate administrativă – Declarația Unică**

În cazul în care cererea de finanțare îndeplinește criteriile de depunere (dată, oră şi modalitate de depunere), aceasta intră în etapa de conformitate administrativă.

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin Declarația unică a solicitantului/ partenerului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, în etapa de contractare dovada îndeplinirii condițiilor de eligibilitate prevăzute de Ghidul Solicitantului, prin documente justificative.

Astfel, verificarea conformității administrative este complet digitalizată, respectiv este realizată în mod automat prin sistemul informatic MySMIS2021, pe baza declarației unice generată de sistemul informatic MySMIS 2021.

* **Declarația Unică a solicitantului**

Se va transmite Declarația unică pentru solicitant. În cazul proiectelor implementate în parteneriat:

* fiecare partener va completa declarația unică, care va fi semnată cu semnătură electronică extinsă de către reprezentantul legal al partenerului;
* pentru liderul de parteneriat, declarația unică va fi generată de sistemul informatic doar după ce declarațiile unice ale partenerilor au fost semnate electronic de către reprezentanții legali ai acestora.

După verificarea digitalizată a conformității administrative, sistemul informatic MySMIS2021 va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea, în mod automat, a unei notificări prin intermediul aplicației. În cazul în care sistemul informatic MySMIS2021 emite o notificare de neconformitate, nu va fi demarată etapa de evaluare tehnică și financiară.

* 1. **Etapa de evaluare preliminară – dacă este cazul (specific pentru intervențiile FSE+)**

În cadrul prezentului apel nu se aplică mecanismul de evaluare preliminară, intervențiile vizate fiind de tip FEDR.

* 1. **Evaluarea tehnică și financiară. Criterii de evaluare tehnică și financiară**

Evaluarea tehnică și financiară se efectuează de către comisiile de evaluare stabilite la nivelul autorității de management pe baza documentelor depuse în sistemul informatic MySMIS2021 la cererea de finanțare și conform criteriilor de evaluare tehnică și financiară incluse în Ghidul solicitantului.

Evaluarea tehnică și financiară va permite aprecierea gradului în care proiectul răspunde obiectivelor priorității, a oportunității investiției propuse, a maturității și eficienței financiare, **operaționalizării, sustenabilității și impactului investiției** etc. și se va realiza în baza grilei de evaluare, care reprezintă Anexa 5 la prezentul ghid.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Criteriile de evaluare tehnică și financiară aplicabile prezentului apel de proiect sunt cuprinse în Anexa 5: Criterii de evaluare tehnică și financiară la Ghidul Solicitantului.

Pentru proiectele la care s-a anexat ca și documentație tehnico-economică SF/PT/DALI, inclusiv SF pentru proiectele care au componente sau sisteme TIC în etapa de evaluare tehnică și financiară se va completa de către evaluator *Grila de analiză a conformității SF/PT/DALI/mixt (Anexa 15/16/17/18/20 după caz).*

Bifarea cu NU a unor criterii din *Grila de analiză a conformității SF/ DALI/mixt* la finalizarea procesului de evaluare tehnică și financiară, conduce la respingerea cererii de finanțare, după solicitarea de clarificări.

Pe parcursul procesului de evaluare tehnică şi financiară, comisia de evaluare poate solicita clarificări, cu respectarea cerinţelor şi a termenelor stabilite prin procedurile operaţionale, cu condiţia ca prin clarificările solicitate să nu fie încălcate principiile tratamentului egal şi nediscriminării. Termenul curge din ziua lucrătoare imediat următoare transmiterii solicitării prin sistemul electronic. Clarificările se vor transmite urmând modalitatea descrisă în manualul MySMIS2021/SMIS2021+.

În lipsa transmiterii unor răspunsuri la clarificările solicitate, AM PS, după caz, va analiza cererea de finanțare pe baza informațiilor existente.

Experții evaluatori pot recomanda modificarea bugetului proiectului în sensul reducerii valorii cheltuielilor eligibile, astfel evaluatorii pot aplica corecții/ ajustări bugetare.

Ajustările/ corecțiile bugetare se realizează de echipa de evaluare doar în urma transmiterii solicitării de clarificări și analizării răspunsului primit de la solicitant (cu excepția cheltuielilor neeligibile pe care solicitantul le-a încadrat greșit ca eligibile și/sau a depășirii plafoanelor, care pot fi corectate sau diminuate, fără să fie solicitată nicio clarificare).

În cazul în care solicitantul nu este de acord cu ajustările /corecțiile bugetare, are posibilitatea de a formula contestație potrivit prevederilor prevăzute în prezentul Ghid, subcap. 8.8.Contestații.

Termenele din cadrul prezentului ghid pot fi suspendate de către AM PS în cazul în care, pe parcursul procesului de evaluare și selecție, apar probleme de legalitate, regularitate, conformitate care să afecteze verificarea.

* 1. **Aplicarea pragului de calitate**

În cadrul prezentului apel, se aplică pragul minim de calitate, precum și praguri minime la nivelul fiecărui criteriu de selecție, după cum urmează:

|  |  |  |
| --- | --- | --- |
| **Criteriu de evaluare și selecție** | **Punctaj maxim** | **Punctaj minim** |
| Contribuția si relevanța proiectului la realizarea obiectivului specific RSO 1.6 și la atingerea obiectivelor strategiilor vizate | 30 | 18 |
| Maturitatea și calitatea proiectului | 10 | 5 |
| Eficacitatea proiectului | 22 | 14 |
| Eficienta proiectului | 15 | 9 |
| Inovare | 8 | 4 |
| Contribuția proiectului la respectarea principiilor orizontale | 6 | 4 |
| Operaționalizarea, sustenabilitatea și impactul investiției | 9 | 6 |
| **Total** | **100** | **60** |

**Pragul minim de calitate de 60 puncte**, precum și punctajele minime la nivelul fiecărui criteriu reprezintă condiții obligatorii pe care cererea de finanțare trebuie să le îndeplinească pentru a fi selectată și pentru a intra în procesul de contractare.

În această etapă, proiectul va fi notat pentru fiecare subcriteriu al grilelor de evaluare și selecție, în conformitate cu prevederile ghidurilor solicitantului specifice apelurilor de proiecte. Proiectele pot să obțină un punctaj de la 0 la 100, însă pentru acordarea finanțării proiectul trebuie să obțină un punctaj minim de 60 de puncte (prag de calitate), pentru garantarea unui anumit grad de pregătire.

Punctajul pe fiecare criteriu în parte se calculează prin însumarea punctajelor acordate tuturor subcriteriilor care îl compun. Punctajul total acordat proiectului reprezintă suma punctajelor acordate celor 7 criterii. Dacă proiectul nu obține punctajul minim alocat fiecărui criteriu și punctajul minim total de 60 puncte, acesta va fi respins.

**Pentru propunerile de proiecte depuse în cadrul Priorității 9 STEP, Notarea cu 0 a unuia din subcriteriile care vizează obiectivul și cerințele STEP, aferent criteriului Relevanța și contribuția proiectului la realizarea obiectivului specific și la obiectivul și condițiile STEP va conduce la respingerea proiectului.** **De asemenea, notarea cu 0 a subcriteriului care vizează *Modul în care proiectul descrie că sprijină domeniul medical*, aferent criteriului Inovare, va conduce la respingerea proiectului.**

* 1. **Aplicarea pragului de excelență**

În cadrul prezentului apel nu se aplică mecanismul de prag de excelență.

* 1. **Notificarea rezultatului evaluării tehnice și financiare.**

Rezultatul evaluării tehnice și financiare se comunică solicitantului/liderului de parteneriat, în format electronic, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte.

Evaluarea tehnico-financiară se realizează de AM PS, în conformitate cu criteriile de evaluare tehnică și financiară prevăzute în Ghidul Solicitantului, pentru cererea de finanțare depusă de către solicitant, în termen estimat de maximum 60 de zile calendaristice de la închiderea apelului de proiecte.

* 1. **Contestații**

Solicitantul poate contesta rezultatul evaluării tehnice și financiare în termen de 30 zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+, în conformitate cu prevederile art. 7 din Legea nr. 554/2004.

Contestația trebuie să cuprindă cel puțin următoarele elemente:

1. datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;
2. datele de identificare ale reprezentantului legal al solicitantului;
3. obiectul contestației;
4. criteriul/criteriile contestate;
5. motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;
6. semnătura reprezentantului legal/împuternicit al solicitantului.

Contestația trebuie sa vizeze explicit criterii din grila de evaluare. Vor fi reevaluate doar criteriile contestate.

Comitetul de Soluționare a Contestațiilor va respinge automat contestația dacă nu sunt îndeplinite condițiile privind termenul de depunere, obiectul și cuprinsul acesteia, fără a se cerceta motivele de drept și de fapt invocate.

Contestația poate fi retrasă de contestatar până la soluționarea acesteia, prin intermediul sistemului informatic MySMIS2021. Dacă aplicația electronică nu permite acest lucru,

prin solicitarea în scris de retragere a contestației la AM PS.

**Contestaţia asupra procesului de evaluare tehnică și financiară semnată de o altă persoană decât reprezentantul legal și/sau persoana împuternicită expres de către acesta, nu va fi analizată.**

Termenul maxim de soluționare a unei contestații este de 30 zile calendaristice, calculat de la data înregistrării acesteia la autoritatea de management, dată care nu poate depăşi 5 zile lucrătoare de la data transmiterii contestaţiei prin sistemul informatic MySMIS2021.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

* 1. **Contractarea proiectului** 
     1. **Verificarea îndeplinirii condițiilor de eligibilitate**

Intrarea în etapa de contractare este adusă la cunoștința solicitantului, prin aplicația informatică MySMIS2021/SMIS2021+, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații, după caz.

În etapa de contractare, solicitantului i se va solicita de către AM PS, prin sistemul informatic MySMIS2021/SMIS2021+, să facă dovada celor declarate prin Declarația Unică, respectiv să prezinte documentele suport prin care fac dovada îndeplinirii tuturor criteriilor de eligibilitate în *Anexa 6 Grila de verificare a eligibilității cererilor de finanțare.* Dacă în etapa de contractare solicitantul nu face dovada îndeplinirii cerințelor conform declarației unice prezentată în etapa de depunere a cererii de finanțare, până la termenul stabilit de către AM PS, precum si a criteriilor prevăzute în Anexa 6 *Grila de verificare a eligibilității cererilor de finanțare* (etapa contractare) este declarat respins.

Solicitantul va avea la dispoziție 15 zile lucrătoare de la primirea solicitarii AM PS, pentru transmiterea documentelor solicitate în etapa de contractare, sub sancțiunea respingerii cererii de finanțare. Prin excepţie, acest termen poate fi prelungit o singură dată de către AM PS în baza unei justificări fundamentate.

Nu vor fi solicitate documentele verificate deja în procesul de evaluare tehnică și financiară, și pentru care AM PS a considerat că îndeplinesc condițiile de formă și conținut necesare pentru trecerea în etapa de contractare, cu excepția documentelor pentru care este necesară prezentarea dovezii valabilității acestora și în etapa de contractare, precum și a documentelor pentru care se constată erori materiale.

Nu vor fi solicitate documente și informații necesare în vederea confirmării realității informațiilor din declarația unică depusă de către solicitant pe care AM PS le poate obține în mod direct în baza consimțământului solicitantului/liderului de parteneriat, după caz, cu respectarea prevederilor legale privind protecția datelor personale, din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021/SMIS2021+ cu baze de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene.

Pentru acele situații în care obținerea datelor și informațiilor respective nu este posibilă sau informațiile nu corespund cu cele furnizate de solicitant, AM PS are obligația de a solicita clarificări solicitantului și documentele doveditoare.

**AM PS poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitantul are obligația să răspundă la clarificări în termenul stabilit de autoritatea de management/organismul intermediar care nu poate depăşi 15 zile lucrătoare calculat de la data primirii solicitării de clarificări, sub sancțiunea respingerii cererii de finanțare.**

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitările de clarificări, a informațiilor și documentelor care pot fi accesate, obținute sau puse la dispoziția OIC/AM PoS din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

În cazuri excepționale și pentru motive independente de solicitant, lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare nu pot depăși 45 de zile calendaristice.

Perioada de verificare a îndeplinirii criteriilor de eligibilitate, inclusiv perioada de solicitare de clarificări pentru emiterea deciziei de aprobare a finanțării, respectiv decizia de respingere a cererii de finanțare, precum și încheierea contractului de finanțare nu poate depăși 60 de zile calendaristice de la data la care solicitantul a luat cunoștință pentru trecerea în etapa de contractare.

* + 1. **Decizia de acordare/respingere a finanțării**

Urmare a verificării îndeplinirii condițiilor de eligibilitate AM PS va emite decizia de aprobare a finanțării sau decizia de respingere a finanțării. În baza deciziei de aprobare a finanțării AM PS va proceda la încheierea contractului de finanțare.

AM PS emite decizia de respingere a cererii de finanțare, conform procedurii proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:

* solicitantul nu face dovada că cele declarate prin declarația unică sunt conforme cu realitatea și corespund cerințelor din ghidul solicitantului;
* solicitantul nu răspunde în termenele stabilite de către AM PS, pentru transmiterea documentelor solicitate în etapa de contractare, respectiv solicitarea de clarificari.

Decizia de respingere a finanțării unui proiect se aduce la cunoștința solicitantului prin sistemul informatic MySMIS2021/SMIS2021+. Împotriva deciziei de respingere a finanțării se poate formula contestație pe cale administrativă la AM PS în termen de 30 zile calendaristice, calculat de la data primirii acesteia prin sistemul informatic MySMIS2021/SMIS2021+. Contestațiile depuse după termenul de 30 de zile menționat vor fi respinse.

Contestația va fi soluționată de către Comitetul de soluționare a contestațiilor din cadrul AM PS în termen de 30 zile calendaristice calculat de la data înregistrării acesteia la autoritatea de management/organismul intermediar, dată care nu poate depăşi 5 zile lucrătoare de la data transmiterii contestaţiei prin sistemul informatic MySMIS2021/SMIS2021+.

În cazul admiterii contestației ca rezultat al reverificării modului de îndeplinire a condițiilor de eligibilitate, AM PS poate decide anularea deciziei de respingere a finanțării și, după caz, emiterea deciziei de selectare și semnarea contractului de finanțare, având în vedere considerentele deciziei de soluționare a contestației.

* + 1. **Definitivarea planului de monitorizare al proiectului**

Planul de monitorizare a proiectului, anexă la contractul de finanțare, stabilește indicatorii de etapă care se vor monitoriza de către autoritatea de management, după caz, pe parcursul implementării proiectului, modul de verificare al acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului.

În etapa de contractare va fi definitivat Planul de monitorizare a proiectului, anexă la contractul de finanțare al cărui model a fost aprobat prin Ordinul ministrului investițiilor și proiectelor europene nr. 2041/2023.

Planul de monitorizare al proiectului se elaborează conform Anexei ......... la prezentul ghid al solicitantului. În cadrul acestuia vor fi prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora.

În funcție de tipologia proiectelor, solicitanții își vor stabili indicatorii de etapă aplicabili, stabilindu-și termenele de realizare, fără însă a depăși termenul maxim de implementare a proiectului.

Indicatorii de etapă se corelează cu activitatea de bază declarată de beneficiar în cererea de finanțare, precum şi cu rezultatele așteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare.

* + 1. **Semnarea contractului de finanțare/emiterea deciziei de finanțare**

Contractul de finanțare, aprobat prin ordinul Ordinul ministrului investițiilor și proiectelor europene nr. 2041/25.05.2023 va fi semnat de MIPE/AM PS, în calitate de Autoritate de Management pentru Programul Sănătate și solicitant/lider de parteneriat.

Formularul cererii de finanțare completat și anexele la aceasta vor face parte integrantă din contractul de finanțare.

Condițiile Specifice ale contractului de finanțare, anexă la contractul de finanțare și Anexa nr. 19 la prezentul ghid, completează și detaliază modul de aplicare a Condițiilor generale ale contractului de finanțare.

1. **ASPECTE PRIVIND CONFLICTUL DE INTERESE**

La elaborarea cererii de finanțare precum si pe toată perioada implementării proiectului, beneficiarii finanțării (liderul și partenerii) vor trebui să respecte prevederile legale europene și naționale în vigoare referitoare la conflictul de interese şi regimul incompatibilităţilor.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, u**n conflict de interese** există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.În acest sens, orice situație care împiedică beneficiarul/partenerii de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.

Prevederile prezentei secțiuni li se aplică beneficiarului, partenerilor, subcontractorilor, furnizorilor şi angajaților beneficiarului/partenerului şi altor persoane juridice publice sau private, în cazul în care acestea sunt implicate în activităţi care pot fi încadrate în execuţia, auditarea sau controlul bugetului Uniunii Europene, precum și angajaților AM PS si persoanelor fizice sau juridice care desfăşoară activităţi externalizate pentru AM PS, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.

În sensul aspectelor menționate mai sus, beneficiarii finanțării (liderul și partenerii acestuia) se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene si naționale:

* articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* Capitolul II, Secțiunea a 2-a Reguli în materia conflictului de interese, din OUG nr. 66/2011 privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naționale aferente acestora, cu modificările și completările ulterioare;
* Titlul IV, Capitolul II din Legea nr.161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;
* capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice;
* Comunicarea Comisiei - Orientări privind evitarea și gestionarea conflictelor de interese în temeiul Regulamentului financiar.
* Solicitanții/beneficiarii vor lua măsuri de prevenire apariția situațiilor de conflict de interese și în ceea ce privește identificarea și selectarea partenerilor întreprinderi/IMM-uri care sunt implicați în implementarea proiectului.

Solicitanții/beneficiarii trebuie să întreprindă toate diligențele necesare pentru a identifica și evita orice conflict de interese şi să informeze AM PS, în termen de maximum 3 (trei) zile lucrătoare de la luarea la cunoștință, în legătură cu orice situație care dă naștere sau este posibil să dea naștere unui astfel de conflict. În cazul apariţiei riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui şi să informeze în scris AM PS.

În sensul aspectelor menționate mai sus, beneficiarii se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative/ ghiduri europene și naționale:

* articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* Capitolul II, Secțiunea a 2-a Reguli în materia conflictului de interese, din O.U.G. nr. 66/2011 privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naționale aferente acestora, cu modificările și completările ulterioare;
* Titlul IV, Capitolul II din Legea nr.161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;
* capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice;
* Comunicarea Comisiei - Orientări privind evitarea și gestionarea conflictelor de interese în temeiul Regulamentului financiar.

AM PoS/ OIC își rezervă dreptul de a verifica orice situații care dau naștere sau este posibil să dea naștere unei situații de incompatibilitate/unui conflict de interese și de a lua măsurile necesare impuse de legislația aplicabilă, dacă este cazul.

1. **ASPECTE PRIVIND PRELUCRAREA DATELOR CU CARACTER PERSONAL**

Parlamentul European și Consiliul au adoptat, în data de 27 aprilie 2016, Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor RGPD).

Regulamentul (UE) 2016/679 impune un set unic de reguli în materia protecției datelor cu caracter personal, cu accent pe transparența față de persoana vizată și responsabilizarea operatorului de date vis a vis de modul în care acesta prelucrează datele cu caracter personal. Regulamentul (UE) 2016/679 stabilește o serie de garanții specifice pentru protecția cât mai eficientă a vieții private a minorilor, în special în mediul on-line. De asemenea, Regulamentul consolidează drepturile garantate persoanelor vizate și introduce noi drepturi: dreptul la portabilitatea datelor și dreptul la restricționarea prelucrării.

RGPD se aplică:

* prelucrării datelor cu caracter personal în cadrul activităților derulate la sediul unui operator sau al unei persoane împuternicite de operator pe teritoriul Uniunii, indiferent dacă prelucrarea are loc sau nu pe teritoriul Uniunii;
* prelucrării datelor cu caracter personal ale unor persoane vizate care se află în Uniune de către un operator sau o persoană împuternicită de operator care nu este stabilit (ă) în Uniune, atunci când activitățile de prelucrare sunt legate de oferirea de bunuri sau servicii unor astfel de persoane vizate în Uniune, indiferent dacă se solicită sau nu efectuarea unei plăți de către persoana vizată; sau legate de monitorizarea comportamentului lor dacă acesta se manifestă în cadrul Uniunii.

Principalele obligații pentru operatorii de date în aplicarea RGPD sunt:

* desemnarea unui responsabil cu protecția datelor (Art. 37-39 din Regulamentul general privind Protecția Datelor);
* cartografierea prelucrării de date cu caracter personal;
* monitorizarea acțiunilor care trebuie întreprinse;
* gestionarea riscurilor (în cazul în care au fost identificate prelucrări de date cu caracter personal susceptibile de a prezenta riscuri ridicate pentru drepturile și libertățile persoanelor fizice, operatorul va efectua o evaluare a impactului asupra protecției datelor, în condițiile art. 35 din Regulamentul General privind Protecția Datelor).
* respectarea tuturor normelor legislative privind Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor RGPD), prevederi transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Depunerea cererii de finanțare reprezintă un angajament ferm privind acordul solicitantului, în nume propriu și/sau pentru interpuși, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

1. **ASPECTE PRIVIND MONITORIZAREA TEHNICĂ ȘI RAPOARTELE DE PROGRES**

În intervalul dintre doi indicatori de etapă consecutivi, autoritatea de management monitorizează proiectul în cauză pe baza rapoartelor de progres şi a vizitelor de monitorizare, putând utiliza, în funcție de specificul proiectului, un sistem specific de repere intermediare şi instrumente de monitorizare detaliate în procedurile operaționale ale autorității de management care să permită evaluarea permanentă a evoluției progresului implementării proiectului şi posibile abateri de la graficul de implementare sau de natură să afecteze atingerea indicatorilor de realizare şi de rezultat.

* 1. **Rapoartele de progres**

Una dintre activitățile de monitorizare tehnică a proiectului se realizează prin analiza rapoartelor de progres elaborate de beneficiar și a documentelor justificative care însoțesc raportul de progres.

Raportul de progres se generează prin sistemul informatic MySMIS2021/SMIS2021+ de către beneficiar şi se transmite în termen de 30 de zile de la finalizarea perioadei de raportare.

Rapoartele de progres transmise de beneficiar conțin informații privind stadiul implementării proiectului, modul de desfășurare a activităților prevăzute în cererea de finanțare, rezultatele obținute, indicatorii de realizare și/sau de rezultat realizați până la momentul raportării, stadiul/realizarea indicatorilor de etapă, aspecte de mediu (DNSH) și eventualele probleme întâmpinate pe parcursul implementării.

La finalizarea perioadei de implementare a proiectului, beneficiarul are obligația de a depune un Raport de progres final. Rapoartele de progres finale se vor transmite la AM PS prin sistemul informatic MySMIS2021/SMIS2021+ și vor fi însoțite de documente care certifică finalizarea implementării proiectului.

În perioada de durabilitate, beneficiarul transmite anual rapoartele de durabilitate prin sistemul informatic MySMIS2021/SMIS2021+. Raportul de durabilitate va prezenta situația investiției și atingerea indicatorilor de rezultat, precum și sustenabilitatea proiectului.

Conținutul cadru al raportului de progres este prevăzut în anexa nr. 5 la Ordinul nr. 1.777/3.05.2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) si (3), art.7 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027.

AM PS verifică rapoartele de progres disponibile în aplicația informatică MySMIS 2021/SMIS2021+ și documentele justificative care le însoțesc, în scopul urmăririi progresului proiectelor și a stadiului îndeplinirii indicatorilor de realizare și rezultat, al respectării planului de monitorizare a proiectului.

În conformitate cu art. 49, alin. (3), lit. a) al Regulamentului UE de stabilire a dispozițiilor comune nr. 2021/1060, beneficiarii proiectelor finanțate în cadrul prezentului apel au obligativitatea furnizării informațiilor necesare referitoare la beneficiarii reali, definiți de art. 3, alin. (6) al Directivei (UE) 2015/849. Modalitatea de raportare va fi prezentată de către Autoritatea de Management în cadrul Manualului beneficiarului.

Datele referitoare la contractanți, beneficiarii reali ai contractanților sau ai sub-contractanților, sunt necesare numai în cazul costurilor directe, în care beneficiarul sau alte entități implementează operațiunea (sau o parte din aceasta), în conformitate cu normele Uniunii în materie de achiziții publice (chiar dacă se utilizează opțiuni de costuri simplificate), precum și, după caz, sub-contractanților acestora, numai la primul nivel de subcontractare, numai în situația în care sunt înregistrate informații cu privire la un contractant și doar pentru subcontractele cu o valoare totală de peste 50.000 EUR. Nu este necesară colectarea acestor date pentru contractele de achiziții publice finanțate din costuri indirecte, pe bază de opțiuni de costuri simplificate.

* 1. **Vizitele de monitorizare**

Raportul de vizită se elaborează de AM PS, după caz, prin sistemul informatic MySMIS2021/SMIS2021+, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului.

Vizitele de monitorizare pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare, pe perioada în care beneficiarul/liderul de parteneriat au obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioare.

Conținutul cadru al raportului de vizită este prevăzut în anexa nr. 6 la Ordinul nr. 1.777/3.05.2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) si (3), art.7 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027.

* 1. **Mecanismul specific indicatorilor de etapă. Planul de monitorizare**

Procesul de monitorizare se realizează pe baza contractului de finanțare și a anexelor la acesta, în condițiile prevederilor Ordonanței de urgență nr. 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, cu modificările și completările ulterioare.

Instrumentul principal utilizat în activitățile de monitorizare a proiectelor este reprezentant de Planul de monitorizare a proiectului, parte a contractului de finanțare. Planul de monitorizare al proiectului poate face obiectul unor modificări prin act adițional la contractul de finanțare.

Planul de monitorizare cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora.

În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar AM PS verifică şi confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar. Dacă indicatorii de etapă sunt definiţi în strictă corelare cu activităţile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea, se probează prin raportul de progres şi prin documentele justificative care îl însoţesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM PS poate solicita clarificări sau iniţia o vizită de monitorizare, caz în care se suspendă termenul de validare.

Prin sistemul informatic MySMIS2021/SMIS2021+ se emit atenţionări automate către beneficiar şi AM PS cu cel puţin 10 zile calendaristice înaintea termenului precizat anterior.

În cazul nerespectării termenului de raportare a realizarii indicatorului de etapă prin sistemul informatic MySMIS2021/SMIS2021+ se blochează posibilitatea de încărcare a documentelor. Ulterior, beneficiarul poate solicita, motivat, AM PS deblocarea aplicaţiei pentru încărcarea documentelor justificative care probează realizarea indicatorului de etapă.

În situaţia îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, şi prin rapoartele de progres sau cu ocazia vizitelor de monitorizare, iar AM PS înregistrează în sistemul informatic MySMIS2021/SMIS2021+ îndeplinirea cu întârziere a unui indicator de etapă.

În cazul neîndeplinirii unui indicator de etapă, AM PS sprijină beneficiarul pentru identificarea şi stabilirea de posibile măsuri de remediere şi urmăreşte atingerea indicatorilor de etapă prin activităţile curente de monitorizare, respectiv prin acţiuni şi măsuri consolidate de monitorizare, în funcţie de riscurile identificate.

Cu excepţia primului indicator de etapă, în cazul neîndeplinirii celorlalţi indicatori de etapă la termenele prevăzute în planul de monitorizare, actualizat prin actele adiţionale aprobate, în completarea acţiunilor şi măsurilor consolidate de monitorizare, AM PS poate aplica, în funcţie de analiza obiectivă şi riscurile identificate, în condiţiile prevăzute în contract, următoarele măsuri:

1. întreruperea termenului de plată pentru cererile de plată/cererile de prefinanţare/cererile de rambursare până la îndeplinirea indicatorului de etapă, cu condiţia ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările şi completările ulterioare;
2. respingerea, în tot sau în parte, a cererii de plată/cererii de prefinanţare/cererii de rambursare, în condiţiile art. 25 alin. (5) din Ordonanţa de urgenţă a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);
3. aplicarea unor penalităţi de întârziere, stabilite ca procent din valoarea cererii de plată/cererii de prefinanţare/cererii de rambursare, în funcţie de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanţare, în situaţia neîndeplinirii a 3 indicatori de etapă consecutivi din motive imputabile beneficiarului/liderului de parteneriat şi/sau partenerilor;
4. suspendarea implementării proiectului, până la încetarea cauzelor obiective care afectează derularea activităţilor şi atingerea indicatorilor de etapă;
5. rezilierea contractului de către AM PS;
6. alte măsuri specifice prevăzute de AM PS în contractul de finanţare, cu condiţia ca acestea să nu aducă atingere prevederilor naţionale şi regulamentelor europene aplicabile.

Sumele respinse în condiţiile menționate anterior pot fi incluse de beneficiar şi resolicitate la plată, în condiţiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat şi/sau partenerilor acestuia, precum şi în situaţia unor întârzieri semnificative în îndeplinirea indicatorilor de etapă care afectează substanţial sau fac imposibilă realizarea obiectivelor şi atingerea rezultatelor proiectului asumate prin contractul de finanţare, AM PS poate proceda la rezilierea contractului de finanţare potrivit prevederilor art. 37 şi 38 din Ordonanţa de urgenţă a Guvernului nr. 133/2021, şi recuperarea sumelor deja plătite beneficiarului.

Posibilitatea de aplicare, condiţiile şi modalităţile de aplicare a măsurilor prevăzute pentru nerealizarea indicatorilor de etapă inclusiv, eventualele excepţii de la aplicarea acestora, precum şi alte măsuri specifice pe care le poate aplica autoritatea de management pentru întârzieri şi/sau nerealizări din motive imputabile solicitantului şi/sau partenerilor în atingerea indicatorilor de etapă prevăzuţi în Planul de monitorizare sunt prevăzute explicit în contractul de finanțare. Măsurile pentru neîndeplinirea indicatorilor de etapă se vor aplica gradual.

1. **ASPECTE PRIVIND MANAGEMENTUL FINANCIAR**
   1. **Mecanismul cererilor de prefinanțare**

Cererea de prefinanțare reprezintă cererea depusă de un beneficiar/lider al unui parteneriat, prin care se solicită autorității de management virarea sumelor necesare pentru plata cheltuielilor aferente implementării proiectelor finanțate din fonduri europene, fără depășirea valorii totale eligibile a contractului de finanțare.

Pentru proiectele finanţate din Fondul european de dezvoltare regională, se poate acorda prefinanțare în tranșe de maximum 10% din valoarea eligibilă a contractului de finanțare, fără depășirea valorii totale eligibile a acestuia, beneficiarilor/ liderilor de parteneriat/partenerilor, alții decât cei prevăzuți în OUG nr. 133/2021 la art. 7 alin. (1) - (5), (8) şi (10). Tranșa solicitată, împreună cu soldul nejustificat al prefinanţării prin cereri de rambursare, nu poate depăși procentul indicat anterior.

Beneficiarul/liderul de parteneriat care a depus cerere de prefinanţare conform alin. (1) şi (2) are obligația depunerii unei/unor cereri de rambursare care să cuprindă cheltuielile efectuate din tranșa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranșa de prefinanțare în contul beneficiarului, fără a depăși durata contractului de finanțare.

* 1. **Mecanismul cererilor de plată**

Cererea de plată reprezintă cererea depusă de un beneficiar/lider al unui parteneriat, prin care se solicită autorității de management virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, a facturilor de avans, a statelor privind plata salariilor.

Mecanismul cererilor de plată se aplică beneficiarilor de proiecte finanţate din fonduri europene, alţii decât cei prevăzuţi în OUG 133/2021 la art. 7 alin. (1) - (5), (8) şi (10).

Beneficiarii care primesc finanţare sub incidenţa ajutorului de stat/de minimis li se poate acorda prefinanţare în una sau mai multe tranşe de maximum 40% din valoarea totală a ajutorului, cu condiţia constituirii unei garanţii pentru suma aferentă prefinanţării solicitate prin depunerea unui instrument de garantare emis în condiţiile legii de o societate bancară, de o instituţie financiară nebancară sau de o societate de asigurări, cu respectarea prevederilor art. 91 alin. (5) lit. c) din [Regulamentul (UE) 2021/1.060.](https://www.legisplus.ro/Intralegis6/oficiale/afis.php?f=269730&datavig=2024-01-26&datav=2024-01-26&dataact=&showLM=&modBefore=)

Beneficiarul/liderul de parteneriat/partenerii, alţii decât cei prevăzuţi in OUG 133/2021 la art. 7 şi 8, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată, cel mai târziu până la data depunerii cererii de rambursare aferente cererii de plată.

După încasarea sumelor virate de către autoritatea de management, în termen de maximum 10 zile lucrătoare, beneficiarul/liderul de parteneriat are obligația de a depune cererea de rambursare aferentă cererii de plată la autoritatea de management, în care sunt incluse sumele decontate prin cererea de plată.

* 1. **Mecanismul cererilor de rambursare**

Cererea de rambursare reprezintă cererea depusă de un beneficiar/lider al unui parteneriat prin care se solicită autorității de management virarea sumelor aferente cheltuielilor eligibile, efectuate conform contractului de finanțare sau prin care se justifică utilizarea prefinanţării.

Mecanismele aferente cererilor menționate anterior sunt reglementate în cadrul OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

* 1. **Graficul cererilor de prefinanțare/plată/rambursare**

Finanțarea va fi acordată, în baza cererilor de prefinanțare/rambursare/plată, elaborate și transmise prin sistemul MYSMIS2021/SMIS2021+, în conformitate cu Graficul de depunere a cererilor de prefinanțare/plată/rambursare a cheltuielilor, declarat și actualizat de beneficiar în sistemul MYSMIS2021/SMIS2021+.

Beneficiarul este obligat să respecte depunerea cererilor de prefinantare/plată/rambursare în lunile menționate în cadrul graficului de depunere.

* 1. **Vizitele la fața locului**

Raportul de vizită se elaborează de autoritatea de managemen, prin sistemul informatic MySMIS2021/SMIS2021+, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului.

1. **MODIFICAREA GHIDULUI SOLICITANTULUI** 
   1. **Aspectele care pot face obiectul modificărilor prevederilor ghidului solicitantului**

Prevederile ghidului solicitantului pot face obiectul anumitor modificări21, determinate de:

* modificarea conținutului Programului Sănătate până la data închiderii apelului de proiecte poate determina modificări ale prezentului ghid al solicitantului;
* modificarea prevederilor legale în vigoare care poate determina AM PS să solicite documente suplimentare și/ sau respectarea unor condiții suplimentare față de prevederile prezentului ghid, pentru conformarea cu modificările legislative intervenite. Solicitantul la finanțare are obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid;
* necesitatea de a corecta anumite prevederi ale ghidului care fie nu sunt suficient definite, fie necesită modificări pentru a asigura o mai bună coerență a documentului sau pentru remedierea unor aspecte deficitare;
* modificarea datelor de deschidere și închidere ale apelului de proiecte;
* pentru aplicarea prevederilor subcapitolului 7.1. Completarea formularului cererii, AM PS își rezervă dreptul de a modifica sau de a introduce elemente noi în cadrul ghidului solicitantului de finanțare, prin emiterea de Corrigendum-uri și Instrucțiuni, conform celor precizate la capitolul 13.1. Aspectele care pot face obiectul modificărilor prevederilor ghidului solicitantului, cu mențiunea că în cadrul acestora vor fi precizate dispozițiile tranzitorii cu privire la proiectele aflate în procesul de evaluare, selecție sau contractare. AM PS se va asigura permanent de respectarea principiului privind tratamentul egal și nediscriminatoriu al tuturor solicitanților la finanțare și beneficiarilor de finanțare, precum şi transparența sistemului de evaluare, selecție și implementare prin publicarea pe pagina web a Programului Sănătate https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/programare-ghiduri/ a tuturor modificărilor şi condițiilor suplimentare intervenite ulterior publicării prezentului ghid.

În funcție de modificările intervenite, AM PS se va asigura de respectarea principiului privind tratamentul nediscriminatoriu, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid, precum și termenele aplicabile.

Modificarea Ghidului se va face prin Ordin al ministrului investițiilor și proiectelor europene. Pentru interpretări ale prevederilor cuprinse în Ghidul Solicitantului, adaptări sau aplicări ale modificărilor legislației aplicabile în cadrul Ghidul Solicitantului, AM PS poate emite Instrucțiuni.

* 1. **Condiții privind aplicarea modificărilor pentru cererile de finanțare aflate în procesul de selecție (condiții tranzitorii)**

Pentru aplicarea celor menționate la secțiunea 13.1, AM PS poate emite corrigendum de modificare/completare a prevederilor prezentului ghid, cu mențiunea că, în cadrul corrigendum-urile de modificare/completare a ghidului, vor fi precizate dispozițiile tranzitorii cu privire la proiectul aflat în procesul de evaluare, selecție și contractare.

În funcție de modificările intervenite, AM PS se va asigura de respectarea principiului privind tratamentul nediscriminatoriu al solicitantului la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid, precum și termenele aplicabile.

1. **ANEXE ale Ghidului Solicitantului**

* Anexa 1: Declarația unică
* Anexa 2: Model cerere de finanțare și instrucțiuni de completare
* Anexa 3: Listă de cheltuieli eligibile și neeligibile;
* Anexa 4: Definiții și mod de calcul indicatori;
* Anexa 5: Criterii de evaluare tehnică și financiară;
* Anexa 6: Grila de verificare a eligibilității cererilor de finanțare;
* Anexa 7: Model Plan de afaceri;
* Anexa 8: Metodologia de selecție a partenerilor privați de către organizațiile de cercetare;
* Anexa 9: Cerințe DNSH;
* Anexa 10: Model Acord de parteneriat;
* Anexa 11: Plan de monitorizare;
* Anexa 12: Tabel corelare buget – activități- resurse – articolajutor de stat (acolo unde este cazul);
* Anexa 13: Finanțări anterioare de tip FEDR;
* Anexa 14: Consimțământ privind prelucrarea datelor cu caracter personal;
* Anexa 15: Grilă de analiză a conformității Studiului de fezabilitate;
* Anexa 16: Grilă de verificare PT;
* Anexa 17: Grilă de analiză a conformității documentației de avizare a lucrărilor de intervenții (DALI);
* Anexa 18: Grilă de analiză a conformității pentru obiective mixte de investiție (SF obiectiv mixt);
* Anexa 19: Conditii specifice ale contractului de finantare;
* Anexa 20: Grilă de analiză a conformității Studiului de fezabilitate IT C.

1. *apelul de idei de proiecte în domeniul sănătății potențial finanțabile prin platforma „Tehnologii strategice pentru Europa” (STEP), instituită prin Regulamentul (UE) 2024/795 al Parlamentului European și al Consiliului din 29 februarie 2024 de instituire a platformei „Tehnologii strategice pentru Europa” (STEP) și de modificare a Directivei 2003/87/CE și a Regulamentelor (UE) 2021/1058, (UE) 2021/1056, (UE) 2021/1057, (UE) nr. 1303/2013, (UE) nr. 223/2014, (UE) 2021/1060, (UE) 2021/523, (UE) 2021/695, (UE) 2021/697 și (UE) 2021/241.* [↑](#footnote-ref-1)
2. aprobată prin Hotărârea Guvernului nr. 1.004/2023 privind aprobarea Strategiei naționale de sănătate pentru perioada 2023—2030; [↑](#footnote-ref-2)
3. aprobată prin Hotărârea Guvernului nr. 933/2022 [↑](#footnote-ref-3)
4. https://legislatie.just.ro/Public/DetaliiDocument/261246 [↑](#footnote-ref-4)
5. aprobată prin Hotărârea de Guvern nr. 1547 din 19 decembrie 2022 pentru aprobarea Strategiei naționale privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2022-2027 [↑](#footnote-ref-5)
6. aprobată prin Hotărârea de Guvern nr. 490 din 6 aprilie 2022 pentru aprobarea Strategiei naționale privind drepturile persoanelor cu dizabilități "O Românie echitabilă" 2022-2027 [↑](#footnote-ref-6)
7. [Publications Office (ajutordestat.ro)](http://www.ajutordestat.ro/wp-content/uploads/2023/03/CELEX_52022XC102803_RO_TXT.pdf) [↑](#footnote-ref-7)
8. [Comunicare a Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii EuropeneCUPRINS](http://www.ajutordestat.ro/documente/Not%20AS%20RO_1209ro.pdf) [↑](#footnote-ref-8)
9. COMUNICARE A COMISIEI - Notă de orientare privind anumite dispoziții ale Regulamentului (UE) 2024/795 de instituire a platformei „Tehnologii strategice pentru Europa” (STEP) [↑](#footnote-ref-9)
10. care se încadrează în sistemul de cercetare-dezvoltare, conform art. 7 și 8 din O.G. nr. 57/2002 privind cercetarea ştiinţifică şi dezvoltarea tehnologică, cu modificările și completările ulterioare și care respectă definiția prevăzută în Comunicarea Comisiei Cadrul pentru ajutoarele de stat pentru cercetare, dezvoltare şi inovare (2014/C 198/01) [↑](#footnote-ref-10)
11. Conform OUG nr. 23/2023, cu modificările și completările ulterioare; [↑](#footnote-ref-11)
12. In interpretarea OUG nr. 23/2023, cu modificările și completările ulterioare; [↑](#footnote-ref-12)
13. La nivel de proiect [↑](#footnote-ref-13)
14. Au rol de exemplificare, nu au rol exhaustiv [↑](#footnote-ref-14)
15. Conform OUG nr. 23/2023, art 2 [↑](#footnote-ref-15)
16. HG 941/2013 privind organizarea și funcționarea Comitetului Tehnico- Economic pentru Societatea Informațională [↑](#footnote-ref-16)